anjali menon says about cyber attacks against cinema - Malayalam Filmibeat\nഅഞ്ജലി മേനോന്റെ ചിത്രങ്ങള്‍ക്കെല്ലാം മലയാളി പ്രേക്ഷകര് മികച്ച സ്വീകാര്യതയാണ് നല്‍കാറുളളത്. ഉസ്താദ് ഹോട്ടല്, ബാംഗ്ലൂര് ഡേയ്‌സ് പോലുളള സിനിമകളുടെ വിജയമായിരുന്നു അഞ്ജലിയെ പ്രേക്ഷകരുടെ ഇഷ്ട സംവിധായികയാക്കി മാറ്റിയിരുന്നത്. രണ്ടു ചിത്രങ്ങളുടെയും വിജയം അഞ്ജലിയുടെ കരിയറിലും വലിയ വഴിത്തിരിവുണ്ടാക്കിയിരുന്നു. ബാംഗ്ലൂര് ഡേയ്‌സ് കഴിഞ്ഞ് നാല് വര്‍ഷത്തെ ഇടവേളയ്ക്കു ശേഷമാണ് അഞ്ജലി കൂടെയുമായി എത്തിയിരുന്നത്.\nറിലീസ് ചെയ്ത കേന്ദ്രങ്ങളിലെല്ലാം മികച്ച അഭിപ്രായങ്ങളുമായാണ് ചിത്രം മുന്നേറികൊണ്ടിരിക്കുന്നത്. ഇത്തവണയും വ്യത്യസ്ഥമായൊരു പ്രമേയം പറഞ്ഞുകൊണ്ടാണ് അഞ്ജലി മേനോന് തന്റെ പുതിയ ചിത്രമൊരുക്കിയിരിക്കുന്നത്. അടുത്തിടെ നടന്ന ഒരു അഭിമുഖത്തില് സൈബര് ആക്രമണങ്ങള് കൊണ്ട് സിനിമയെ പരാജയപ്പെടുത്താന് സാധിക്കില്ലെന്ന അഭിപ്രായം അഞ്ജലി പങ്കുവെച്ചിരുന്നു. തന്റെ പുതിയ ചിത്രത്തിന്റെ പ്രൊമോഷന് പരിപാടികള്‍ക്കിടെയായിരുന്നു അഞ്ജലി ഇക്കാര്യം പറഞ്ഞത്.\nബാംഗ്ലൂര് ഡേയ്‌സിനുശേഷമുളള അഞ്ജലി മേനോന് ചിത്രത്തിനായി ആകാംക്ഷകളോടെയായിരുന്നു സിനിമാ പ്രേമികള് കാത്തിരുന്നത്. ബാംഗ്ലൂര് ഡേയ്‌സില് നിന്നും ഏറെ വ്യത്യസ്തമാര്‍ന്ന ഒരു പ്രമേയമാണ് പുതിയ ചിത്രം കൂടെയ്ക്കുളളത്. ഏട്ടനും അനിയത്തിയും തമ്മിലുളള ബന്ധത്തിന്റെ കഥയാണ് ചിത്രം പറയുന്നത്. ജൂലായ് 14ന് റിലീസ് ചെയ്ത കൂടെ വിജയകരമായാണ് തിയ്യേറ്ററില് മുന്നേറികൊണ്ടിരിക്കുന്നത്. റിലീസ് ചെയ്ത കേന്ദ്രങ്ങളില് നിന്നെല്ലാം മികച്ച പ്രേക്ഷക പ്രതികരണങ്ങളാണ് ചിത്രത്തിന് ലഭിച്ചുകൊണ്ടിരിക്കുന്നത്.\nഅഞ്ജലി മേനോന് മാജിക്ക് വീണ്ടും\nബാംഗ്ലൂര് ഡേയ്‌സ് പോലെ കൂടെയിലും അഞ്ജലി മേനോന് മാജിക്ക് ഉണ്ടായെന്നാണ് ചിത്രം കണ്ട പ്രേക്ഷകര് ഒന്നടങ്കം വിലയിരുത്തിയിരുന്നത്. അഞ്ജലിയുടെ സംവിധാന മികവ് കൊണ്ട് തന്നെയാണ് ചിത്രം ഇത്രയും മികവുറ്റതായിരിക്കുന്നത്. പ്രേക്ഷകരെ മടുപ്പിക്കാത്ത തരത്തിലുളള സിനിമയായിട്ടാണ് അഞ്ജലി ചിത്രം ഒരുക്കിയിരിക്കുന്നത്. മികച്ചൊരു കഥയും പ്രധാന താരങ്ങളുടെ അഭിനയപ്രകടനവുമാണ് ചിത്രത്തില് മികച്ചുനില്‍ക്കുന്ന മറ്റു ഘടകങ്ങള്. ഊട്ടിയുടെ പശ്ചാത്തലത്തില് ഒരുക്കിയ ചിത്രത്തില് എല്ലാ താരങ്ങളും തങ്ങളുടെ വേഷങ്ങള് ഗംഭീരമാക്കിയെന്നാണ് അഭിപ്രായങ്ങള് വരുന്നത്.\nനസ്രിയയുടെ തിരിച്ചുവരവ് തന്നെയാണ് ചിത്രത്തിന്റെ മുഖ്യ ആകര്‍ഷണമായി മാറിയിരിക്കുന്നത്. ചിത്രത്തില് ജെന്നി എന്നൊരു കഥാപാത്രമായാണ് മലയാളികളുടെ ഇഷ്ടതാരം എത്തുന്നത്. നസ്രിയയുടെ പതിവ് കളിചിരിയും തമാശകളും കൂടെയിലുമുണ്ടെന്നാണ് അറിയുന്നത്. നസ്രിയയുടെ സാന്നിദ്ധ്യം തന്നെയാണ് ചിത്രത്തിന് വലിയ വിജയം നേടാന് കാരണമായിരിക്കുന്നത്. കൂടെയില് പ്രാധാന്യമുളള ഒരു കഥാപാത്രത്തെയാണ് നസ്രിയ അവതരിപ്പിക്കുന്നത്.\nകൂടെയില് ജോഷ്വാ എന്ന കഥാപാത്രമായിട്ടാണ് പൃഥ്വിരാജ് എത്തുന്നത്. ജോഷ്വായുടെ ജീവിതത്തിലൂടെയാണ് ചിത്രത്തിന്റെ കഥ പറയുന്നത്. പൃഥ്വിരാജിന്റെ കരിയറിലെ നൂറാമത്തെ ചിത്രമായാണ് കൂടെ പുറത്തിറങ്ങിയിരിക്കുന്നത്. പാര്‍വതിയാണ് ചിത്രത്തില് പൃഥ്വിയുടെ കാമുകിയുടെ വേഷത്തില് എത്തുന്നത്. കൂടെയില് സോഫി എന്ന കഥാപാത്രമായാണ് പാര്‍വതി എത്തുന്നത്.\nകൂടെയുടെതായി പുറത്തിറങ്ങിയ ട്രെയിലറിന് മികച്ച സ്വീകാര്യതയായിരുന്നു സമൂഹമാധ്യമങ്ങളില് ലഭിച്ചിരുന്നത്. ചിത്രത്തിന്റെ റിലീസിങ്ങിനോടനുബന്ധിച്ചായിരുന്നു മികച്ചൊരു ട്രെയിലര് അണിയറപ്രവര്‍ത്തകര് പുറത്തുവിട്ടത്. പ്രേക്ഷകരെ ചിത്രം കാണാന് പ്രേരിപ്പിക്കുന്ന തരത്തിലുളള ആകാംക്ഷയുണര്‍ത്തുന്ന രംഗങ്ങളാണ് അണിയറപ്രവര്‍ത്തകര് ട്രെയിലറില് ഉള്‍പ്പെടുത്തിയിരുന്നത്.\nസൈബര് ആക്രമണങ്ങള് കൊണ്ട് ഒരു സിനിമയെ പരാജയപ്പെടുത്താന് സാധിക്കില്ലെന്ന് അഭിപ്രായപ്പെട്ടിരിക്കുകയാണ് അഞ്ജലി മേനോന്. ചിത്രത്തിന്റെ ആദ്യ ദിവസത്തെ ആദ്യ ഷോയാണ് അതിന്റെ വിധി നിര്‍ണയിക്കുന്നതെന്നും അഞ്ജലി മേനോന് പറയുന്നു. മനോരമയ്ക്ക് നല്‍കിയ അഭിമുഖത്തിലാണ് അഞ്ജലി ഇക്കാര്യങ്ങള് പറഞ്ഞിരിക്കുന്നത്. പ്രതീക്ഷയോടെ പുറത്തിറക്കിയ പല സിനിമകളും മോശമായിട്ടുണ്ട്. എന്നാല് തീരെ പ്രതീക്ഷയില്ലാതെ ഇറക്കിയ സിനിമകള് ബോക്‌സ് ഓഫീസില് വിജയിച്ചിട്ടുമുണ്ട്. ആദ്യ ദിവസത്തെ ആദ്യ ഷോ തന്നെയാണ് സിനിമയുടെ വിധി നിര്‍ണയിക്കുക. പുറത്തുനിന്നുളള മറ്റൊന്നിനും ആ സിനിമയുടെ വിജയത്തെയോ പരാജയത്തെയോ നിര്‍ണയിക്കാനാവില്ല. അഞ്ജലി അഭിമുഖത്തില് പറഞ്ഞു\nകൊച്ചി മള്‍ട്ടിപള്കസുകളില് നിന്നെല്ലാം മികച്ച കളക്ഷനായിരുന്നു ചിത്രത്തിന് ലഭിച്ചത്. അഞ്ചു ദിവസം കൊണ്ട് 35 ലക്ഷം കൂടെ നേടിയെന്നാണ് നേരത്തെ റിപ്പോര്‍ട്ടുകള് വന്നിരുന്നത്. റിലീസ് ചെയ്ത കേന്ദ്രങ്ങളില് നിന്നെല്ലാം തന്നെ മികച്ച പ്രതികരണമാണ് ചിത്രത്തിന് ലഭിച്ചുകൊണ്ടിരിക്കുന്നത്. ചിത്രത്തിലെ പൃഥ്വിരാജിന്റെയും നസ്രിയയുടെയും പ്രകടനങ്ങള്‍ക്കാണ് മികച്ച പ്രേക്ഷക പ്രതികരണങ്ങള് വരുന്നത്.\nRead more about: anjali menon prithviraj nazriya parvathi koode അഞ്ജലി മേനോന് നസ്രിയ കൂടെ പൃഥ്വിരാജ് പാര്‍വതി\nanjali menon says about cyber attacks against cinema


Monday 28 May 2018 11:43 am IST\nകോട്ടയം: നവവരനെ തട്ടിക്കൊണ്ടുപോയതിനു പിന്നാലെ മരിച്ച നിലയില് കണ്ടെത്തിയ സംഭവത്തില് പോലീസിന്റെ ഭാഗത്തു നിന്നുണ്ടായ വീഴ്ചയില് കര്‍ശന നടപടി. കോട്ടയം ഗാന്ധിനഗര് എസ്‌ഐ എംഎസ് ഷിബുവിനേയും, എഎസ്‌ഐയേയും അന്വേഷണവിധേയമായി സസ്‌പെന്‍ഡ് ചെയ്തു. സംഭവത്തിനു പിന്നാലെ കോട്ടയം എസ്പിയേയും സ്ഥലം മാറ്റിയിട്ടുണ്ട്. ഉടന് റിപ്പോര്‍ട്ട് നല്‍കാന് ഐജിക്ക് ഡിജിപി ലോക്‌നാഥ് ബെഹ്‌റ നിര്‍ദേശം നല്‍കി.\nകെവിന്റെ ഭാര്യ നീനു നല്‍കിയ പരാതി അവഗണിച്ചതിനാണ് പോലീസ് ഉദ്യോഗസ്ഥര്‍ക്കു നേരെ കര്‍ശന നടപടി ഉണ്ടായിരിക്കുന്നത്. ഭര്‍ത്താവിനെ തട്ടിക്കൊണ്ടുപോയെന്ന പരാതിയുമായെത്തിയ യുവതിയോട് ജില്ലയില് മുഖ്യമന്ത്രിയുടെ പരിപാടിയുണ്ടിന്റെ അതിന്റെ തിരക്കിലാണ്. അതുകഴിഞ്ഞ് നോക്കാം എന്നായിരുന്നു പോലീസിന്റെ മറുപടി. തുടര്‍ന്ന് നീനു പോലീസ് സ്‌റ്റേഷനില് കുത്തിയിരുന്നും പ്രതിഷേധിച്ചിരുന്നു.\nഞായാറാഴ്ച പുലര്‍ച്ചെ മകനെ തട്ടിക്കൊണ്ടുപോയെന്ന പരാതിയുമായി പിതാവ് ജോസഫ് ജേക്കബും ആദ്യം പോലീസി് സ്‌റ്റേഷനില് എത്തിയിരുന്നു. എന്നാല് പരാതി പോലീസ് സ്വീകരിച്ചിരുന്നില്ല. നീനുവെത്തിയതിനു പിന്നാലെ സംഭവം മാധ്യമവാര്‍ത്ത ആയതോടെയാണ് പോലീസ് കേസെടുക്കുന്നത്. കെവിനൊപ്പം മര്‍ദ്ദനത്തിനിരയായ ബന്ധു അനീഷിന്റെ മൊഴിയെ തുടര്‍ന്നാണ് കേസെടുത്തിരിക്കുന്നത്.\nകെവിൻ കൊല്ലപ്പെട്ടത് ക്രൂരമർദ്ദനത്തിൽ, കണ്ണുകൾ ചൂഴ്ന്നെടുത്തു; പ്രതികൾ ഡിവൈഎഫ്ഐ പ്രവർത്തകർ\nചേട്ടാ വിളിക്ക് കരണത്തടിച്ച എസ്‌ഐയെ സ്ഥലംമാറ്റി


ബീഹാറിലെ ശിശു മരണങ്ങളും ലിച്ചി പഴവും... വസ്തുതയെന്ത്?\nപകല് ഭക്ഷണമൊന്നും കഴിക്കാതെ രാത്രി അധികം പഴുക്കാത്ത ലിച്ചി പഴം മാത്രം കഴിച്ച കുട്ടികള്‍ക്കാണ് ദുരന്തം സംഭവിച്ചത്...\n27 Jun, 2019 at 10:28 AM\nബീഹാറിലെ ശിശു മരണങ്ങള്‍ക്ക് പിന്നില് ലിച്ചി പഴങ്ങളാണെന്ന് പറയുന്നതില് വസ്തുതയുണ്ടോ? ഈ ലിച്ചി പഴങ്ങള് നമുക്ക് കഴിക്കാനാകുമോ? സംശയങ്ങള്‍ക്ക് ഡോ. ദീപു സദാശിവന് മറുപടി നല്‍കുന്നു.\nബീഹാറില് 129 കുട്ടികളാണ് മസ്തിഷ്‌ക ജ്വരം ബാധിച്ച് മരിച്ചത്. നേരത്തെ 2014ലാണ് ലിച്ചി പഴത്തിലെ വൈറസ് മൂലം കുഞ്ഞുങ്ങള് മരിക്കുന്നതെന്ന പ്രചാരണം ആദ്യമുണ്ടാകുന്നത്. തുടര്‍ന്ന് ഇന്ത്യന് ഇന്‍സ്റ്റിറ്റിയൂട്ട് ഓഫ് ടോക്‌സിക്കോളജി സംഘവും സി.ഡി.സി സംഘവും സത്യാവസ്ഥ പുറത്തുകൊണ്ടുവരാന് പഠനം നടത്തി.\nലിച്ചി പഴം(ഇടത്ത്), റംബൂട്ടാന്(വലത്ത്)\nജമൈക്കയില് അക്കി പഴം കഴിച്ചവരില് സമാനമായ പ്രതിഭാസം കണ്ടുവന്നതായും റിപ്പോര്‍ട്ടുണ്ടായിരുന്നു. ഈ പഴം അമിതമായി കഴിച്ചവരില് ഹൈപ്പോഗ്ലേസിന് എ എന്ന പദാര്‍ദം ഷുഗര് നില കുറച്ചതായി തെളിയിക്കപ്പെട്ടിരുന്നു. ജമൈക്കന് വൊമിറ്റിക് സിക്‌നസ് എന്ന തലച്ചോറിനെ ബാധിക്കുന്ന അസുഖത്തിലേക്ക് ഇത് മാറുകയും ചെയ്തിരുന്നു. സമാനമായ പഴമായ ലിച്ചിയിലും ഇത് സംഭവിക്കില്ലേ എന്ന സംശയമായിരുന്നു ഗവേഷണത്തിലേക്ക് നയിച്ചത്.\nതികച്ചും ദരിദ്രമായ ജീവിതാവസ്ഥയിലുള്ള കുഞ്ഞുങ്ങളെയാണ് ഇത് ബാധിച്ചിരുന്നത്. പകല് ഭക്ഷണമൊന്നും കഴിക്കാതെ രാത്രി അധികം പഴുക്കാത്ത ലിച്ചി പഴം മാത്രം കഴിച്ച കുട്ടികള്‍ക്കാണ് ദുരന്തം സംഭവിച്ചത്. അക്കി പഴത്തിന്റേതുപോലെ വെറും വയറ്റില് ലിച്ചി പഴം കഴിക്കുമ്പോള് ഗ്ലൂക്കോസിന്റെ നില വലിയ തോതില് കുറയുന്നു. തലച്ചോറിന്റെ പ്രവര്‍ത്തനത്തിനാവശ്യമായ ഗ്ലൂക്കോസ് ലഭിക്കാതാകുന്നതോടെയാണ് പ്രശ്‌നം ആരംഭിക്കുന്നത്. എന്‍സോഫെലോപതി എന്ന ഗുരുതരമായ അവസ്ഥയിലേക്കെത്തി മരണം വരെ സംഭവിക്കുകയുമായിരുന്നു.\nà´²à´¿à´àµà´à´¿à´ªàµà´ªà´´à´ à´à´´à´¿à´àµà´à´¾à´®àµ? à´àµà´àµà´à´¿à´à´³àµâà´àµà´àµ à´àµà´àµà´àµà´à´¾à´®àµ? à´¬àµà´¹à´¾à´±à´¿à´²àµâ à´à´¨àµà´¤àµ à´àµà´£àµà´à´¾à´¯à´¿à´°à´¿à´àµà´à´¾à´ à´àµà´àµà´ à´¶à´¿à´¶àµà´®à´°à´£à´àµà´à´³àµâ? à´¨à´¿à´²à´µà´¿à´²àµâ à´²à´àµà´¯à´®à´¾à´¯ à´µà´¸àµà´¤àµà´¤à´à´³àµâ à´¶à´¾à´¸àµà´¤àµà´°àµà´¯à´®à´¾à´¯à´¿ à´\nà´ªà´àµà´°à´¥à´¿à´àµà´à´¾à´¨àµâ à´¶àµà´°à´®à´¿à´àµà´àµà´à´¯à´¾à´£àµ Info Clinic Deepu Sadasivan\nPosted by Info Clinic on Tuesday, June 25, 2019\nപ്രായം, ഭക്ഷണം, ദാരിദ്ര്യം, കൃത്യ സമയത്ത് ചികിത്സ ലഭിക്കാതിരിക്കുക, രോഗത്തെക്കുറിച്ച് അറിവില്ലായ്മ തുടങ്ങി നിരവധി ഘടകങ്ങള് ഒത്തു ചേരുമ്പോഴാണ് ഈ രോഗാവസ്ഥ ഗുരുതരമായി മാറുന്നത്. നാല് മണിക്കൂറിനുള്ളില് രോഗിക്ക് ഗ്ലൂക്കോസ് നല്‍കുന്നതുപോലുള്ള ലളിതമായ ചികിത്സ കൊണ്ടു തന്നെ ഈഅപകടാവസ്ഥയെ മറികടക്കാനാകുമെന്നും ഡോ. ദീപു സദാശിവന് പറയുന്നു.\nകോൺഗ്രസ് മതേതര നിലപാടിൽ നിന്ന് പുറകോട്ട് പോകില്ലെന്നാണ് വിശ്വസിക്കുന്നത്: സമസ്ത\nനന്തി കൂട്ടായ്മ രക്തദാന ക്യാമ്പ് സംഘടിപ്പിച്ചു\n1083 പേര്‍ക്ക് കോവിഡ് സ്ഥിരീകരിച്ചു; 1021 പേര്‍ക്ക് രോഗമുക്തി\nവെറും വയറ്റില് ഒരു സ്പൂണ് തൈര്: അറിയാം ഗുണങ്ങള്\nമൂക്കിൽ വെച്ചുതന്നെ വൈറസ് പകരുന്നത് തടഞ്ഞു: മഡോണ മരുന്ന് കമ്പനിയുടെ കോവിഡ് വാക്സിന് കുരങ്ങന്മാരില് ഫലം കണ്ടു


ചിന്താ പ്രഭാതം – Renjiveda's Ocean of Love – "renjiTham"\nTag: ചിന്താ പ്രഭാതം\nപ്രേമമാണ് ജീവിതം, അതില്ലെങ്കില് ജീവിതമില്ല (അമൃതാനന്ദമയി )🔯२ंजीतं☯\nജന്മദിനത്തെക്കുറിച്ചോ അത് ആഘോഷിക്കുന്നതിനെക്കുറിച്ചോ ഒരിക്കലും ചിന്തിച്ചിട്ടില്ല. എല്ലാവര്‍ക്കും ഈശ്വരസ്മരണയില് ഒന്നിച്ചുകൂടാനും ദുഃഖത്തിന്റെയും ദുരിതങ്ങളുടെയും അന്ധകാരത്തില് സ്‌നേഹത്തിന്റെയും ശാന്തിയുടെയും ദീപം തെളിക്കാനും മക്കളൊരുക്കിയ അവസരമായാണ് ജന്മദിനാഘോഷങ്ങളെ അമ്മ കാണുന്നത്.\nചിരിക്കാന് കഴിയാത്ത ജീവിതങ്ങള്‍ക്കും കണ്ണുനീര് വറ്റാത്ത മുഖങ്ങള്‍ക്കും പ്രതീക്ഷയുടെ കിരണമായിത്തീരണം മക്കളുടെ ജീവിതം. എല്ലാവരും ഒരമ്മ മക്കളാണെന്ന ബോധം ഉണര്‍ത്താന് സഹായിക്കുന്നതുകൊണ്ട് മക്കളുടെ ആനന്ദത്തില് അമ്മയും പങ്കുചേരുന്നു.\nമക്കള് ചുറ്റും ഒന്നു കണ്ണോടിക്കുക.\nലോകത്തിലുള്ള ജനങ്ങള് ഏതെല്ലാം തരത്തിലാണ് കഷ്ടപ്പെടുന്നത്. അവര്‍ക്കുവേണ്ടി നമുക്കെന്തു ചെയ്യാന് കഴിയും എന്നു ചിന്തിക്കേണ്ടിയിരിക്കുന്നു. മുംബൈയിലെ ചില മക്കള് പറഞ്ഞ സംഭവം അമ്മക്കോര്‍മ വരുന്നു. ഒരു പ്രമേഹരോഗിക്ക് നേരിടേണ്ടിവന്ന അനുഭവമാണ്. അദ്ദേഹത്തിന്റെ കാലില് ഒരു മുറിവുണ്ടായി. അതു പഴുത്ത് വ്രണമായി. ഡോക്ടറെ കാണിച്ചപ്പോള് ‘കാലു മുറിച്ചുമാറ്റണം, അല്ലെങ്കില് പഴുപ്പ് ശരീരത്തിന്റെ മുകള്‍ഭാഗങ്ങളിലേക്കും ബാധിക്കും. അത് വലിയ അപകടമാണ്’ എന്നു പറഞ്ഞു. അദ്ദേഹം വല്ലാതെ തളര്‍ന്നു. കാല് നഷ്ടപ്പെടുമെന്നുള്ള ദുഃഖം മാത്രമല്ല, ആ ഓപ്പറേഷന് വലിയൊരു തുക അടയ്ക്കണം. സ്ഥിരമായി ഒരു വരുമാനവും ഇല്ലാത്ത മനുഷ്യനാണ്. കിട്ടുന്നത് കുടുംബം പുലര്‍ത്താന്‍തന്നെ തികയുന്നില്ല. കാലിന് അസുഖം വന്നതിനുശേഷം പഴയതുപോലെ ജോലിക്കു പോകാനും സാധിക്കുന്നില്ല. ഡോക്ടര് കുറിച്ചുകൊടുത്ത മരുന്ന് വാങ്ങാന്‍തന്നെ പണമില്ലാതെ വിഷമിക്കുകയാണ്. അങ്ങനെയുള്ള ഒരാള് എങ്ങനെ ഓപ്പറേഷനുള്ള പണം കണ്ടെത്തും? അദ്ദേഹം ആകെ വിഷമിച്ചു. യാതൊരു നിവൃത്തിയുമില്ലാത്ത, ആ സാധുമനുഷ്യന് കണ്ടെത്തിയ വഴി എന്താണെന്നോ? ട്രെയിന് വരുന്ന സമയം നോക്കി റെയില്‍വേ പാളത്തിനടുത്തുചെന്ന്, മുറിച്ചുമാറ്റാന് നിര്‍ദേശിച്ച കാല് പാളത്തില് വെച്ചു.\nട്രെയിന് കയറി ആ കാല് മുറിഞ്ഞു. രക്തം വാര്‍ന്നൊഴുകി ആള് മരണത്തിന്റെ വക്കിലെത്തി. ആളുകള് അദ്ദേഹത്തെ ആസ്പത്രിയിലാക്കി. സംഭവത്തെക്കുറിച്ചു ചോദിച്ചപ്പോള് അദ്ദേഹം പറഞ്ഞു:കാല് മുറിച്ചുമാറ്റാന് എന്റെ കൈയില് പണമില്ല. മുറിച്ചില്ലെങ്കില് ജീവന് അപകടത്തിലാകും. കുടുംബം അനാഥമാകും.ഓപ്പറേഷന് പണമില്ലാത്ത എന്റെ മുന്‍പില് മറ്റൊരു വഴിയുമുണ്ടായിരുന്നില്ല.” ആ മനുഷ്യന്റെ ജീവിതത്തെക്കുറിച്ചും അയാള് അനുഭവിക്കുന്ന ദുരിതത്തെക്കുറിച്ചും മക്കള് ഒന്നു ചിന്തിച്ചുനോക്കുക. ഇങ്ങനെയുള്ള കോടിക്കണക്കിനാളുകള് ലോകത്തുണ്ട്. ദാരിദ്ര്യവും പട്ടിണിയും അനുഭവിക്കുന്നവര്, രോഗങ്ങള് കാരണം ജോലി ചെയ്തു കുടുംബം പോറ്റാന് കഴിയാത്തവര്, മദ്യത്തിനടിമയായി ഭാര്യയെയും മക്കളെയും നോക്കാത്തവര്… ഇങ്ങനെ കണ്ണീരില് കുതിര്‍ന്ന എത്രയെത്ര ജീവിതങ്ങള്. അതേസമയം, നമ്മള് എത്രയോ പണം ആഡംബരവസ്തുക്കള്‍ക്കും മറ്റ് അനാവശ്യകാര്യങ്ങള്‍ക്കും ചെലവാക്കുന്നു. നമ്മള് വിചാരിച്ചാല് ആ പണമുപയോഗിച്ച് ഒരു സാധുവിനു മരുന്നു വാങ്ങാം, ഒരു കുടുംബത്തിന് ഒരു നേരത്തെ ഭക്ഷണം നല്‍കാം, ഒരു സാധുക്കുട്ടിക്ക് വസ്ത്രവും പുസ്തകവും മറ്റും വാങ്ങിക്കൊടുക്കാം. ഇങ്ങനെ നമുക്കോരോരുത്തര്‍ക്കും, ദുഃഖിക്കുന്ന ഒരു ജീവനെ കൂടി കാരുണ്യപൂര്‍വം പരിഗണിക്കാന് കഴിഞ്ഞാല് ലോകംതന്നെ മാറും. ആ സ്‌നേഹവും കാരുണ്യവുമാണ് ഈശ്വരന്.\nമനുഷ്യന്റെ ആഗ്രഹങ്ങള്‍ക്ക് ഒരു നിയന്ത്രണവുമില്ലാത്ത അവസ്ഥയാണിന്ന്. അതുകൊണ്ടുതന്നെ സ്വയം സന്തോഷിക്കാനോ മറ്റുള്ളവരെ സന്തോഷിപ്പിക്കാനോ അവന് കഴിയുന്നില്ല. മനസ്സില് സന്തോഷമില്ലെങ്കില് മറ്റുള്ളവര്‍ക്കതെങ്ങനെ പകര്‍ന്നുനല്‍കാന് കഴിയും? നമുക്കുള്ളതു മാത്രമേ മറ്റുള്ളവര്‍ക്ക് നല്‍കാന് കഴിയൂ.\nഇന്ന് നമുക്കുള്ളത് ദുഖം മാത്രമാണ്. തനിക്ക് എല്ലാം കിട്ടണം, എല്ലാം എടുക്കണം എന്ന മനോഭാവമാണ് ഇന്നുള്ളത്. ഈ ചിന്ത മാറാതെ ജീവിതത്തില് സുഖവും സന്തോഷവും അനുഭവിക്കാന് കഴിയില്ല. സ്‌നേഹമുള്ള ഹൃദയമുണ്ടെങ്കില് അന്ധനെ നയിക്കാന് പ്രയാസമില്ല. എന്നാല് ഹൃദയത്തിന് അന്ധത ബാധിച്ചവരെ നയിക്കാന് പ്രയാസമാണ്. അങ്ങനെയുള്ളവര് സ്വന്തം ജീവിതത്തിലും മറ്റുള്ളവരുടെ ജീവിതത്തിലും കൂടുതല് അന്ധകാരം സൃഷ്ടിക്കും. അവര് ഉണര്‍ന്നിരുന്നാലും ഉറങ്ങുന്ന അവസ്ഥയിലാണ്. ജനനംകൊണ്ടും ജീവിതസാഹചര്യങ്ങള്‍കൊണ്ടും മനുഷ്യര് തമ്മില് വ്യത്യാസങ്ങള് ഉണ്ടായിരിക്കാം. എന്നാല് പ്രേമം എല്ലാ മനുഷ്യര്‍ക്കും സ്വതസിദ്ധവും ഏറ്റവും സ്വാഭാവികവുമായ വികാരമാണ്. പ്രേമമാണ് ജീവിതം, അതില്ലെങ്കില് ജീവിതമില്ല എന്നറിയണം. അത് നമ്മുടെ ഓരോ കര്‍മത്തിലും പ്രതിഫലിക്കണം. അതാകണം ജീവിതലക്ഷ്യം.\nAuthor renjivedaPosted on May 30, 2020 Categories Witnessing from in and OutTags २ंजीतं, അതില്ലെങ്കില് ജീവിതമില്ല, അമൃതം, അമൃതാനന്ദമയി, ചിന്താ പ്രഭാതം, ജീവിതലക്ഷ്യം, പ്രണയം, പ്രതീക്ഷയുടെ, പ്രേമമാണ് ജീവിതം, ബെവ്കോ, ബെവ്ക്യൂ, മാതാ, ശുഭദിനം, സോമം, life, love, Prema, premamLeaveacomment on പ്രേമമാണ് ജീവിതം, അതില്ലെങ്കില് ജീവിതമില്ല (അമൃതാനന്ദമയി )🔯२ंजीतं☯


രാഹുലിന്റെ പ്രതിസന്ധി; മോദിയെ താഴെയിറക്കുക എന്ന ലക്ഷ്യത്തില് നിന്നും കോണ്‍ഗ്രസ്സ് വ്യതിചലിക്കുന്നോ? – Azhimukham\nരാഹുലിന്റെ പ്രതിസന്ധി; മോദിയെ താഴെയിറക്കുക എന്ന ലക്ഷ്യത്തില് നിന്നും കോണ്‍ഗ്രസ്സ് വ്യതിചലിക്കുന്നോ?\nഅടിസ്ഥാനപരമായി കോൺഗ്രസ് സന്ദിഗ്ധാവസ്ഥയിലാണ്, സ്വന്തം താത്പര്യത്തിനും വിശാല താത്പര്യത്തിനും ഇടയിൽ\nറായ് ബറേലിയിൽ സ്വന്തം സ്ഥാനാര്‍ത്ഥിത്വം പ്രഖ്യാപിച്ചതിലൂടെ സോണിയ ഗാന്ധി പ്രിയങ്ക ഗാന്ധിയെ രാഷ്ട്രീയത്തിലേക്ക് പൊക്കിക്കൊണ്ടുവന്നതുപോലെ താഴെയിട്ടോ? അതോ പുൽവാമക്ക് ശേഷമുള്ള അങ്കലാപ്പിൽ നേതൃത്വം യാഥാർത്ഥ്യബോധം ഉണ്ടാക്കുകയാണോ? അതോ റോബർട്ട വാദ്ര അന്വേഷണം ചൂടുപിടിക്കുന്നുണ്ടോ?\nപുൽവാമക്ക് മുമ്പോ ശേഷമോ, കോൺഗ്രസ് പൂർണമായും അങ്കക്കളത്തിലായി എന്നെനിക്ക് തോന്നിയിട്ടില്ല. അടിസ്ഥാനപരമായി കോൺഗ്രസ് സന്ദിഗ്ധാവസ്ഥയിലാണ്, സ്വന്തം താത്പര്യത്തിനും വിശാല താത്പര്യത്തിനും ഇടയിൽ-സഖ്യവും രാജ്യവും.\nകോൺഗ്രസ് അധ്യക്ഷൻ, ദ്രോണാചാര്യരുടെ മീൻകണ്ണ് പരീക്ഷയിൽ പരാജയപ്പെടുകയാണ്. അർജുനൻ മത്സ്യത്തിന്റെ കണ്ണിലേക്കു തന്നെ ലക്‌ഷ്യം വെച്ചെങ്കിൽ, രാഹുൽ ഗാന്ധിയുടെ ലക്ഷ്യം തെന്നിമാറിപ്പോവുകയാണ്. മുന്നണി തങ്ങൾക്കായി നിശ്ചയിച്ച ഏക ലക്ഷ്യത്തിൽ കേന്ദ്രീകരിക്കാൻ അദ്ദേഹത്തിനാകുന്നില്ല-നരേന്ദ്ര മോദിയെ അധികാരത്തിൽനിന്നുമിറക്കൽ. സഖ്യത്തോടൊപ്പം ചേർന്ന് മോദിയെ താഴെയിറക്കുന്നതിനൊപ്പം കോൺഗ്രസിനെ ഉദ്ധരിക്കാനുള്ള അധികഭാരം കൂടി ഒപ്പമുള്ളവർ രാഹുലിന്റെ തലയില് വെച്ചിരിക്കുന്നു. സോണിയ ഗാന്ധിയും പ്രിയങ്കാ ഗാന്ധിയും പ്രത്യക്ഷമായിത്തന്നെ രാഹുലിന് മാത്രം അവകാശപ്പെട്ടതാണ് പ്രധാനമന്ത്രി കിരീടം എന്നമട്ടിലാണ് പെരുമാറുന്നത്.\nതങ്ങളുടെ ശക്തികേന്ദ്രങ്ങളിൽ ഒരേ തരത്തിലുള്ള പ്രചാരണതന്ത്രങ്ങൾക്കായി സഖ്യകക്ഷികൾ എല്ലാ സമ്മർദ്ദവും പ്രയോഗിക്കും. പക്ഷെ അവർ കോൺഗ്രസിന് എന്തെങ്കിലും ഉറപ്പൊന്നും നൽകില്ല. വോട്ടെണ്ണിക്കഴിഞ്ഞതിനു ശേഷമുള്ള ശക്തി നിർണ്ണയമായിരിക്കും അടുത്ത ഘട്ടത്തിലെ കാര്യങ്ങൾ നിശ്ചയിക്കുക. തീർച്ചയായും കോൺഗ്രസിന്റെ എണ്ണം വളരെ പ്രധാനമാണ്. പക്ഷെ ഏകോപിതമായ ഒരു നേതൃത്വം കൂടാതെ ഉത്തർ പ്രദേശിലും ഡൽഹിയിലും പശ്ചിമ ബംഗാളിലുമെല്ലാം കോൺഗ്രസ് ആശയക്കുഴപ്പം ഉണ്ടാക്കുകയാണ്. അത് മത്സ്യത്തിന്റെ കണ്ണിലല്ല ലക്‌ഷ്യം വെക്കുന്നത്: അവർ അതിന്റെ വാലും നോക്കിയാണ് ആലോചിക്കുന്നത്.\nറഫേലിലും ചൗക്കിദാർ ചോർ ഹേ മുദ്രാവാക്യത്തിലുമൊക്കെയായി തനിക്കാവുന്നത്ര രൂക്ഷമാകാൻ രാഹുൽ ശ്രമിച്ചു. പക്ഷെ മോദിയുടെ ഗുണ്ടാഭാഷയും രാജ്യത്തിന്റെ ചോര തിളപ്പിക്കാൻ പാകിസ്ഥാനെ വെല്ലുവിളിക്കലുമൊക്കെ പകർത്തിയാൽ രാഹുലിന് അയാളുടെ സ്വഭാവം നഷ്ടപ്പെടും. എന്നാൽ മമതാ ബാനർജി രാഹുലിനെപ്പോലെയല്ല, വേണമെങ്കിൽ തെരുവുയുദ്ധം നടത്തും, ദുർഗയുമാകും. പുൽവാമയിലെ സുരക്ഷാ വീഴ്ച്ചയുടെ പ്രശ്നം അവരാണുയർത്തിയത്. മൊത്തം നിരീക്ഷണക്കണ്ണുകളുള്ള ഒരു സംസ്ഥാനത്ത് ഒരു 20 വയസുകാരന്റെ കയ്യിൽ നൂറുകണക്കിന് കിലോഗ്രാം RDX എങ്ങനെയാണ് എത്തിയത്? എല്ലാത്തിനും മുകളിൽ ബാൽകോട്ടിൽ കൊല്ലപ്പെട്ടവരുടെ എണ്ണത്തെക്കുറിച്ചുള്ള കള്ളം. ആഗോള മാധ്യമങ്ങൾ സ്ഥലത്തെത്തി പറഞ്ഞത് ആരും കൊല്ലപ്പെട്ടിട്ടില്ല എന്നാണ്.\nമമത ഉയർത്തിയ വിഷയങ്ങൾ എല്ലാ സഖ്യകക്ഷി നേതാക്കളും ഉന്നയിക്കുന്ന ഒരു സർവകക്ഷി യോഗം ഡൽഹിയിലെ രാം ലീല മൈതാനത്ത് നടത്തുന്നതിനെക്കുറിച്ച് ആലോചിക്കുകയായിരുന്നു പാർട്ടി നേതാക്കൾ. പ്രിയങ്ക ഗാന്ധിക്ക് തന്റെ പ്രചാരണം തുടങ്ങാനുള്ള ഒരു വേദിയുമാകും അത്. യോഗത്തിൽ ആരോ വാഷിംഗ്ടൺ പോസ്റ്റ് തലക്കെട്ട് കാണിച്ചു, “പുല്‍വാമക്കു ശേഷം, തങ്ങൾ ബി ജെ പിയുടെ പ്രചാരണ യന്ത്രമാണെന്ന് ഇന്ത്യൻ മാധ്യമങ്ങൾ തെളിയിച്ചിരിക്കുന്നു.” ഇത് മറ്റൊരു നിർദേശത്തിനു വഴി തെളിച്ചു, മാധ്യമ സ്ഥാപനങ്ങൾക്കു മുന്നിൽ “സത്യത്തിനു വേണ്ടിയുള്ള പ്രകടനങ്ങൾ” നടത്താൻ ഏതു കക്ഷിക്കാണ് കഴിയുക?\nനേതൃത്വരാഹിത്യത്താൽ രാഹുൽ ഒരിക്കൽക്കൂടി നരേന്ദ്ര മോദിയെ സഹായിക്കുകയാണോ? വാശി പിടിച്ചാൽ അനുവദിക്കുന്ന തരത്തിൽ കോൺഗ്രസിന്റെ സംസ്ഥാന ഘടകങ്ങളെ തന്നിഷ്ടത്തിനു വിട്ടിരിക്കുകയാണ്. ഡൽഹിയിൽ ഷീലാ ദീക്ഷിത് ചെയ്തത് കൃത്യമായും അതാണ്.\nപ്രാദേശിക നേതാക്കളെ അടിച്ചിരുത്തുക എന്നതാണ് കോൺഗ്രസ് സംസ്കാരം. ഈ പ്രവണത തിരിച്ചാക്കുന്നതിന്റെ തുടക്കമാണോ ഷീലാ ദീക്ഷിത് ചെയ്തത്? തന്റെ മകൻ സന്ദീപ് ദീക്ഷിത് കണ്ണുവെച്ചിട്ടുള്ള കിഴക്കൻ ഡല്‍ഹിയിലെ മണ്ഡലത്തിൽ തങ്ങളുടെ ഏറ്റവും കരുത്തയായ സ്ഥാനാർത്ഥി അതിഷിയെ നിർത്തിയ എഎപിയോടുള്ള ചൊരുക്കാണോ ഇതിനു കാരണം?\nഡൽഹിയിൽ ഒരത്ഭുതവും കോൺഗ്രസ് കാണിക്കില്ല എന്നുറപ്പുള്ളപ്പോൾ ഈ സാഹസത്തിനു എന്തിനാണ് അനുമതി നൽകിയത്? തലസ്ഥാന നഗരിയിൽ ചെറിയ പങ്കാളിയായി ഒതുങ്ങാനാവില്ലെന്നും പാർട്ടിയെ ‘പുനരുജ്ജീവിപ്പിക്കണമെന്നും’ സോണിയ, രാഹുൽ, പ്രിയങ്ക എന്നിവരെ ബോധ്യപ്പെടുത്താൻ ദീക്ഷിതിന് കഴിഞ്ഞതു കൊണ്ടാണോ ഇത്? ചുരുക്കത്തിൽ നരേന്ദ്ര മോദിയെ തോൽപ്പിക്കുക എന്ന മുൻഗണനയിൽ നിന്നും തെന്നിപോയിരിക്കുന്നു. ഇതാദ്യമായല്ല, കോൺഗ്രസ് ‘ദീർഘ നാളത്തേക്ക്’ ചിന്തിക്കുന്നത്, 2013-14-ൽ ചിന്തിച്ച പോലെ. ഏപ്രിൽ 2013-നു Confederation of Indian Industry യോഗത്തിൽ രാഹുൽ പറഞ്ഞത്, താൻ പാർട്ടിയിൽ അടിത്തട്ടിൽ നിന്നും ജനാധിപത്യം ഉണ്ടാക്കിയെടുക്കും എന്നാണ്. പ്രാഥമിക തെരഞ്ഞെടുപ്പുകളുടെ സമ്പ്രദായം നടപ്പിലാക്കാന് മുൻ തെരഞ്ഞെടുപ്പ് കമ്മീഷണർ കെ ജെ റാവുവിനെ ചുമതലപ്പെടുത്തുക വരെ ചെയ്തു.\nഇപ്പോഴുള്ളപോലെ കുഴഞ്ഞുമറിഞ്ഞ ആലോചനകൾ അന്നുമുണ്ടായിരുന്നു. 2009-ലെ തെരഞ്ഞെടുപ്പിന് ശേഷം കോൺഗ്രസ് പ്രതിപക്ഷത്തിരിക്കണമായിരുന്നു എന്ന് 2014-ലെ തെരഞ്ഞെടുപ്പിന് തൊട്ടു മുമ്പായി അന്നത്തെ പാർട്ടി ജനറൽ സെക്രട്ടറി ജനാർദ്ദൻ ദ്വിവേദി പറഞ്ഞു. എന്ത് തരത്തിലുള്ള ചിന്തയെയാണ് ആ പ്രസ്താവന പ്രതിനിധീകരിക്കുന്നത്? 1991-നു ശേഷം 2009-ലെ 209 സീറ്റുകളിലെ വിജയത്തേക്കാൾ വലിയ വിജയം കോൺഗ്രസ് നേടിയിട്ടില്ല. എന്നിട്ടുമെന്തിനാണ് അവർ പ്രതിപക്ഷത്തിരിക്കേണ്ടത്? കാരണം പാർട്ടിക്ക് തനിച്ച് ഭൂരിപക്ഷം കിട്ടിയില്ല എന്നതുകൊണ്ട്. കേവല ഭൂരിപക്ഷത്തിലേക്കുള്ള സൂത്രപ്പണിയാണ് ഈ ത്യാഗമെന്നു രാഹുലിനെ ബോധ്യപ്പെടുത്താനായിരുന്നു ദ്വിവേദിയുടെ ശ്രമം.\nമറ്റൊരു തരത്തിൽ പറഞ്ഞാൽ വേണ്ടത്ര എണ്ണമില്ലാത്തതുകൊണ്ട് അധികാരം ഏറ്റെടുടുക്കാതിരുന്നാൽ ജനം 2014-ൽ പാർട്ടിയെ കേവലഭൂരിപക്ഷം നൽകി അധികാരത്തിലെത്തിക്കുമായിരുന്നു എന്ന്. ദ്വിവേദിയുടെ തെരഞ്ഞെടുപ്പ് പ്രതീക്ഷയ്ക്ക് നൂറിൽ നൂറ്. ഇനി വേണ്ടവിധം ഉയർത്തെഴുന്നേൽക്കാനാകുമോ എന്ന് സംശയം തോന്നുന്ന വിധത്തിൽ കുറഞ്ഞ എണ്ണം- 44- സീറ്റാണ് അടുത്ത തെരഞ്ഞെടുപ്പിൽ കോൺഗ്രസിന് കിട്ടിയത്. ഇപ്പോൾ കോൺഗ്രസ് ഒറ്റയ്ക്കുമല്ല എന്നാൽ പൂർണമായും മുന്നണിയായുമല്ല. എന്തായാലും വിജയസാധ്യതയുള്ള ഒരു നിലപാടല്ല.\nഡൽഹിയിൽ ഷീല ദീക്ഷിതിന്റെ താത്പര്യങ്ങളാണെങ്കിൽ, കൊൽക്കത്തയിൽ ജ്യോതി ബസുവിന്റെ കാലത്തെ സുവർണ ഇടതുപക്ഷത്തിന്റെ നാളുകൾക്കായുള്ള സി പി എം ജനറൽ സെക്രട്ടറി സീതാറാം യെച്ചൂരിയുടെ ആഗ്രഹമാണ് ഇടയിൽ നിൽക്കുന്നത്. മമതാ ബാനര്‍ജിയാകട്ടെ ഈ ആശയക്കുഴപ്പത്തിൽ തൃപ്തയാണ്. ബി ജെ പിക്ക് പോകുമായിരുന്ന ചില വോട്ടുകൾ കോൺഗ്രസ് പിടിച്ചുകൊള്ളും. രാഷ്ട്രീയമായി അവർക്ക് യുക്തിയുണ്ട്.\nഉത്തർ പ്രദേശിൽ മായാവതിയെക്കുറിച്ചുള്ള ധാരണ എടുത്തു പറയേണ്ടതാണ്, “എൻഫോഴ്‌സ്‌മെന്റ് ഡയറക്ടറേറ്റ് നിരന്തരം അവരെ ചുറ്റിപ്പറ്റി അന്വേഷിക്കുന്നതിനാൽ, അവരുടെ ഭാവി പരിപാടികളെക്കുറിച്ച് ഉറപ്പില്ല.”\nമൂന്നു സംസ്ഥാനങ്ങളിൽ രണ്ടു ഭാഗത്തും പന്തയം വെച്ച കോൺഗ്രസിനു, വോട്ടെണ്ണിക്കഴിയുന്നതോടെ സഖ്യത്തിന്റെ വഴി മുടങ്ങിയാൽ, കോൺഗ്രസിന് ഒട്ടും ആവേശകരമാകില്ല കാര്യങ്ങൾ.\nമാധ്യമപ്രവര്‍ത്തകന്, രാഷ്ട്രീയ നിരീക്ഷകന്\nരാഹുലിന്റെ സന്ദേഹങ്ങൾ അവസാനിക്കുന്നില്ല;4മാസമായി വർക്കിങ് കമ്മറ്റിയില്ലാതെ കോൺഗ്രസ്സ്\n‘ഭായിയോം ഓര് ബഹനോം’; പ്രധാനമന്ത്രിയുടെ ഇപ്പോഴത്തെ സംസാരം ഇങ്ങനെ; മോദിയെ പരിഹസിച്ച് രാഹുലിന്റെ അനുകരണം / വീഡിയോ\nരാജസ്ഥാൻ: സഭയിൽ സെഞ്ച്വറിയടിച്ച് കോൺഗ്രസ്സ്: ബിജെപി സ്ഥാനാർത്ഥിയെ തോൽപ്പിച്ച് ഷാഫിയ നേടിയ വിജയം ആഘോഷിച്ച് കോൺഗ്രസ്സ്\nവൈഎസ്ആർ കോൺഗ്രസ്സ്-ബിജെപി ഗൂഢാലോചന: മമ്മൂട്ടിയുടെ ‘യാത്ര’യ്ക്കെതിരെ കോൺഗ്രസ്സ്


കാലവര്‍ഷം തിമിര്‍ത്തില്ല; വരാനിരിക്കുന്നത് ആശങ്കയുടെ പെയ്ത്ത് - Calicut Journal\nHome » പ്രകൃതി » കാലവര്‍ഷം തിമിര്‍ത്തില്ല; വരാനിരിക്കുന്നത് ആശങ്കയുടെ പെയ്ത്ത്\nതെക്കുപടിഞ്ഞാറന് കാലവര്‍ഷം അവസാനിക്കാന് ആറരയാഴ്ച മാത്രം ശേഷിക്കെ സംസ്ഥാനത്ത് മഴക്കുറവ് 29 ശതമാനം.\nകഴിഞ്ഞ വര്‍ഷം ഇതേ തീയതിയില് 30 ശതമാനം കുറവായിരുന്നു മഴ. സെപ്റ്റംബര് 30-നു കാലവര്‍ഷം അവസാനിച്ചപ്പോള് കമ്മി 26 ശതമാനമായിരുന്നു.ജൂണ് മുതല് സെപ്റ്റംബര് 30 വരെയുള്ള തെക്കുപടിഞ്ഞാറന് മണ്‍സൂണ് എന്ന കാലവര്‍ഷത്തിലെ മഴയുടെ സിംഹഭാഗവും ലഭിക്കേണ്ട കാലമാണു കടന്നുപോയത്.സെപ്റ്റംബര് മുപ്പതോടെ 203.94 സെന്റിമീറ്റര് മഴയാണു കിട്ടേണ്ടത്. ഇനിയുള്ള ആറാഴ്ചകൊണ്ട് 90 സെന്റിമീറ്ററോളം മഴ ലഭിച്ചാലേ അത്രയുമാകൂ. കഴിഞ്ഞ വര്‍ഷം അവസാനത്തെ ആറാഴ്ച ലഭിച്ചത് 36 സെന്റിമീറ്റര് മഴയാണ്. ഇത്തവണത്തെ മഴയുടെ ഗതി അത്രപോലും മഴ ഉറപ്പു നല്‍കുന്നതല്ല. കഴിഞ്ഞ കാലവര്‍ഷം കുറവായിരുന്നതു മൂലം 2015-16 മഴവര്‍ഷം (ജൂണ് ഒന്നുമുതല് മേയ് 31 വരെ) സംസ്ഥാനത്ത് 16 ശതമാനം കുറവ് മഴയാണു ലഭിച്ചത്. മൊത്തം 292.47 സെന്റിമീറ്റര് കിട്ടേണ്ട സ്ഥാനത്ത് ലഭിച്ചത് 245.66 സെന്റിമീറ്റര് മാത്രം. ജൂണ്-സെപ്റ്റംബര് കാലവര്‍ഷത്തില് 151.43 സെന്റിമീറ്റര് (ലഭിക്കേണ്ടിയിരുന്നത് 203.97), ഒക്‌ടോബര്-ഡിസംബര് തുലാവര്‍ഷം 61.01 സെന്റിമീറ്റര് (48.07), ജനുവരി-ഫെബ്രുവരി 1.92 സെന്റിമീറ്റര് (2.44), മാര്‍ച്ച്-മേയ് 31.3 സെന്റിമീറ്റര് (37.99) എന്നിങ്ങനെയാണ് മഴ ലഭിച്ചത്.\nഇത്തവണയും കാലവര്‍ഷം കുറയുന്നത് ഇടുക്കി അടക്കമുള്ള ഡാമുകളിലെ ജലസമ്പത്തിനെ സാരമായി ബാധിക്കും. ജലവൈദ്യുതി കുറവായാല് പുറത്തുനിന്നു താപ-ആണവനിലയങ്ങളില്‍നിന്നുള്ള വൈദ്യുതി വാങ്ങാം.\nഎന്നാല്, ജലസേചനപദ്ധതികളുടെ ഡാമുകളില് വെള്ളം കുറവായാല് അതു ശീതകാല കൃഷികള്‍ക്കു ക്ഷീണമാകും.\nPrevious: എം. വിജയകുമാര് കേരള വിനോദസഞ്ചാര വികസന കോര്‍പറേഷന് (കെ.ടി.ഡി.സി) ചെയര്‍മാനാകും.\nNext: ഇയർ ബഡ് ഉപയോഗിച്ചു ചെവി വൃത്തിയാക്കുന്നത് നല്ലതല്ല.


KERALA DEVELOPMENT: ഒന്നാം റാങ്ക്\nMuralee Mukundan , ബിലാത്തിപട്ടണം June 7, 2016 at 8:44 PM\nപണവും ഉണ്ടെങ്കിൽ എന്തും നടക്കും\nഎന്നതിന്റെ ഉത്തമ ഉദാഹരണങ്ങളാണിതൊക്കെ\nBipin June 9, 2016 at 11:58 AM\nഅവരൊക്കെ ഐ എ എസും ഒക്കെ കിട്ടി വരുമ്പോഴുള്ള ഗതി ആണ് ആലോചിക്കാൻ കഴിയാത്തത്\nkeraladasanunni June 8, 2016 at 2:05 PM\nഞാന് ഒരനുഭവം പറയട്ടെ. വര്‍ഷങ്ങള്‍ക്കുമുമ്പ് പത്തില് പഠിക്കുന്ന ഒരു കുട്ടിയ്ക്ക് വല്ലതും പറഞ്ഞു കൊടുക്കാന് അമ്മ ആവശ്യപ്പെട്ടു. കുട്ടി തീരെ മോശമാണ്0 എന്ന് ആദ്യ ദിവസം തന്നെ മനസ്സിലായി. പിറ്റേന്ന് ഇംഗ്ലീഷില് അവളുടെ പേരെഴുതി കാണിക്കാന് ഞാന് പറഞ്ഞു. രാധ എന്നതിന്ന് RADO എന്ന് ഭംഗിയായി എഴുതി കാണിച്ചു. ഭാഗ്യം ആ ടൈപ്പിന്ന് ഇവിടെ റാങ്ക് ലഭിച്ചു കണ്ടിട്ടില്ല. വല്ലാത്ത മൂല്യനിര്‍ണ്ണയം തന്നെ.\nBipin June 9, 2016 at 12:01 PM\nഇവിടെയും പൂർണമായി ഒഴിവാക്കാൻ കഴിയില്ല സുഹൃത്തേ. സ്വാശ്രയ കോളേജിലെ കോപ്പി അടിയും വിജയവും നമ്മൾ കണ്ടു കൊണ്ടിരിക്കുകയാണല്ലോ. ഇത്രയും വരില്ല എന്ന് ആശ്വസിക്കാം.\nMubi June 12, 2016 at 7:37 AM\nബീഹാറിലെ ഒരു കോപ്പിയടി ചിത്രം സോഷ്യല് മീഡിയയില് വയറലായിരുന്നൂലോ. ആ പരീക്ഷ തന്നെയാണോ ഇത്?\nBipin June 14, 2016 at 11:40 AM\nഅതല്ല. അത് ഒരു പത്തു നിലക്കെടിടതിന്റെ ഓരോ സൺ ഷെഡിലും ആളുകൾ കോപ്പിയടിക്കാൻ നിൽക്കുന്നതിന്റെ പടം ആയിരുന്നു.എൻട്രൻസ് .പരീക്ഷ ആയിരുന്നു.


നെട്ടുകാല്‍ത്തേരി തുറന്ന ജയിലില് നിന്നും രണ്ട് പ്രതികള് രക്ഷപ്പെട്ടു - Media Malayalam (മീഡിയ മലയാളം)\nനെട്ടുകാല്‍ത്തേരി തുറന്ന ജയിലില് നിന്നും രണ്ട് പ്രതികള് രക്ഷപ്പെട്ടു\nതിരുവനന്തപുരം : നെട്ടുകാല്‍ത്തേരി തുറന്ന ജയിലില് നിന്നും രണ്ട് പ്രതികള് രക്ഷപ്പെട്ടു. കൊലക്കേസ് പ്രതികളായ വീരണകാവ് രാജേഷ്, ശ്രീനിവാസന് എന്നിവരാണ് രക്ഷപ്പെട്ടത്.\nജോലിക്ക് പോയശേഷം രാത്രി ഇരുവരും സെല്ലില് തിരിച്ചെത്തിയില്ല. പത്താംക്ലാസ്സുകാരിയെ ബലാല്‍സംഗം ചെയ്ത് കൊലപ്പെടുത്തിയ കേസിലെ പ്രതിയാണ് രാജേഷ്.\nഇളവുകളില്ലാതെ ജീവപര്യന്തം ശിക്ഷയാണ് രാജേഷിന് വിധിച്ചിരുന്നത്. ഭാര്യയെ കൊന്ന കേസിലാണ് ശ്രീനിവാസനെ കോടതി ശിക്ഷിച്ചിരുന്നത്. രക്ഷപ്പെട്ട പ്രതികള്‍ക്കായി തിരച്ചില് ഊര്‍ജ്ജിതമാക്കി.\nTwo of the accused escaped from the jail opened by Nettukaltheri\nescaped from the jail\nopened by Nettukaltheri\nPrevious articleജനിതക മാറ്റം സംഭവിച്ച അതിവേഗ കൊറോണാ വൈറസ് ഇന്ത്യയിലെത്തിയതായി നാഷനൽ ഹെൽത്ത് മിഷൻ ഇടുക്കിയുടെ ഫെയ്സ്ബുക് പോസ്റ്റ്; ചർച്ചയായതിന് പിന്നാലെ തിരുത്തി\nNext articleശബരിമലയിൽ ദർശനം നടത്തുന്ന പ്രതിദിന തീർത്ഥാടകരുടെ എണ്ണം 5000 ആയി വർദ്ധിപ്പിക്കണം; ഹൈക്കോടതി ഉത്തരവിനെതിരെ കേരളം സുപ്രീം കോടതിയിൽ ഹർജി നൽകി


കോട്ടയം: വീടുകളില് കഴിയുന്ന കോവിഡ് രോഗികള്‍ക്ക് രക്തത്തിലെ ഓക്‌സിജന് നില പരിശോധിക്കുന്നതിനും ആവശ്യമെങ്കില് ഓക്‌സിജന് ലഭ്യമാക്കുന്നതിനും ജില്ലയില് വിവിധ കേന്ദ്രങ്ങളില് ഓക്‌സിജന് പാര്‍ലറുകള് തുറക്കുന്നു.\nആദ്യ പാര്‍ലര് മണര്‍കാട് സെന്റ് മേരീസ് പള്ളി ഓഡിറ്റോറിയത്തിലെ സി എഫ് എല് ടി സിയില് പ്രവര്‍ത്തനമാരംഭിച്ചു. ജില്ലാ കളക്ടര് എം. അഞ്ജന ഉദ്ഘാടനം ചെയ്തു. ജില്ലാ പൊലീസ് മേധാവി ഡി. ശില്‍പ്പയും സന്നിഹിതയായിരുന്നു.കോവിഡ് ബാധിതരില് ഭൂരിഭാഗം പേരും വീടുകളില് കഴിയുന്ന സാഹചര്യം പരിഗണിച്ചാണ് പ്രാദേശിക തലത്തില് പാര്‍ലറുകള് ഒരുക്കുന്നതെന്ന് ജില്ലാ കളക്ടര് പറഞ്ഞു. ഓക്‌സിജന് നിലയില് പെട്ടെന്ന് വ്യതിയാനമുണ്ടായാല് ചികിത്സ ലഭിക്കാന് താമസമുണ്ടായേക്കുമെന്ന ആശങ്ക അകറ്റാനും ഇത് ഉപകരിക്കും. വീട്ടില് കഴിയുന്ന കോവിഡ് ബാധിതര് പ്രോട്ടോക്കോള് പാലിച്ച് പാര്‍ലറില് എത്തിയാല് പരിശാധന നടത്താനും ആവശ്യമെങ്കില് ഓക്ജിജന് സ്വീകരിക്കാനും കഴിയും.\n24 മണിക്കൂറും ഓക്‌സിജന് ലഭ്യമാക്കാന് കഴിയുന്ന കോണ്‍സെന്‍ട്രേറ്റര് മെഷീന് ആണ് ഇതിനായി ഉപയോഗിക്കുന്നത്. ഒരു മിനിറ്റില് അഞ്ചു ലിറ്റര് ഓക്‌സിജന് (93 ശതമാനം) ലഭ്യമാക്കാന് കഴിയും. അന്തരീക്ഷത്തിലെ ഓക്‌സിജന് ആണ് യന്ത്രത്തില് ശേഖരിക്കുന്നത്. അതുകൊണ്ടുതന്നെ സ്റ്റോക്ക് തീരുന്ന സാഹചര്യമില്ല. സജ്ജീകരിക്കുന്നതിന് 50,000 രൂപയോളം വരെ ചെലവുവരും.\nകോവിഡ് രോഗി പാര്‍ലറില് എത്തി രണ്ടു മിനിറ്റ് വിശ്രമിച്ച ശേഷം ആദ്യം പള്‍സ് ഓക്‌സി മീറ്റര് ഉപയോഗിച്ച് രക്തത്തിലെ ഓക്‌സിജന് നില പരിശോധിക്കും. ഇത് 94 ശതമാനത്തില് കൂടുതലാണെങ്കില് ഓക്‌സിജന് പാര്‍ലര് ഉപയോഗിക്കേണ്ടതില്ല. എന്നാല് ഓക്‌സിജന് നില 94 ശതമാനത്തില് കുറവാണെങ്കില് കിയോസ്‌കിനുള്ളിലുള്ള ഓക്‌സിജന് മാസ്‌ക് സാനിറ്റൈസ് ചെയ്തശേഷം മൂക്കും വായയും മൂടുന്ന രീതിയില് ധരിച്ച് മെഷീന് ഓണ് ചെയ്താല് മെഷീനില് നിന്ന് ഓക്‌സിജന് ലഭിച്ചു തുടങ്ങും.പത്ത് മിനിറ്റ് ഉപയോഗിച്ചശേഷം വീണ്ടും ഓക്‌സിജന് നില അളക്കുമ്‌ബോള് ഓക്‌സിജന് 94 ശതമാനത്തില് മുകളിലായാല് രോഗിക്ക് വീട്ടിലേക്ക് മടങ്ങാം. അല്ലെങ്കില് വീണ്ടും ഒന്നോ രണ്ടോ തവണ കൂടി മെഷീന് ഉപയോഗിക്കാം. സംസ്ഥാനത്ത് ആദ്യമായാണ് വീടുകളില് കഴിയുന്ന രോഗികള്‍ക്കായി ഇത്തരമൊരു സംവിധാനം സജ്ജീകരിക്കുന്നത്.\nജില്ലയിലെ എല്ലാ സി എഫ് എല് ടി സികളിലും സൗകര്യപ്രദമായ മറ്റു കേന്ദ്രങ്ങളിലും ഈ സംവിധാനം സജ്ജമാക്കുമെന്നറിയിച്ച ജില്ലാ കളക്ടര് കൂടുതല് മെഷീനുകള് ലഭ്യമാക്കുന്നതിന് സന്നദ്ധ സംഘടനകളുടെയും റെസിഡന്‍സ് അസോസിയേഷനുകളുടെയും വ്യക്തികളുടെയും സഹകരണം അഭ്യര്‍ത്ഥിച്ചു. സി എഫ് എല് ടി സി നോഡല് ഓഫീസര് ഡോ ഭാഗ്യശ്രീ, ജില്ലാ മാസ് മീഡിയ ഓഫിസര് ഡോമി ജോണ് എന്നിവരും സന്നിഹിതരായിരുന്നു.


അഴീക്കോട് യാത്രയായി - dr sukumar azhikode passes away-Kerala-home-LatestNews\nതൃശ്ശൂര്: ആഴമേറിയ വാക്കുകളുടെ അലയൊടുങ്ങാത്ത കടല് നിശ്ചലമായി - സുകുമാര് അഴീക്കോട് അന്തരിച്ചു. കേരളത്തിന്റെ ഹൃദയമിടിപ്പായിരുന്ന മനുഷ്യന് വിടവാങ്ങുമ്പോള് ചൊവ്വാഴ്ച രാവിലെ 6.30. എണ്ണമറ്റ പോരാട്ടങ്ങളില് വിജയിച്ച ഈ 86-കാരന് ഒന്നരമാസം അര്‍ബുദത്തോട് യുദ്ധം ചെയ്തു. മരണത്തിനു മുന്നില് മാത്രം തല കുനിച്ചു. മലയാളം എന്നും കാതോര്‍ത്തിരുന്ന ശബ്ദം ഉറവയിലേക്കു മടങ്ങി. ബുധനാഴ്ച 11ന് സമ്പൂര്‍ണ സംസ്ഥാന ബഹുമതികളോടെ കണ്ണൂര് പയ്യാമ്പലത്ത് ശവസംസ്‌കാരം.\nഇല്ലാതായത് മഹാത്മജിയെ നേരിട്ടുകണ്ട് ഉപദേശം സ്വീകരിക്കുകയും എല്ലാ അധികാരഗോപുരങ്ങളെയും അതിന്റെ ഊര്‍ജത്തില് വെല്ലുവിളിക്കുകയും ചെയ്ത ഉന്നതവ്യക്തിത്വമാണ്. മാസങ്ങള്‍ക്കു മുന്‍പ് പല്ലെടുക്കുമ്പോള് നടത്തിയ പരിശോധനയിലാണ് അര്‍ബുദത്തിന്റെ സാന്നിധ്യം കണ്ടത്. തൊണ്ടയില്‍നിന്നു ശ്വാസകോശത്തിലേക്ക് പടര്‍ന്നുകയറിയ അര്‍ബുദത്താല് പരിക്ഷീണനായ അദ്ദേഹത്തെ കഴിഞ്ഞ ഡിസംബര് 10നാണ് ആസ്പത്രിയില് പ്രവേശിപ്പിച്ചത്. സാന്ത്വന ചികിത്സ മാത്രമാണ് ചെയ്യാനുണ്ടായിരുന്നത്. അവിടെയും ആ ധിഷണ ഇന്ദ്രജാലം കാട്ടി.\nകടുത്ത വേദനയിലും ജീവിതത്തെപ്പറ്റിയും ചെയ്യാമെന്നേറ്റ പ്രഭാഷണങ്ങളെക്കുറിച്ചുമായിരുന്നു അദ്ദേഹത്തിന്റെ ചിന്തയും വര്‍ത്തമാനവും. എഴുപതു കൊല്ലം നമ്മുടെ സാമൂഹികജീവിതത്തെ വാക്കുകൊണ്ട് അളന്ന മനുഷ്യനു മുന്നില് ജാതിയും മതവും രാഷ്ട്രീയവും മറന്ന് കേരളം ഒരു കൂപ്പുകൈയായി.\nആ വാക്ശരങ്ങളേറ്റു പിണങ്ങിയവരൊക്കെ ആസ്പത്രിയില് കാണാനെത്തി. വര്‍ഷങ്ങളുടെ പിണക്കം അലിയിച്ചുകളഞ്ഞ് സാനുമാഷ്, ഒരു സന്ദര്‍ശനത്തിലൂടെ എല്ലാം പറയാതെ പറഞ്ഞ് ടി.പദ്മനാഭന്, കണ്ണീരില് പകയെല്ലാം കഴുകി വെള്ളാപ്പള്ളി... സിനിമാലോകത്തുനിന്ന് പരിഭവമെല്ലാം തീര്‍ത്ത് മമ്മൂട്ടിയും മോഹന്‍ലാലുമെത്തിയതോടെ ആ വൃത്തം പൂര്‍ത്തിയായി. ഇവിടെയൊക്കെ വിജയം ചൂടിയത് മലയാളഭാഷതന്നെ. തിരമാലപോലെ ഉയര്‍ന്നുതാഴുന്ന പ്രസംഗത്തിനൊപ്പം ഒരിക്കല് ഒഴുകിയവരോട് അദ്ദേഹം പറഞ്ഞു - ഞാനിനിയും പ്രസംഗിക്കും.\nശനിയാഴ്ച വൈകിട്ടോടെ രോഗനില മൂര്‍ച്ഛിച്ചു. അബോധാവസ്ഥയിലായി. അടുത്ത രണ്ടുദിവസവും ഈ നില ഏറ്റക്കുറച്ചിലോടെ തുടര്‍ന്നു. ചൊവ്വാഴ്ച രാവിലെ മരണം സ്ഥിരീകരിച്ചു. മരുമക്കളായ രാജേഷും മനോജും സന്തതസഹചാരിയായ സുരേഷും അടുത്തുണ്ടായി. ബന്ധുക്കളുടെ ആവശ്യപ്രകാരം ശവസംസ്‌കാരം ജന്മനാടായ കണ്ണൂരില് നടത്താന് തീരുമാനിച്ചു. ആദ്യം മൃതദേഹം എരവിമംഗലത്തെ വീട്ടില് പൊതുദര്‍ശനത്തിന് വെച്ചു. 10.45-ഓടെ തൃശ്ശൂരിലെ സാഹിത്യ അക്കാദമി ഹാളിലേക്കു കൊണ്ടുവന്നു. മുഖ്യമന്ത്രി ഉമ്മന്‍ചാണ്ടിയും മന്ത്രിമാരായ കെ.സി.ജോസഫും, സി.എന്.ബാലകൃഷ്ണനും, കെ.പി.സി.സി പ്രസിഡന്റ്‌രമേശ് ചെന്നിത്തലയും ഇവിടെയെത്തിയാണ് ആദരാഞ്ജലി അര്‍പ്പിച്ചത്. മാതൃഭൂമിക്കുവേണ്ടി മാനേജിങ് ഡയറക്ടര് എം.പി.വീരേന്ദ്രകുമാറും മാനേജിങ് എഡിറ്റര് പി.വി.ചന്ദ്രനും പുഷ്പചക്രങ്ങള് വെച്ചു.എഡിറ്റര് എം.കേശവമേനോന്,ഡയറക്ടര് എം.വി.ശ്രേയാംസ്‌കുമാര് എം.എല്.എ എന്നിവര്‍ക്കു വേണ്ടിയും റീത്തുകള് സമര്‍പ്പിച്ചു.\nശവസംസ്‌കാരച്ചടങ്ങുകള് പൂര്‍ണമായും സര്‍ക്കാറിന്റെ ഉത്തരവാദിത്വത്തില് നടത്തുമെന്ന് മുഖ്യമന്ത്രി അറിയച്ചതിനെത്തുടര്‍ന്ന് ഉന്നത പോലീസ് ഉദ്യോഗസ്ഥരാണ് ഒരുക്കങ്ങള് നടത്തിയത്. കവി ഒ.എന്.വി കുറുപ്പ് തിരുവനന്തപുരത്തു നിന്നെത്തി ആദരാഞ്ജലി അര്‍പ്പിച്ചശേഷം 3.45നാണ് വിലാപയാത്ര സാംസ്‌കാരികമന്ത്രി കെ.സി.ജോസഫിന്റെ നേതൃത്വത്തില് അക്കാദമിക്കു മുന്നില്‍നിന്നു തുടങ്ങിയത്. കുന്നംകുളത്തും കോട്ടയ്ക്കല് മാതൃഭൂമി ഓഫീസിനുമുന്നിലും തേഞ്ഞിപ്പലത്ത് സര്‍വകലാശാലയ്ക്കു മുന്നിലും ആദരാഞ്ജലി അര്‍പ്പിച്ചു. രാത്രി 7.45നാണ് കോഴിക്കോട് ടൗണ്‍ഹാളിലെത്തിച്ചത്. അര്‍ധരാത്രി കഴിഞ്ഞ് കണ്ണൂര് മഹാത്മാമന്ദിരത്തിലെത്തിച്ചു.\nബുധനാഴ്ച രാവിലെ മുതല് ടൗണ്‍സ്‌ക്വയറിലാണ് ജന്മനാടിന്റെ ആദരങ്ങള് അര്‍പ്പിക്കാന് അവസരം. അതിനു ശേഷം വിലാപയാത്രയായി പയ്യാമ്പലത്തേക്ക് കൊണ്ടുപോകും; അവിടെയാണ് നിത്യനിദ്ര.\nRelated Stories: അഴീക്കോട് യാത്രയായി - Thursday, January 26, 2012 Comments:


മാലയും ഷാളും വേണ്ട; വീടുകയറാൻ5പേർ ; കോവിഡ് പ്രോട്ടോകോൾ പ്രസിദ്ധീകരിച്ചു | Kerala | Deshabhimani | Thursday Oct 22, 2020\nതദ്ദേശ തെരഞ്ഞെടുപ്പിനുള്ള കോവിഡ് പ്രോട്ടോക്കോൾ സംസ്ഥാന തെരഞ്ഞെടുപ്പ് കമീഷൻ പ്രസിദ്ധീകരിച്ചു. സ്ഥാനാർഥികളെ മാല, ബൊക്കെ, നോട്ടുമാല, ഷാൾ എന്നിവ നൽകി സ്വീകരിക്കരുത്. ഭവനസന്ദർശനത്തിന് സ്ഥാനാർഥിയുൾപ്പെടെ പരമാവധി അഞ്ചുപേർ. റോഡ് ഷോയ്‌ക്കും റാലിക്കും മൂന്ന് വാഹനം ഉപയോഗിക്കാം. ജാഥയും കൊട്ടിക്കലാശവും പാടില്ല. യോഗങ്ങൾ നിയന്ത്രണം പാലിച്ച് പൊലീസിന്റെ മുൻകൂർ അനുമതിയോടെയാകണം.\nസ്ഥാനാർഥി കോവിഡ് പോസിറ്റീവായാലോ ക‍്വാറന്റൈനിലായാലോ പ്രചാരണരംഗത്തുനിന്ന് മാറണം. നെഗറ്റീവായശേഷം ആരോഗ്യവകുപ്പിന്റെ നിർദേശാനുസരണമേ തുടർപ്രവർത്തനം പാടുള്ളൂ. നോട്ടീസും ലഘുലേഖകളും പരിമിതപ്പെടുത്തി, സാമൂഹ്യമാധ്യമങ്ങൾ പ്രയോജനപ്പെടുത്തണം. വോട്ടർമാർ മാസ്ക്, സാനിറ്റൈസർ എന്നിവ ഉപയോഗിക്കണമെന്ന സന്ദേശം പ്രചാരണത്തിൽ ഉൾപ്പെടുത്തണം.\nപത്രിക സമർപ്പിക്കാൻ ആൾക്കൂട്ടമോ ജാഥയോ വാഹനവ്യൂഹമോ പാടില്ല. മൂന്നുപേർക്കാണ് ഹാളിൽ പ്രവേശനം. വരണാധികാരി മാസ്ക്, കൈയുറ, ഫെയ്സ് ഷീൽഡ് എന്നിവ ധരിക്കണം. ഓരോ പത്രിക സ്വീകരിച്ചശേഷവും സാനിറ്റൈസർ ഉപയോഗിക്കണം. കെട്ടിവയ്‌ക്കാനുള്ള തുക ട്രഷറിയിലോ തദ്ദേശ സ്ഥാപനങ്ങളിലോ ഒടുക്കി രസീത് ഹാജരാക്കാം. കണ്ടെയ്‌ൻമെന്റ് സോണുകളിലുള്ളവരും ക്വാറന്റൈനിലുള്ളവരും മുൻകൂട്ടി അറിയിക്കണം. സ്ഥാനാർഥി കോവിഡ് പോസിറ്റീവാണെങ്കിൽ പത്രിക നിർദേശകന് സമർപ്പിക്കാം.\nസൂക്ഷ്മപരിശോധനയ്ക്ക് സ്ഥാനാർഥികൾക്കും നിർദേശകർക്കും ഏജന്റുമാർക്കും മാത്രമാകും പ്രവേശം. പരമാവധി 30 പേർ. യോഗങ്ങളിൽ 30 പേരിൽ കൂടരുത്. ആരോഗ്യവിദഗ്‌ധരുമായുള്ള ചർച്ചയിൽ തയ്യാറാക്കിയ കരട് രാഷ്ട്രീയകക്ഷി പ്രതിനിധികളുടെ യോഗത്തിൽ ചർച്ച ചെയ്‌തു. ഇതിന്റെ അടിസ്ഥാനത്തിലാണ് മാർഗനിർദേശങ്ങൾക്ക് അന്തിമരൂപം നൽകിയതെന്ന് തെരഞ്ഞെടുപ്പ് കമീഷണർ വി ഭാസ്‌കരൻ അറിയിച്ചു.\nസംസ്ഥാനങ്ങളുടെ മനസ്സ് ഇന്നറിയാം ; നാല് ലോക്‌സഭാ സീറ്റിലെയും ഒമ്പത് സംസ്ഥാനത്തെ 12 സീറ്റിലെയും ഉപതെരഞ്ഞെടുപ്പുഫലവും പുറത്തുവരും\nകൂടിച്ചേരലുകളും ആഘോഷങ്ങളും ഒഴിവാക്കണമെന്ന ഹൈക്കോടതി ഉത്തരവ് നടപ്പാക്കാന് മുഖ്യതെരഞ്ഞെടുപ്പ് ഓഫീസറുടെ നിര്‍ദേശം


Metro Vaartha - ഐഎസ്എല് ഉദ്ഘാടന മത്സരം കൊച്ചിയില്\nഒക്റ്റോബര് 20-ന് വൈകുന്നേരം 7.30-ന് കലൂര് സ്റ്റേഡിയത്തില് നടക്കുന്ന മത്സരത്തില് കേരള ബ്ലാസ്റ്റേഴ്‌സ് അമര് തൊമര് കൊല്‍ക്കത്തയുമായി ഏറ്റുമുട്ടും.\nന്യൂഡല്‍ഹി: ഐഎസ്എല്ലിന്‍റെ അടുത്ത സീസണിലെ ഉദ്ഘാടന മത്സരം കൊച്ചിയില് നടക്കും. ഒക്റ്റോബര് 20-ന് വൈകുന്നേരം 7.30-ന് കലൂര് സ്റ്റേഡിയത്തില് നടക്കുന്ന മത്സരത്തില് കേരള ബ്ലാസ്റ്റേഴ്‌സ് അമര് തൊമര് കൊല്‍ക്കത്തയുമായി ഏറ്റുമുട്ടും.\n21-ന് ചാംപ്യന്മാമാരായ ബംഗളൂരു എഫ്സിയും നോര്‍ത്ത് ഈസ്റ്റ് യുണൈറ്റഡും തമ്മിലാണ് മത്സരം. കൊച്ചിയില് ഒക്റ്റോബര് 24-നാണ് അടുത്ത മത്സരം. മുംബൈ സിറ്റി എഫ്സിയാണ് എതിരാളികൾ. കഴിഞ്ഞ സീസണില് കൊല്‍ക്കത്തയും ബ്ലാസ്റ്റേഴ്‌സും തമ്മില് തന്നെയായിരുന്നു ഉദ്ഘാടന മത്സരം.\nലീഗ് ഘട്ടത്തില് ആകെ 90 മത്സരങ്ങളാണ് നടക്കുന്നത്. ഒക്റ്റോബര് 20-ന് മത്സരം തുടങ്ങുമെങ്കിലും നവംബര് 10 മുതല് 22 വരെ മത്സരങ്ങളുണ്ടായിരിക്കില്ല. ഈ സമയത്ത് അന്താരാഷ്ട്ര മത്സരങ്ങയുള്ള ഇടവേളയാണ്. അടുത്ത വര്‍ഷം ഫെബ്രുവരി 23-ന് ലീഗ്ഘട്ട മത്സരങ്ങള് സമാപിക്കുക. ഫ്രെബുവരി 23-നാണ് ബ്ലാസ്റ്റേഴ്‌സിന്‍റെ അവസാന ലീഗ് മത്സരം നടക്കുക.


സൂക്ഷിക്കാം കാറുകളെ തുരുമ്പില് നിന്നും – On News\nഒളിഞ്ഞിരുന്ന് ആക്രമിച്ച് കാറിന്റെ സൗന്ദര്യവും ജീവനും കവരുന്ന വില്ലനാണ് തുരുമ്പ്. ചെറിയൊരു പോറല് പോലും തുരുമ്പിന്റെ വ്യാപനത്തിന് കാരണമാകാറുണ്ട്.തുരുമ്പിന്റെ ഒരംശം മതി നിങ്ങളുടെ കാറിന്റെ റീസെയില് വാല്യു കുത്തനെ ഇടിയാന്. അതിനാല് ചില മുന്‍കരുതലുകള് എടുക്കുന്നത് എപ്പോഴും നന്നായിരിക്കും.\nകാര് കഴുകുമ്പോള് ഒരു ടേബിള് സ്പൂണ് ബേക്കിങ് സോഡ സോപ്പുവെള്ളത്തില് ചേര്‍ത്താല് തുരുമ്പിനെ പ്രതിരോധിക്കാന് സഹായിക്കും. തുരുമ്പിന് കാരണമാകുന്ന ഉപ്പിന്റെ ആക്രമണശക്തിയെ ബേക്കിങ് സോഡ ദുര്‍ബലപ്പെടുത്തും.\nകാറിന്റെ അടിവശം, വീല് ഇരിക്കുന്ന ഇടം എന്നിവയാണ് തുരുമ്പ് പിടിക്കാന് സാധ്യതകൂടുതല്. അവിടെ പറ്റിപ്പിടിച്ചിരിക്കുന്ന ചെളിയിലെയും മറ്റും ഉപ്പിന്റെ അംശമാണ് പ്രധാന വില്ലന്. ഇടയ്ക്കിടെ ഇവിടെ വെള്ളം നല്ലവണ്ണം ചീറ്റിച്ചു കഴുകുക. കാര് ബോഡിയില് അധികനാള് അഴുക്ക് കഴുകിക്കളയാതെ വയ്ക്കുന്നതു തുരുമ്പിന് പ്രോത്സാഹനമാണ്. അണ്ടര് ബോഡി കോട്ടിങ്ങ് ചെയ്യുന്നത് ഇതിനൊരു പരിഹാരമാണ്.\nകാറിന്റെ ലോഹഭാഗത്തെ ചെറിയ ഒരു പോറലാണെങ്കില് പോലും പോട്ടേ എന്നു വയ്ക്കരുത്. തീര്‍ത്തും പെയിന്റ് ഉരഞ്ഞു പോയിട്ടുണ്ടെങ്കില് അവിടെ വീണ്ടും പെയിന്റടിച്ച് തുരുമ്പിനുള്ള സാധ്യത തടയാന് ശ്രമിക്കുക. തീരെ ചെറിയ പോറലാണെങ്കില് റബ് ചെയ്ത് കളഞ്ഞാലും മതി.\nമഴക്കാലത്തും മറ്റും കാറിനകത്ത് വെള്ളം കെട്ടിക്കിടക്കുന്നത് ഒഴിവാക്കാന് ശ്രദ്ധിക്കണം. ഫ്‌ളോര് മാറ്റുകള് എപ്പോഴും ഉണക്കിസൂക്ഷിക്കുക.\n5.വാക്‌സ് ഉപയോഗിച്ച് കാര് പോളിഷ് ചെയ്യുന്നതും തുരുമ്പിനെ പ്രതിരോധിക്കാന് സഹായിക്കും.\n6 .കടപ്പുറത്ത് കാറുമായി അധികനേരം ചെലവിടുകയോ, കടല് വെള്ളത്തിലൂടെ കാര് ഓടിക്കുകയോ ചെയ്താല് മടങ്ങിയെത്തിയ ശേഷം ഉറപ്പായും കാറിന്റെ അടിഭാഗം ഉള്‍പ്പെടെ കഴുകി വൃത്തിയാക്കാന് ശ്രദ്ധിക്കുക. കടല്‍വെള്ളം തെറിപ്പിച്ച് കാര് കടപ്പുറത്തുകൂടെ ഓടിക്കുന്നതും നന്നല്ല. എന്‍ജിന് ക്യാബിനില് ഉപ്പുവെള്ളം കയറിയാല് കാറിന്റെ ഭാവിക്ക് ദോഷകരമാണ്. ഇസിയുവിലെ സെന്‍സറുകള്‍ക്ക് ഹാനികരമാണ് എന്നതിനാല് ഈ ഭാഗത്ത് വെള്ളം അടിച്ചു കഴുകുന്നത് സാധ്യമല്ലെന്നും ഓര്‍ക്കുക.\nകുഞ്ഞനന്തന്റെ ഹര്‍ജിയില് ഹൈക്കോടതി സര്‍ക്കാരിനോട് വിശദീകരണം തേടി\nകോണ്‍ഗ്രസിന് ‘ഒണ്‍ലി രാഹുല് ഒണ്‍ലി പ്രിയങ്ക’; പരിഹാസവുമായി അമിത് ഷാ


മുഖ്യന് കറുപ്പിനോട് കലിപ്പോ ? കറുത്ത ഷര്‍ട്ടിട്ടെത്തിയ ടെക്നീഷ്യനെ നീല ഷര്‍ട്ട് അണിയിപ്പിച്ച് പൊലീസ്\nജില്ലയെ പുനര് നിര്‍മിക്കുന്നതിന്റെ ഭാഗമായി നടത്തിയ ‘വീണ്ടെടുപ്പ്’ സംസ്കാരിക പരിപാടികളുടെ ഉദ്ഘാടകനായി പിണറായി വിജയന് എത്തിയ ചടങ്ങിലായിരുന്നു പൊലീസിന്റെ വക വസ്ത്രാലങ്കാരം.\n30 Oct, 2018 at 07:05 AM\nശബരിമല വിഷയവുമായി ബന്ധപ്പെട്ട് സംസ്ഥാന സര്‍ക്കാര് വലിയ പ്രതിഷേധങ്ങള് നേരിടുമ്പോള് അതീവ ജാഗ്രതയിലാണ് പൊലീസ്. സര്‍ക്കാരിനെതിരെയോ, പ്രത്യേകിച്ച് മുഖ്യമന്ത്രിക്കെതിരെയോ ഉയരുന്ന പ്രതിഷേധങ്ങളെ അല്ലെങ്കില് ഉയരാന് വിദൂര സാധ്യതയുള്ള പ്രതിഷേധമുറകളെ പോലും മുളയിലെ നുള്ളുകയാണ് പൊലീസ്. ഇതിന്റെയൊരു ചെറിയൊരു സാംപിള് തൃശൂരിലും നടന്നു.\nജില്ലയെ പുനര് നിര്‍മിക്കുന്നതിന്റെ ഭാഗമായി നടത്തിയ 'വീണ്ടെടുപ്പ്' സംസ്കാരിക പരിപാടികളുടെ ഉദ്ഘാടകനായി പിണറായി വിജയന് എത്തിയ ചടങ്ങിലായിരുന്നു പൊലീസിന്റെ വക വസ്ത്രാലങ്കാരം. പരിപാടിക്ക് മുന്നോടിയായി സുരക്ഷാ സംവിധാനങ്ങള് ഒരിക്കല് കൂടി പരിശോധിക്കുകയായിരുന്നു പൊലീസ്. അപ്പോഴാണ് കറുത്ത ഷര്‍ട്ടണിഞ്ഞെത്തിയ യുവാവില് പൊലീസിന്റെ കണ്ണുടക്കുന്നത്. ആ സമയം പൊലീസ് ബുദ്ധിയില് തെളിഞ്ഞത്, മുഖ്യമന്ത്രിയെത്തുമ്പോള് ഷട്ടൂരി വിശീയാല് അത് കരിങ്കൊടിയാകില്ലേ. അങ്ങനെ വന്നാല് അത് സുരക്ഷാ വീഴ്ചയാകില്ലേ. അപ്പോള് പിന്നെയൊരു ഭാഗ്യപരീക്ഷണത്തിന് നില്‍ക്കേണ്ടതില്ലല്ലോ. അതോടെ യുവാവിനെ പൊലീസ് സംഘം വട്ടമിട്ടു.\nഹാളിന്റെ പുറത്ത് എല്.ഇ.ഡി വാള് സ്ഥാപിക്കാന് എത്തിയ ടെക്നീഷ്യന് ആയിരുന്നു ഈ യുവാവ്. ഏതായാലും മുഖ്യമന്ത്രി എത്തുന്നതിന് മുമ്പ് കറുത്ത് ഷര്‍ട്ട് മാറി മറ്റേതെങ്കിലും നിറത്തിലുള്ള ഷര്‍ട്ട് ധരിക്കാന് പൊലീസ് നിര്‍ദേശം നല്‍കി. തനിക്ക് അങ്ങനെയൊരു ദുരുദ്ദേശവുമില്ലെന്നും താന് തന്റെ ജോലി ചെയ്യാന് എത്തിയതാണെന്നൊക്കെ യുവാവ് പറഞ്ഞു നോക്കിയെങ്കിലും പൊലീസ് അതൊന്നും വകവെച്ചില്ല. ഇതോടെ യുവാവിന് മുന്നില് മറ്റൊരു മാര്‍ഗമില്ലാതായി. ഒടുവില് സഹോദരനെ ഫോണില് വിളിച്ച് മറ്റൊരു നിറത്തിലുള്ള ഷര്‍ട്ട് കൊണ്ടുവരാന് യുവാവ് പറഞ്ഞു. ഭാഗ്യത്തിന് മുഖ്യമന്ത്രി എത്തുന്നതിന് മുമ്പ് സഹോദരന് ഒരു നീല ഷര്‍ട്ടുമായി എത്തി. അങ്ങനെ ഈ നീല ഷര്‍ട്ടും ധരിച്ച് യുവാവ് ഹാളിലേക്ക് തിരിച്ചുകയറി.\nSabarimalaSabarimala entry for womenCM Pinarayi VijayanSabarimala Protest


മുഖ്യമന്ത്രിയുടേയും മന്ത്രിമാരുടേയും സ്വത്ത് വിവരങ്ങള് വെളിപ്പെടുത്തും\nമൂന്നാറിലെ കയ്യേറ്റങ്ങള് കണ്ടെത്താന് വിഎസ് സര്‍ക്കാര് തുടങ്ങിയ ട്രിബ്യൂണല് നിര്‍ത്തലാക്കും; ട്രിബ്യൂണലിന്റെ പ്രവര്‍ത്തനം തൃപ്തികരം അല്ലെന്ന്സര്‍ക്കാര് വിലയിരുത്തല്\n25 Jul, 2018 at 08:22 AM\nമൂന്നാര് ട്രീബൂണലിന്‍റെ പ്രവര്‍ത്തനം അവസാനിപ്പിക്കാനുള്ള പ്രാരംഭനടപടികളിലേക്ക് കടക്കാന് മന്ത്രിസഭ തീരുമാനം. ട്രീബൂണലിന്‍റെ പ്രവര്‍ത്തനം തൃപ്തികരമല്ലെന്ന വിലയിരുത്തലിന്‍റെ അടിസ്ഥാനത്തിലാണ് സര്‍ക്കാര് തീരുമാനം. മുഖ്യമന്ത്രിയുടേയും മന്ത്രിമാരുടേയും സ്വത്ത് വിവരം വെളിപ്പെടുത്താനും തീരുമാനിച്ചിട്ടുണ്ട്.\nമൂന്നാറിലെ കയ്യേറ്റ കേസുകള് പരിഗണിക്കാന് വിഎസ് സര്‍ക്കാരിന്റെ കാലത്താണ് മൂന്നാര് സ്പെഷ്യല് ട്രീബൂണല് ആരംഭിച്ചത്. എന്നാല് ട്രീബൂണലിന്റെ പ്രവര്‍ത്തനം കാര്യക്ഷമമല്ലാത്തത് കൊണ്ട് അത് നിര്‍ത്തണമെന്നാവശ്യം സിപിഎം ഉന്നയിച്ചിരുന്നു. അന്ന് സിപിഐയുടെ എതിര്‍പ്പ് മൂലമാണ് അതിന്‍റെ നടപടികളിലേക്ക് കടക്കാതിരുന്നത്. കേസുകള് തീര്‍പ്പാക്കാതെ സര്‍ക്കാരിന്റെ ലക്ഷക്കണക്കിന് രൂപ വെറുതെ നഷ്ടപ്പെടുന്നത് കൊണ്ട് ട്രിബൂണലിന്‍റെ പ്രവര്‍ത്തനം അവസാനിപ്പിക്കാനുള്ള നടപടികളിലേക്ക് കടക്കാനാണ് മന്ത്രിസഭയോഗം തീരുമാനിച്ചത്. പ്രത്യേക നിയമം കൊണ്ട് വന്നായിരുന്നു ട്രിബൂണല് സ്ഥാപിച്ചത്, അതുകൊണ്ട് ട്രിബൂണലിന്‍റെ പ്രവര്‍ത്തനം അവസാനിപ്പിക്കുമ്പോഴും നിരവധി നിയമനടപടി ക്രമങ്ങള് പാലിക്കണം. അത് പൂര്‍ത്തിയാക്കാനാണ് മന്ത്രിസഭ തീരുമാനിച്ചിരിക്കുന്നത്. എന്നാല് ട്രിബൂണല് നിര്‍ത്തലാക്കുന്ന തീരുമാനത്തോടെ സിപിഐ എങ്ങനെ പ്രതികരിക്കുമെന്ന് സിപിഎമ്മും ഉറ്റ് നോക്കുന്നുണ്ട്.\nമുഖ്യമന്ത്രിയുടേയും മന്ത്രിമാരുടേയും, കുടുംബാംങ്ങളുടേയും സ്വത്ത് വിവരം വെളിപ്പെടുത്താനും മന്ത്രിസഭ തീരുമാനിച്ചു. സര്‍ക്കാര് വെബ്‍സൈറ്റില് സ്വത്ത് വിവരം പ്രസിദ്ധീകരിക്കും. രണ്ട് വര്‍ഷത്തിലൊരിക്കല് ഗവര്‍ണ്ണറെ സ്വത്ത് വിവരങ്ങള് അറിയിക്കാനും തീരുമാനിച്ചിട്ടുണ്ട്. കാലവര്‍ഷക്കെടുതിയും മന്ത്രിസഭ യോഗത്തിന്റെ പരിഗണനക്ക് വന്നു.\nമഴക്കെടുതിയുടെ നഷ്ടം പൂര്‍ണമായും വിലയിരുത്തിയ ശേഷം നഷ്ടപരിഹാരം പ്രഖ്യാപിക്കുന്നത് തീരുമാനിക്കുമെന്ന് റവന്യൂമന്ത്രി അറിയിച്ചു. കുട്ടനാടിന് പ്രത്യേക പാക്കേജ് അടക്കമുള്ള കാര്യങ്ങള് അടുത്ത മന്ത്രിസഭയോഗം പരിഗണിച്ചേക്കും. കൃഷിനാശത്തിന്‍റെ കണക്കെടുക്കാന് കൃഷിവകുപ്പ് ഇന്ന് മുതല് അദാലത്തും ആരംഭിച്ചിട്ടുണ്ട്.


ഇരുചക്രവാഹനങ്ങൾക്കും എയർബാഗ് സംവിധാനം വരുന്നു; പദ്ധതി അന്തിമഘട്ട പരീക്ഷണത്തിലെന്ന് കമ്പനികൾ – Media Mangalam\nമുംബൈ: ഇരുചക്രവാഹനങ്ങളിലെ സുരക്ഷ വർദ്ധിപ്പിക്കുന്നതിന്റെ ഭാഗമായി വാഹനങ്ങളിൽ എയർബാഗ് സംവിധാനം സജ്ജീകരിക്കാനുള്ള ഒരുക്കത്തിലാണ് പ്രമുഖ കമ്പനികളായ ഓട്ടോലിവും പിയാജിയോ ഗ്രൂപ്പും. ഇരുവരും സംയുക്തമായി ചേർന്നാണ് പദ്ധതിയ്‌ക്ക് രൂപം നൽകുന്നത്. പദ്ധതിയുടെ അന്തിമഘട്ട പരീക്ഷണത്തിലാണ് കമ്പനികൾ വെക്തമാക്കി.\nഎയർബാഗ് വാഹനത്തിന്റെ മുൻവശത്തുള്ള ഫ്രെയിമിലായിരിക്കും ഘടിപ്പിക്കുക. വാഹനം അപകടത്തിൽപ്പെട്ടാൽ നൂറിലൊരു സെക്കന്റ് വേഗത്തിൽ എയർബാഗ് പ്രവർത്തിക്കും. ആദ്യഘട്ടത്തിൽ പിയാജിയോയുടെ വെസ്പ, എപ്രിലിയ എന്നീ വാഹനങ്ങളുടെ വിവിധ മോഡലുകളിലായിരിക്കും എയർബാഗുകൾ ഘടിപ്പിക്കുക. ഇരുചക്ര വാഹനങ്ങൾക്കു വേണ്ടി പ്രത്യേകം രൂപകൽപ്പന ചെയ്ത എയർബാഗുകളുടെ പരീക്ഷണം ഓട്ടോലിവ് കഴിഞ്ഞ ദിവസം വിജയകരമായി നടത്തിയിരുന്നു. ക്രാഷ് ടെസ്റ്റ് അടക്കമുള്ള പരീക്ഷണങ്ങൾ പുതിയ എയർബാഗിൽ വിജയകരമായി നടത്തിയെന്നും ഇവ വാഹനങ്ങളിൽ ഘടിപ്പിക്കാൻ പൂർണമായും തയ്യാറാണെന്നും ഓട്ടോലിവ് സിഇഒ മിക്കേർ ബ്രാറ്റ് പറഞ്ഞു. വാഹന സുരക്ഷ ഉപകരണങ്ങളുടെ നിർമ്മാണത്തിൽ ലോകത്തിലെ ഏറ്റവും വലിയ കമ്പനികളിൽ ഒന്നാണ് ഓട്ടോലിവ്. വെസ്പ, എപ്രിലിയ എന്നീ സ്‌കൂട്ടറുകളുടെ നിർമ്മാതാക്കളാണ് പിയാജിയോ\nairbags final stage Two-wheelers ഇരുചക്രവാഹനങ്ങൾ എയർബാഗ്


കുവൈറ്റില് അഞ്ച് ദിവസത്തെ പൊതു അവധി പ്രഖ്യാപിച്ചു • Live Kerala News\n9/2/2019 at 6:12 am\nകുവൈറ്റ് സിറ്റി: കുവൈറ്റ് ദേശീയ- വിമോചന ദിനാഘോഷങ്ങളുടെ ഭാഗമായി അഞ്ച് ദിവസത്തെ പൊതു അവധി. വെള്ളി, ശനി വാരാന്ത്യ അവധി ദിനങ്ങള് ഉള്‍പ്പെടെ ഞായറാഴ്ച്ച ഫെബ്രുവരി 24 മുതല് ചൊവ്വാഴ്ച്ച ഫെബ്രുവരി 26 വരെ സര്‍ക്കാര് പൊതുമേഖല സ്ഥാപനങ്ങള്‍ക്കും സ്വകാര്യ മേഖലക്കും പൊതു അവധി നല്‍കിക്കൊണ്ട് കേന്ദ്ര സിവില് സര്‍വീസ് കമ്മീഷനാണ് ഉത്തരവ് പുറപ്പെടുവിച്ചത്.\nഫെബ്രുവരി 21ന് അടയ്ക്കുന്ന സര്‍ക്കാര് സ്ഥാപനങ്ങള്,വിദ്യാലയങ്ങള് ബാങ്കുകള് തുടങ്ങിയ സ്ഥാപനങ്ങള് ഫെബ്രുവരി 27ന് മാത്രമാണ് വീണ്ടും തുറക്കുക. ഫെബ്രുവരി 25 ന് കുവൈറ്റ് ദേശീയ ദിനവും ഫെബ്രുവരി 26 ന് വിമോചന ദിനവും ആഘോഷിക്കുന്നതിന്റ ഒരുക്കങ്ങള് പുരോഗമിക്കുകയാണ്.\nരാജ്യം 58 മത് സ്വാതന്ത്ര്യ ദിനവും വിമോചനത്തിന്റ 28-ാമത് ദിനവും അമീര് ഷയ്ഖ് സബ അല്‍അഹമ്മദ് അല് ജാബിര് അലല് സബാഹ് അധികാരത്തിലെത്തിയതിന്റെ 13- മത് വാര്‍ഷികവും ആഘോഷിക്കുകയാണ്. വഴിയോരങ്ങള് ഇതിനകം ദീപാലങ്കാരങ്ങളാലും വര്;ണ്ണ പതാകകളാലും അലങ്കരിച്ചിട്ടുണ്ട്. ഫെബ്രുവരി ഒന്നിന് ആരംഭിച്ച ഹാല ഫെബ്രുവരി ആഘോഷങ്ങളുടെ ആരവത്തോടെയാണ് ദേശീയ വിമോചന ദിനാഘോഷങ്ങളെ ജനങ്ങള് ; വരവേല്‍ക്കുന്നത്.


മൂന്നാറില് കൈയ്യേറി സ്ഥാപിച്ച കുരിശ് പൊളിച്ച് നീക്കി\nമൂന്നാര്: മൂന്നാറില് ദേവികുളം താലൂക്കിലെ കൈയേറ്റം ഒഴിപ്പിക്കുന്നതിനുള്ള നടപടികള് റവന്യൂ ഉദ്യോഗസ്ഥര് ആരംഭിച്ചു. പാപ്പാത്തിചോലയില് കൈയേറ്റ ഭൂമിയിലെ കുരിശ് പൊളിച്ച് നീക്കി. ദേവികുളം തഹസീല്‍ദാരുടെ നേതൃത്വത്തിലുള്ള സംഘമാണ് കുരിശ് പൊളിച്ച് നീക്കിയത്.\nസംഘര്‍ഷ സാധ്യത കണക്കിലെടുത്ത് പാപ്പത്തിചോലിയില് നിരോധനാജ്ഞ പ്രഖ്യാപിച്ചിട്ടുണ്ട്. കൈയ്യേറ്റം ഒഴിപ്പിക്കാനെത്തിയ സംഘത്തിന് നേരെ നാട്ടുകാര് പ്രതിഷേധവുമായി എത്തിയതിനെ തുര്‍ന്നാണ് നടപടി. തടയാനെത്തിയവരെ പോലീസ് പിന്തിരിപ്പിച്ചിട്ടുണ്ട്. സ്ഥലത്തേക്ക് പോകുന്ന വഴിയില് വാഹനങ്ങള് നിര്‍ത്തി പ്രതിഷേധക്കാര് തടസ്സം സൃഷ്ടിച്ചു. ഇത് റവന്യൂ ഉദ്യോഗസ്ഥര് ജെസിബി ഉപയോഗിച്ച് നീക്കം ചെയ്തു.\nദേവികുളം താലൂക്കിലെ സി.പി.എം. ഉള്‍പ്പടെയുള്ള പ്രാദേശികരാഷ്ട്രീയ നേതാക്കളും ഭൂമി കൈയേറിയിരിക്കുന്ന ക്രിമിനല് സംഘങ്ങളും കൈയേറ്റങ്ങള്‍ക്ക് വ്യാജരേഖ ചമച്ച് കൊടുത്ത ഉദ്യോഗസ്ഥരും ഒറ്റക്കെട്ടായി കൈയേറ്റമൊഴിപ്പിക്കല് തടയാന് ശ്രമം നടത്തുന്നതായി രഹസ്യാന്വേഷണ വിഭാഗം കണ്ടെത്തിയിട്ടുണ്ട്. സാമുദായിക ശക്തികളെ ഇളക്കിവിട്ട് കൈയേറ്റത്തെ നേരിടാനുള്ള ശ്രമവുമുണ്ട്.\nഅതിനാല് വന് പോലീസ് സന്നാഹവും പരിചയ സമ്പന്നരായ ഭൂസംരക്ഷണ സേനാംഗങ്ങളുടെ സഹായവും റവന്യൂവകുപ്പ് ആവശ്യപ്പെട്ടിരുന്നു. ജില്ലാ പോലീസ് മേധാവി അത് അനുവദിച്ചിട്ടുണ്ട്. ഏപ്രില് 12ന് കൈയേറ്റം ഒഴിപ്പിക്കാനെത്തിയ റവന്യൂസംഘത്തിന് നേരേ ആക്രമണം ഉണ്ടായിരുന്നു.


ഡീഗ്രേഡിങ്ങിനിടയിലും ബോക്‌സോഫീസില് ചരിത്രം കുറിച്ച് മാമാങ്കം മുന്നോട്ട്;100 കോടി കടന്ന് മമ്മൂട്ടി ചിത്രം - News truth\nതിരുവനന്തപുരം: ബ്രഹ്മാണ്ഡചിത്രം ‘മാമാങ്കം’ നൂറു കോടി ക്ലബ്ബിൽ. റിലീസ് ചെയ്ത് എട്ടാം ദിവസമാണ് ചിത്രം നൂറുകോടി ക്ലബ്ബില് ഇടംനേടി ചരിത്രം സൃഷ്ടിച്ചത്. നൂറ് കോടി ഇടം നേടുന്ന മമ്മൂട്ടിയുടെ രണ്ടാമത്തെ ചിത്രമാണ് മാമാങ്കം. നേരത്തെ വൈശാഖിന്‍റെ സംവിധാനത്തില് എത്തിയ മധുരരാജയും സുവര്‍ണ്ണ നേട്ടം സ്വന്തമാക്കിയിരുന്നു. റിലീസിംഗിന് പിന്നാലെ സിനിമക്കെതിരെ നടന്ന ഡീഗ്രേഡിങ്ങിനിടയിലാണ് ബോക്‌സോഫീസില് ചരിത്രം കുറിച്ച് മാമാങ്കം മുന്നോട്ട് കുതിക്കുന്നത്.\nചിത്രത്തിന്‍റെ ആഗോള ബോക്സ്ഓഫീസ് കളക്ഷനാണ് ഇപ്പോള് പുറത്ത് വിട്ടിരിക്കുന്നത്. സിനിമയുടെ നിർമാതാവ് വേണു കുന്നപ്പിള്ളിയുടെ ഫേസ്ബുക്ക് പേജിലൂടെയും ചിത്രത്തിന്‍റെ ഔദ്യോഗിക ഫേസ്ബുക്ക് പേജിലൂടെയുമാണ് ഇക്കാര്യം അറിയിച്ചിരിക്കുന്നത്.\nനേരത്തെ, റിലീസ് ചെയ്ത് മൂന്നാം ദിവസം മാമാങ്കത്തിന്‍റെ വ്യാജപതിപ്പ് ഇന്റർനെറ്റിൽ എത്തിയിരുന്നു. മമ്മൂട്ടിയുടെ ബിഗ് ബജറ്റ് ചിത്രമായ മാമാങ്കത്തിന്‍റെ തിയേറ്റർ പ്രിന്‍റാണ് ഇന്റര്‍നെറ്റില് പ്രചരിച്ചത്. സംഭവത്തിൽ പൊലീസ് കേസെടുത്തു.\nഈ മാസം 12നാണ് മാമാങ്കം തിയേറ്ററുകളില് എത്തിയത്. 45 രാജ്യങ്ങളില് രണ്ടായിരത്തിലധികം സ്‌ക്രീനുകളിലാണ് ചിത്രം റിലീസ് ചെയ്തത്. എം പത്മകുമാര് സംവിധാനം ചെയ്യുന്ന ചിത്രം നിര്‍മ്മിച്ചിരിക്കുന്നത് കാവ്യ ഫിലിംസിന്റെ ബാനറില് വേണു കുന്നപ്പിള്ളിയാണ്.


മാനന്തവാടിയിലെ2പൊലീസുകാര്‍ക്ക് കൊവിഡ് സ്ഥിരീകരിച്ചതിനെ തുടര്‍ന്ന് എസ് പി ക്വാറന്റൈനില്; 50 പൊലീസുകാര് നിരീക്ഷണത്തില്\nവ്യാഴം, 14 മെയ് 2020 (13:39 IST)\nമാനന്തവാടിയിലെ രണ്ട് പൊലീസുകാര്‍ക്ക് കൊവിഡ് സ്ഥിരീകരിച്ചതിനെതുടര്‍ന്ന് എസ് പി ക്വാറന്റൈനിലായി. ഇതോടെ ജില്ലയില് 50 പൊലീസുകാരാണ് നിരീക്ഷണത്തിലുള്ളത്. ഡിവൈഎസ്‌പിയുടെ അടക്കം സാമ്പിള് പരിശോധനാഫലം ഇന്ന് ലഭിക്കും.\nപൊലീസുകാര്‍ക്ക് കൊവിഡ് സ്ഥിരീകരിച്ച സാഹചര്യത്തില് സ്റ്റേഷനില് പൊതുജനങ്ങള്‍ക്ക് പ്രവേശനം നിരോധിച്ചു. പരാതികള് ഇമെയില് വഴി അയച്ചാല് മതിയാകും. നിലവില് പൊലീസ് സ്റ്റേഷനില് മൂന്നുപേര് മാത്രമേ ഉണ്ടാകുകയുള്ളു.\nപിപിഇ കിറ്റ് ധരിച്ച രണ്ടുപൊലീസുകാരും ഒരു ആരോഗ്യപ്രവര്‍ത്തകനും മാത്രമാണ് ഒഴിവാക്കാനാകാത്ത നടപടികള് പൂര്‍ത്തിയാക്കാന് സ്റ്റേഷനിലുള്ളത്. ജില്ലാ പൊലീസ് മേധാവി ക്വാറന്റൈനിലായതോടെ അഡീഷണല് എസ് പിക്ക് പ്രത്യേകചുമതല നല്‍കിയിട്ടുണ്ട്.\nഗര്‍ഭകാലത്തെ ഛര്‍ദ്ദിയെ ഇനി പേടിക്കേണ്ട; പരിഹാരം നിങ്ങളുടെ അടുക്കളയില് തന്നെയുണ്ട് !\nവാളയാറെത്തിയ അഞ്ച് ജനപ്രതിനിധികളും ക്വാറന്റൈനിൽ പോകണമെന്ന് നിർദേശം, പോലീസുകാർക്കും മാധ്യമപ്രവർത്തകർക്കും ബാധകം\nവയനാട്ടില് നിന്നുള്ള ആദ്യ അതിഥി സംഘം ഇന്ന് മടങ്ങും; സ്വന്തം നാട്ടിലേക്ക് പോകുന്നത് 855 പേര്\nസാമൂഹിക മാധ്യമങ്ങളിലെ വാക് യുദ്ധം അവസാനിപ്പിക്കാൻ സർക്കാർ നിയമം കൊണ്ടുവരണമെന്ന് ഹൈക്കോടതി\nബലാത്സംഗം ചെയ്യപ്പെട്ട പെൺകുട്ടിക്ക് കൊവിഡ്, പ്രതിയെ കൊണ്ടുവന്ന തിഹാർ ജയിലിൽ അതീവ ജാഗ്രത\nനടി പൂനം പാണ്ഡെയും സുഹൃത്തും അറസ്റ്റിൽ\nഅടുത്ത ലേഖനം കൊവിഡ് പ്രതിരോധം: മലപ്പുറത്ത് നഴ്‌സുമാര് ദുരിതാശ്വാസനിധിയിലേക്ക് ഒരു ലക്ഷം രൂപ സംഭാവന നല്‍കി


വയനാട്ടിൽ മാവോവാദി കീഴടങ്ങിയതായി പൊലീസ്; പുനരധിവാസ പദ്ധതി പ്രകാരമുള്ള കേരളത്തിലെ ആദ്യ കീഴടങ്ങൽ |\nകബനി ദളത്തിലെ ഡെപ്യൂട്ടി കമാൻഡന്റായിരുന്ന ലിജേഷ് എന്ന രാമു രമണയാണ് കീഴടങ്ങിയതെന്ന് കോഴിക്കോട് നോർത്ത് സോൺ ഐജി അശോക് യാദവ് മാധ്യമങ്ങളെ അറിയിച്ചു.\nWayanad, First Published Oct 26, 2021, 8:16 PM IST\nവയനാട്: വയനാട്ടിൽ (wayanad) മാവോവാദി (maoist) കീഴടങ്ങിയതായി പൊലീസ്. കബനി ദളത്തിലെ ഡെപ്യൂട്ടി കമാൻഡന്റായിരുന്ന ലിജേഷ് എന്ന രാമു രമണയാണ് കീഴടങ്ങിയതെന്ന് കോഴിക്കോട് നോർത്ത് സോൺ ഐജി അശോക് യാദവ് മാധ്യമങ്ങളെ അറിയിച്ചു. കേരള സർക്കാരിന്റെ മാവോയിസ്റ്റ് പുനരധിവാസ പാക്കേജ് പ്രകാരമുള്ള ആദ്യ കീഴടങ്ങലാണിത്. മാവോയിസ്റ്റ് ആശയങ്ങൾക്ക് പ്രസക്തി നഷ്ടപ്പെട്ടെന്ന് ലിജേഷ് പറഞ്ഞു.\nഇന്നലെ രാത്രി പത്ത് മണിയോടെയാണ് മാവോയിസ്റ്റ് സംഘടനയിൽ പ്രവർത്തിച്ചിരുന്ന രാമു രമണ എന്ന് വിളിപ്പേരുള്ള ലിജേഷ് വയനാട് ജില്ലാ പൊലീസ് മേധാവിക്ക് മുന്നിൽ കീഴടങ്ങിയത്. 38 വയസുകാരനായ ലിജേഷ് വയനാട് പുൽപ്പള്ളി അമരക്കുനി സ്വദേശിയാണ്. കബനി ദളത്തിലെ ഡെപ്യൂട്ടി കമാൻഡന്‍റായിരുന്ന ലിജേഷ് കേരളം, കർണാടക, ആഡ്ര തുടങ്ങിയ സംസ്ഥാനങ്ങളിൽ പ്രവർത്തിച്ചിട്ടുണ്ട്. ഇദ്ദേഹത്തിന്റെ ഭാര്യ കവിത നിലവിൽ മാവോയിസ്റ്റ് സംഘടനയിൽ പ്രവർത്തിച്ച് വരികയാണ്. എന്നാൽ ഇയാൾ ഇതിന് മുൻപ് ഏതൊക്കെ ഓപറേഷനിൽ പങ്കെടുത്തു, ആയുധങ്ങൾ ഹാജരാക്കിയിട്ടുണ്ടോ തുടങ്ങിയ ചോദ്യങ്ങൾക്ക് പൊലീസ് മറുപടി നൽകിയിട്ടില്ല. മാവോയിസ്റ്റ് സംഘടനകളിലേക്ക് പോയ യുവാക്കൾ ജീവിതത്തിലേക്ക് തിരിച്ചുവരണമെന്ന് ലിജേഷ് പറഞ്ഞു.\n2018 മെയ് മാസത്തിലാണ് സംസ്ഥാന സർക്കാർ മാവോയിസ്റ്റ് പുനരധിവാസ പാക്കേജ് പ്രഖ്യാപിച്ചത്. മാവോയിസ്റ്റുകളുടെ സ്വാധീനത്തിൽ കുടുങ്ങിയവരെ തീവ്രവാദത്തിൽ നിന്ന് മോചിപ്പിക്കുക എന്നതാണ് പദ്ധതിയുടെ ലക്ഷ്യം. അറസ്റ്റ് വരിക്കുന്ന മാവോവാദികൾക്ക് സർക്കാർ5ലക്ഷം രൂപ വരെ സഹായധനവും ജോലിയും നൽകും. എന്നാൽ5വർഷത്തോളം കാലം പൊലീസിന്‍റെ നിരീക്ഷണത്തിലായിരിക്കും.


ലോകത്ത് കൊവിഡ് മരണം 1,54,108 ആയി ; ആകെ രോഗബാധിതരുടെ എണ്ണം 22,48,029 പേരായി – Tip of India News\nന്യൂയോര്‍ക്ക്: ലോകത്ത് കൊവിഡ് മരണം 1,54,108 ആയി. ആകെ രോഗബാധിതരുടെ എണ്ണം 22,48,029 പേരായി. അമേരിക്കയില് കൊവിഡ് രോഗികളുടെ എണ്ണം ഏഴ് ലക്ഷം കടന്നു. ഇന്നലെ മാത്രം 2476 പേരാണ് മരിച്ചത്. അതേസമയം, രോഗമുക്തി നേടിയവരുടെ എണ്ണത്തില് ഗണ്യമായ വര്‍ദ്ധനവുണ്ട്. എന്നാല് കൊവിഡ് പ്രതിരോധ പ്രവര്‍ത്തനങ്ങളെക്കുറിച്ച് പ്രസിഡന്റ് ട്രംപും സംസ്ഥാന ഗവര്‍ണര്‍മാരും തമ്മില് തര്‍ക്കം തുടരുകയാണ്.\nബ്രിട്ടനില് മരണസംഖ്യ ഇന്നലെ മാത്രം എണ്ണൂറ്റി നാല്‍പ്പത്തിയാറ് ആയി. ആറായിരത്തോളം പുതിയ കൊവിഡ് പോസിറ്റീവ് കേസുകളും ഇന്നലെ ഉണ്ടായി.യൂറോപ്യന് രാജ്യമായ പോളണ്ടിലും സ്ഥിതി ഗുരുതരമാണ്. ഏതാണ്ട് കേരളത്തോട് അടുത്ത് മാത്രം ജനസംഖ്യയുള്ള പോളണ്ടില് ദിവസം ശരാശരി ഇരുപത് മരണങ്ങളാണ് റിപ്പോര്‍ട്ട് ചെയ്യുന്നത്.\nപോളണ്ട് തലസ്ഥാനമായ വാഴ്‌സയില് ഒരു മലയാളി വിദ്യാര്‍ത്ഥിക്കും കൊവിഡ് 19 സ്ഥിരീകരിച്ചു. എന്നാല് മറ്റ് യൂറോപ്യന് രാജ്യങ്ങളില് മരണ നിരക്കില് കുറവുണ്ട്. സ്പെയിന്, ഇറ്റലി, ഫ്രാന്‍സ് , ജര്‍മനി എന്നീ രാജ്യങ്ങളിലാണ് മരണസംഖ്യയില് നേരിയ കുറവ് വന്നത്.


പോലിസ് നിഷ്പക്ഷമായ അന്വേഷണം നടത്തണമെന്ന് തീരുമാനം\nWed Jan 16 2019 22:05:48 GMT+0530 (IST)\nkasim kzm2018-10-09 05:37:13.0\nവടകര: വടകരയിലും പരിസര പ്രദേശങ്ങളിലും കഴിഞ്ഞ കുറച്ചു ദിവസങ്ങളിലുണ്ടായ സിപിഎം-ബിജെപി സംഘര്‍ഷത്തിന് പരിഹാരം കാണുന്നതിനായി ആര്‍ഡിഒ വിപി അബ്ദുറഹിമാന്റെ നേതൃത്വത്തില് സര്‍വകക്ഷി യോഗം ചേര്‍ന്നു. ഇതേവരെ നടന്ന അക്രമ സംഭവങ്ങളെ യോഗം അപലപിച്ചു. സംഭവങ്ങളില് പോലിസ് നിഷ്പക്ഷ അന്വേഷണം നടത്തി പ്രതികളെ മുഴുവന് നിയമത്തിനു മുന്നില് കൊണ്ട് വരാന് സര്‍വകക്ഷി യോഗം തീരുമാനിച്ചു.\nഅക്രമസംഭവങ്ങളുടെ പാശ്ചാതലത്തില് കഴിഞ്ഞ ദിവസം ചേര്‍ന്ന ഉഭയകക്ഷി ചര്‍ച്ചയില് ബിജെപി പങ്കെടുക്കാത്തതിനെ തുടര്‍ന്നാണ് ഇന്നലെ സര്‍വകക്ഷി യോഗം ചേരാന് തീരുമാനിച്ചത്. സംഘര്‍ഷം മറ്റു പ്രദേശങ്ങളിലേക്ക് പടരാതിരിക്കാന് ഒരാഴ്ച പ്രതിഷേധ പ്രകടനങ്ങള് നിര്‍ത്തിവെക്കാന് യോഗം തീരുമാനിച്ചു. ഇത് സംബന്ധിച്ച് ഇരുപാര്‍ട്ടികള്‍ക്കും പോലീസ് നോട്ടീസ് നല്‍കിയിട്ടുണ്ട്. അക്രമ സംഭവങ്ങളുമായി ബന്ധപ്പെട്ട് പോലിസ് നടപടി ശക്തമാക്കിയതായി ഡിവൈഎസ്പി കെപി ചന്ദ്രന് യോഗത്തെ അറിയിച്ചു.\nപ്രതികളെ പിടികൂടാനുള്ള നടപടിക്രമങ്ങള് ഊര്‍ജ്ജിതമാക്കിയതായും പോലിസ് വ്യക്തമാക്കി. പരാതിയും, തെളിവുകളും രേഖാമൂലം നല്‍കിയിട്ടും പോലീസ് നടപടി സ്വീകരിക്കുന്നില്ലെന്ന് യോഗത്തില് പരാതി ഉയര്‍ന്നു. അക്രമികളെ സംരക്ഷിക്കുന്ന നിലപാട് രാഷ്ട്രീയ നേതൃത്വം ഉപേക്ഷിക്കണമെന്ന് യോഗത്തില് ആവശ്യമുയര്‍ന്നു. ഇത്തരം സംഘര്‍ഷം മുതലെടുത്ത് നാടിന്റെ സമാധാന അന്തരീക്ഷം തകര്‍ക്കാന് ബാഹ്യ ശക്തികള് ഇടപെടുന്നതായി വിവിധ കക്ഷികള് യോഗത്തില് അഭിപ്രായപ്പെട്ടു. പൊതു സ്ഥലങ്ങളില് പ്രചരണ ബോര്‍ഡുകളും, കൊടി തോരണങ്ങളും സ്ഥാപിക്കുന്നതാണ് സംഘര്‍ഷത്തിന് ഇടയാക്കുന്നതെന്ന് പോലീസ് വ്യക്തമാക്കി. അറക്കിലാട് പ്രദേശത്ത് കൊടിതോരണങ്ങള് സംബന്ധിച്ച പ്രശ്‌നമാണ് ബോംബേറടക്കമുള്ള അക്രമങ്ങളികേക് എത്തിച്ചത്.\nസികെ നാണു എംഎല്‍എ, ജില്ലാ പഞ്ചായത്ത് മെമ്പര് ടികെ രാജന്, വടകര നഗരസഭ ചെയര്‍മാന് കെ ശ്രീധരന്, ചോറോട് ഗ്രാമ പഞ്ചായത്ത് പ്രസിഡന്റ് കെകെ നളിനി, വിവിധ രാഷ്ട്രീയ പാര്‍ട്ടി നേതാക്കളായ ടിപി ഗോപാലന്, പികെ ദിവാകരന്, അഡ്വ.എം രാജേഷ് കുമാര്, പി സത്യനാഥന്, പിഎം അശോകന്, പുറന്തോടത്ത് സുകുമാരന്, സോമന് മുതുവന, എംസി ഇബ്രാഹിം, ടിഎന്‍കെ ശശീന്ദ്രന്, പ്രദീപ് ചോമ്പാല, പി സോമശേഖരന്, കളത്തില് ബാബു, കെ ചന്ദ്രന്, കടത്തനാട് ബാലകൃഷ്ണന്, സിപി ചന്ദ്രന്, തഹസില്‍ദാര് പികെ സതീഷ് കുമാര്, സിഐ ടി മധുസൂദനന് സംസാരിച്ചു.


ഉഡായിപ്പു്: ശിവാനി അവള് എന്നും ഒരു പാവം ആയിരുന്നു.!!!!\nനിങ്ങള് കരുതും ഞാന് പറയുന്നതു ഉഡായിപ്പു് കഥകള് ആയിരിക്കുമെന്ന്,,,,, എന്നാല് അങ്ങനെയല്ല കേട്ടോ... ശരിക്കുംമുള്ള കഥകളാണു്......ഞാന് ആരാ മോന്...... എന്നെ ഒന്നു സമ്മതിക്കണം!!!!!!!!\nശിവാനി അവള് എന്നും ഒരു പാവം ആയിരുന്നു.!!!!\nകുട്ടാണ്ണാ തന്നെ സമ്മതിക്കണം\nദൈവം തന്ന സൈക്കില്\nഅതെ എന്നെക്കുറിച്ചു പറയാന്..... ഒത്തിരി ഒന്നും ഇല്ല. കായംകുളത്താണു് വീട്. കായങ്കുളത്ത് എവിടെ എന്നു ചോദിച്ചാല് പുല്ലുകുളങ്ങര എന്ന സ്ഥലത്താണ്. വീട്ടിലെ ബുദ്ധിമുട്ടും പ്രാരാബ്ദവും ഓര്‍ത്തു കുവൈറ്റില് കഴിഞ്ഞ പത്തു വര്‍ഷം ആയി ജോലി ചെയ്യുന്നു. അല്ലങ്കില് എനിക്ക് അതിന്റെ ആവശ്യമില്ല. ഇടക്ക് പട്ടിണി കിടക്കണ്ട എന്നു കരുതി ഒരു പതിനൊന്ന് മാസം ബ്ലോഗ് കളുറ്റ്ടെ ഈറ്റില്ലമായ ദുബായിലും ജോലി ചെയ്തിരുന്നു. ഇപ്പോള് വീണ്ടും കുവൈറ്റില്. വയസ്സ് മുപ്പത് ആയി....ജീവിക്കണ്ടേ.....?\nവളരെ അപ്രതീക്ഷിതമായി ആണു ശിവാനി എന്റെ വീട്ടില് എത്തുന്നതു. കാഴ്ചയിലും സ്വഭാവത്തിലും അവള് ഏറെ സൌന്ദര്യവതി ആയിരുന്നു.അവളെ കണ്ടമാത്രയില് തന്നെ എല്ലവര്‍ക്കും അവളെ ഇഷ്ടം ആയി.അനാഥ ആയ അവളെ വീട്ടില് നിര്‍ത്താന് പെട്ടന്നു വിളിച്ചു കൂട്ടിയ കുടുംബ യോഗം തീരുമാനിച്ചു. ആരുടേയും എതിര് അഭിപ്രായം പൊലും ഇല്ലതെയുള്ള ഒരു തീരുമാനം ആയിരുന്നു അതു. ഈ തീരുമാനത്തില് ഏറ്റവും കൂടുതല് സന്തോഷവാന് ആയതു കുഞ്ഞുണ്ണി ആയിരുന്നു.ശിവാനി വീട്ടില് താമസം തുടങ്ങി എല്ലാവരും അവളോടു സ്നേഹത്തേ ആണു പെരുമാറിയതു. അവലോടു ആരും ഒരു വേറുകൃത്യവും കാണിച്ചില്ല. ഭയങ്കര ഭക്ഷണ പ്രിയ ആയിരുന്നു അവള് പെട്ടന്നു തടിവെക്കുന്ന ശരീര പ്രകൃതം ആയിരുന്നു അവള്‍ക്ക് അതു കാരണം അമ്മ വഴക്കു പറയുമായിരുന്നു. അവള് അതൊന്നും ഒരു കാര്യമായി കണ്ടില്ല എന്നു മാത്രം അല്ല കുഞ്ഞുണ്ണിയെ പാട്ടിലാക്കി അവള് വയറു നിറച്ചു കൊണ്ടേയിരുന്നു. വീട്ടിലെ നിന്നും പുറത്തിറങ്ങാന് അവള്‍ക്ക് ഇഷ്ടമല്ലായിരുന്നു. അമ്മയുടെ കൂടെ അടുക്കളയില് തന്നെ കഴിഞ്ഞോളും. സ്കൂളില് ആക്കുന്ന കാര്യം പറഞ്ഞപ്പൊഴേ അവള് ആഹാരം കഴിപ്പ് പോലും നിര്‍ത്തി. അതും അല്ല അവളെ സ്കൂളില് വിടണമെങ്കില് ഭയങ്കര ചിലവാണു താനും അതുകാരണം അടുക്കളയില് അമ്മക്ക് ഒരു സഹായത്തിനായി അവള് കൂടി. കുഞ്ഞുണ്ണി സ്കൂളില് നിന്നു വരുന്നതു വരെ അവള് അമ്മയുടെ കൂടെ നില്‍ക്കും. വൈകിട്ടു കുഞ്ഞുണ്ണിയുടെ സ്കൂള് ബസ്സ് വരാറാകുമ്പോള് അവള് വഴിയില് പൊയി കാത്തു നില്‍ക്കും. അവന് ബസ്സ് ഇറങ്ങിയാല് അവനെയും കൂട്ടി വീട്ടില് വന്നു കഴിഞ്ഞാല് പിന്നെ അവള് കുഞ്ഞിണ്ണിയുടെ കൂടെ തന്നെ.. അങ്ങനെ അവള് വീട്ടില് എല്ലാവര്‍ക്കും ഒരു സഹായിയും കൂട്ടും ആയി.ഏകദേശം ഒരു വര്‍ഷം കഴിഞ്ഞു ഒരു ദിവസം എന്റെ ഒരു സുഹൃത്തിനൊപ്പം ഒരു പയ്യന് അവിടെ വന്നു. ചിന്നന് എന്നയിരുന്നു അവന്റെ പേരു. ചിന്നനെ കണ്ടപ്പോള് തന്നെ ശിവാനി നഖ ചിത്രം വരക്കാന് തുടങ്ങി ചിന്നനും കാഴ്ചയില് സുന്ദരന് ആയിരുന്നു. അവളുടെ ഇഷ്ടം അല്ലേ ആരും ഒരു എതിര് നില്‍ക്കണ്ട എന്നു കരുതി ചിന്നനും ആയി ശിവാനിയുടെ കല്യാണം ഉറപ്പിച്ചു. ഒരു മാസത്തിനു ശേഷം. എല്ലാവരും സന്തോഷത്തെ പിരിഞ്ഞു. ശിവാനി മാത്രം ഒരു സന്തോഷവും ഇല്ല. അവള് ആകെ മൂകമായിരിക്കുന്നു.കുഞ്ഞുണ്ണീയെ വിളിക്കാന് പോകാറില്ല. എപ്പൊഴും അവളുടെ ബെഡ്ഡില് പോയി കിടക്കും ഭക്ഷണത്തിനു വിളിച്ചാല് മാത്രം വന്നു കഴിക്കും, അതും കഴിച്ചു എന്നു ഒരു പേരു വരുത്തിയിട്ടു പൊകും.,എല്ലാവരും ആകെ വിഷമത്തിലായി. എവള്‍ക്ക് എന്തു സംഭവിച്ചു എന്നു ആര്‍ക്കും ഒരു വിവരവും ഇല്ല. ഉടന് തന്നെ അവളെ ഒരു ഡോക്ടറെ കൊണ്ടു കാണിച്ചു. അയാള് നോക്കിയിട്ടു പറഞ്ഞു ഒരു കുഴപ്പവും ഇല്ല. തിരിച്ചു വന്നും എതു തന്നെ ഗതി. ഒരു ആഴ്ച്ച കഴിഞ്ഞപ്പൊള് ചെറിയ വ്യത്യാസങ്ങള് ഉണ്ടായി. വീണ്ടും പഴയതു പോലെ അയി അവള്.2005 നവഃ 15 നെ ചിന്നന് തിരിച്ചത്തി വലിയ ചടങ്ങുകളില്ലാതെ അവരുടെ കല്യാണം നടത്തി..\nശിവാനിയും ചിന്നനും പ്രത്യേകം വീടുവെച്ചുകൊടുത്തു. വൈകുംനെരങ്ങളില് അവര് ഒരുമിച്ചു പുറത്തു പോകും സന്ധ്യ ആകും മുന്‍പേ വീട്ടില് തിരിച്ചെത്തും ആര്‍ക്കും അസൂയ തൊന്നുന്ന ഒരു ജീവിതം ആയിരുന്നു അവരുടെ ജീവിതം.രണ്ടു മാസം കഴിഞ്ഞപ്പൊല് ശിവാനി വീണ്ടും അമ്മയുടെ കൂടെ അടുക്കളയില് കയറി നില്‍ക്കന് തുടങ്ങി. ചിന്നന് ഒരു പ്രത്യേക സ്വഭാവക്കാരന് ആണു അവനു എന്റെ വീട്ടിലെ ആരും ശിവാനിയൊടു അധികം സംസാരിക്കുന്നതു അവനു ഇഷ്ടമല്ല. അവള് വീട്ടിലെക്ക് വന്നു കയറിയാല് ഉടന് അവന് ബഹളം തുടങ്ങം. അദ്യമൊക്കെ ശിവാനി പെട്ടന്നു ഇറങ്ങി ചെല്ലുമായിരുന്നു. പിന്നീടു അവള് കേട്ട ഭാവം നടിക്കതെയായി. ചിന്നന് എന്റെ വീട്ടിലെക്ക് കയറില്ല. അദ്ദേഹം വലിയകുടുംബത്തിലെ ആളാണു. നമ്മള് വിളിച്ചാല് പൊലും ചിന്നന് വീട്ടിലെക്ക് കയറില്ല. ശിവാനി ചിന്നന്റെ ഇഷ്ടത്തിനനുസരിച്ചു പെരുമാറാതെ കൂടെയായപ്പൊള് ചിന്നന്റെയും സ്വഭാവം മാറി തുടങ്ങി.ചിന്നന് ചില ദിവസങ്ങളില് വീട്ടില് നിന്നു ഇടക്ക് ഇറങ്ങിപ്പൊയാല് തിരിച്ചു വരാറില്ല. പിന്നെ ആരെങ്കിലും വന്നു പറയും “ചിന്നന് ദെ അവിടെ കിടക്കുന്നു. വിളിച്ചിട്ടു വരുന്നില്ല അന്നൊക്കെ. ശിവാനിയെ ഓര്‍ത്തു വീട്ടില് നിന്നു ആരെങ്കിലും പൊയി വിളിച്ചു കൊണ്ടു വരും. വന്നലുടന് അവന് അവന്റെ വീട്ടില് കയറി കിടക്കും. പാവം ശിവാനി ഇതൊക്കെ കണ്ടു അനങ്ങതെ ഒരുസ്ഥലത്തു മാറി നില്‍ക്കും. അവനു ശിവാനിയെ കുറിച്ച് ഒരു ഉത്തരവാദിത്വം ഇല്ലതെയായി. ചിന്നന് ആരും പറയുന്നതു അനുസരിക്കാതെയും ആയി. അങ്ങനെയിരിക്കെ ഒരു ദിവസം ശിവാനിയുടെ ക്ഷീണം കണ്ടു അവളെ ഒരു ഡോക്ടറെ കൊണ്ടു കാണിച്ചു. ഡോക്ടര് നോക്കിയിട്ടു പറഞ്ഞു അവള് ഗര്‍ഭിണിയാണന്നു. എല്ലവര്‍ക്കും സന്തോഷം ആയി. 90 ദിവസം കഴിഞ്ഞു ശിവാനി പ്രസവിച്ചു. അഞ്ചു കുഞ്ഞുങ്ങള്. ആദ്യ പ്രസവം ആയിരുന്നതു കൊണ്ടോ മറ്റോ3കുഞ്ഞുങ്ങല് അപ്പൊള് തന്നെ മരിച്ചു പൊയി. ശിവനിയുടെ കണ്ണില് നിന്നു കണ്ണു നീര് വാര്‍ന്നുകൊണ്ടേയിരുന്നു. ശിവാനി പ്രസവിച്ചു കിടന്നപ്പൊള് ചിന്നന് അവള്‍ക്ക് ഒപ്പം തന്നെയുണ്ടായിരുന്നു.\nമൂന്നുകുട്ടികള് കൂടെയായപ്പൊള് ശിവാനിക്ക് “ആകാശദൂത്” ലെ മാധവി ജീവന് നല്‍കിയ കഥപാത്രത്തിന്റെ ഗതി യായി. അതു കാരണം ആ മൂന്നു കുഞ്ഞുങ്ങളെയും ദത്തു നല്‍കാന് തീരുമാനിച്ചു. മക്കളില്ലാതിരുന്ന മൂന്നു കുടുംബങ്ങള്‍ക്ക് ദത്തു നല്‍കി. ഇപ്പൊള് ശിവാനിയും ചിന്നനും സുഖം ആയി ജീവിക്കുന്നു,സ്നേഹം നിറഞ്ഞ വായനക്കരെ നിങ്ങള് ആരും തെറ്റിദ്ധരിക്കല്ലേ..\nശിവാനിയും ചിന്നനും എന്റെ വളര്‍ത്തു നായ്ക്കള് ആണു്\nസമര്‍പ്പണം...... ഉഡായിപ്പ് ബിനു സമയം 4:23 PM\nസാവന് ഭരധ്വാജന് said...\nഇപ്പൊഴാ ഫുള് ഉഡായിപ്പു ആയത്!!!!!\nകുഞ്ഞുണ്ണി ആരാന്നു പറഞ്ഞില്ല...???\nApril 22, 2007 at 7:49 AM\nഅതെ, ഉഡായിപ്പോ ഗുഡായിപ്പോ?\nപട്ടിയോ പൂച്ചയ്യോ ആണന്നു ആദ്യം തന്നെ മനസ്സിലായി. ഇത്ര വലിച്ചു നീട്ടിയില്ലായിരുന്നേല് സംഭവം ക്ലിക്ക് ആയേനെ . ഏതായാലും എന്റെ ഭാവുകങ്ങള് http://anoopamz.blogspot.com/\nഇതു ഞാനാണേ.... said...\nനീ ഒരു ഒന്നൊന്നര ഉഡായിപ്പു തന്നെട്ടൊ...\nഇനി അടുത്ത ഉഡായിപ്പ് എന്താണാവോ?...\neyale kondu valiya shyalayam ayallooo\nപൂച്ചയാണെന്നാ ആദ്യം കരുതിയത്.\nസത്യം പറഞ്ഞാല് എനിക്കിഷ്ട്ടായില്ലാട്ടോ....\nTANTE ORU KARYAM\nഅണ്റ്റെ ഓരോ ഉഡായിപ്പുകള്...


DYFI demands enquiry in Muraleedharans role in attache's journey | അറ്റാഷെ ഇന്ത്യ വിട്ട സംഭവം ദുരൂഹം; വി മുരളീധരന്റെ പങ്ക് അന്വഷിക്കണമെന്ന് ഡിവൈഎഫ്ഐ - Malayalam Oneindia\n1 min ago തൃശൂരില് ഇന്ന് 19 പേര്‍ക്ക് കൊവിഡ്: 55 പേര് രോഗമുക്തരായി, ജില്ലയില് 445 രോഗികള്\n2 min ago ആശ്രിത നിയമനത്തിൽ തെറ്റില്ല, പക്ഷേ യുഡിഎഫ് ചെയ്ത ഒരു തെറ്റുണ്ട്; മറുപടിയുമായി തോമസ് ഐസക്\n3 min ago പ്രതിപക്ഷ നേതാവ് ഇതൊന്നും കേട്ടിട്ടില്ലെന്നാണ് തോന്നുന്നത്; മറുപടിയുമായി മുഖ്യമന്ത്രി\nUpdated: Thu, Jul 16, 2020, 17:46 [IST]\nതിരുവനന്തപുരം; യുഎഇ കോൺസുലേറ്റ് അറ്റാഷെ രാജ്യം വിട്ടുപോയ സംഭവം അതീവ ഗൗരവമുള്ളതാണെന്ന് ഡിവൈഎഫ്ഐ. എൻഐഎ അന്വഷിക്കുന്ന തീവ്രവാദ ബന്ധമുള്ള തിരുവനന്തപുരം സ്വർണ്ണക്കടത്ത് കേസ് പുരോഗമിക്കുന്നതിനിടയിൽ അറ്റാഷെ രാജ്യം വിടുകയായിരുന്നു. വിദേശ കാര്യ മന്ത്രാലയം ഇക്കാര്യത്തിൽ മറുപടി പറയണമെന്നും ഡിവൈഎഫ്ഐ സംസ്ഥാന സെക്രട്ടറിയേറ്റ് പ്രസ്താവനയിൽ ആവശ്യപ്പെട്ടു.\nവിമാനത്താവളം വഴി അറ്റാഷെ മടങ്ങുമ്പോൾ, നമ്മുടെ വിദേശ കാര്യ മന്ത്രാലയം നിശബ്ദമായത്, എൻ ഐ എ കേസ് ദുർബലപ്പെടുത്താൻ വേണ്ടിയാണ്. മുരളീധരൻ എന്തുകൊണ്ടാണ് അന്വഷണത്തെ ഭയപ്പെടുന്നത്. മാധ്യമങ്ങളിൽ നിന്നും മറഞ്ഞു നിൽക്കുന്നത്?.\nതീവ്രവാദ ബന്ധമുള്ള, രാജ്യത്തെ അസ്ഥിരപ്പെടുത്തുന്ന ഗുരുതരമായ കേസിന്റെ അന്വഷണം ശരിയായി നടക്കേണ്ടതുണ്ട്. കേസിലെ പ്രതികൾ തിരുവനന്തപുരത്തിന് തൊട്ടടുത്തുള്ള തമിഴ്‌നാട്ടിലേക്ക് കടക്കാതെ, ബിജെപി ഭരിക്കുന്ന കർണാടകയിലേക്ക് പോയത് നേരത്തെ തന്നെ സംശയാസ്പദമായിരുന്നതാണ്. ഇപ്പോൾ ഈ കേസിൽ നിർണായകമായ വിവരങ്ങൾ നൽകേണ്ട അറ്റാഷെയ്ക്ക് രാജ്യം വിട്ടുപോകാൻ മൗനാനുവാദം നൽകിയതും കേസ് അന്വഷണം അട്ടിമറിക്കാൻ വേണ്ടിയാണ്. ഇതിൽ ബിജെപി നേതൃത്വത്തിനും വിദേശ കാര്യ സഹമന്ത്രി വി മുരളീധരനും പങ്കുണ്ട്. കേസ് അട്ടിമറിക്കാൻ ഒരു വിഭാഗം ബിജെപി നേതാക്കൾ ശ്രമിക്കുകയാണ് എന്നും ഡിവൈഎഫ്ഐ സംസ്ഥാന സെക്രട്ടറിയേറ്റ് പ്രസ്താവനയിൽ ആരോപിച്ചു.\nDYFI demands enquiry in Muraleedharans role in attache's journey


news paper ad child missing പത്രപരസ്യം പുറത്ത്\nപേരൂർക്കടയിൽ അമ്മയിൽ നിന്ന് കുഞ്ഞിനെ വേർപെടുത്തിയ സംഭവത്തിൽ ശിശു സംരക്ഷണ ഓഫിസർ നൽകിയ പത്രപരസ്യം പുറത്ത്. കുഞ്ഞിനെ ദത്ത് നൽകിയത് എല്ലാ നടപടികളും പാലിച്ചെന്ന് സൂചന നൽകുന്ന പത്രപരസ്യമാണ് പുറത്തുവന്നിരിക്കുന്നത്. കുഞ്ഞിനെ അമ്മത്തൊട്ടിലിൽ ലഭിച്ചത് 2020 ഒക്ടോബർ 23നാണെന്നും പരസ്യത്തിൽ വ്യക്തമാക്കുന്നു.\nകുഞ്ഞിനെ ദത്ത് നൽകുന്നതിന് മുന്നോടിയായുള്ള പത്രപരസ്യം നൽകിയത് 2020 ഒക്ടോബർ 28നാണ്. ആൺകുട്ടിയാണെന്നതടക്കമുള്ള വിവരം പരസ്യത്തിൽ ഉണ്ടായിരുന്നു. അവകാശവാദങ്ങൾ ഉണ്ടെങ്കിൽ 30 ദിവസത്തിനുള്ളിൽ ജില്ലാ ശിശുസംരക്ഷണ ഓഫിസറെ ബന്ധപ്പെടണമെന്ന് പത്ര പരസ്യത്തിൽ ചൂണ്ടിക്കാട്ടിയിരുന്നു. തെളിവുകൾ ഹാജരാക്കണമെന്നും അല്ലാത്തപക്ഷം കുഞ്ഞിനെ ദത്ത് നൽകുമെന്നും അറിയിച്ചിരുന്നു.\nഅതിനിടെ സംഭവത്തിൽ കുട്ടിയുടെ ജനന സർട്ടിഫിക്കറ്റിലും കൃത്രിമമെന്ന വിവരം പുറത്തുവന്നു. ജനന സർട്ടിഫിക്കറ്റിൽ കുട്ടിയുടെ പിതാവിന്റെ പേരും, മാതാപിതാക്കളുടെ മേൽവിലാസവും തെറ്റായിട്ടാണ് രേഖപ്പെടുത്തിയിരിക്കുന്നത്. കട്ടാക്കടയിലെ സ്വകാര്യ ആശുപത്രിയിൽ പ്രസവ സമയത്ത് നൽകിയ വിവരമനുസരിച്ചാണ് കാട്ടാക്കട ഗ്രാമപഞ്ചായത്ത് ജനനസർട്ടിഫക്കറ്റ് തയ്യാറാക്കിയത്. കുട്ടിയുടെ പിതാവിന്റെ സ്ഥാനത്തു നൽകിയിരിക്കുന്നത് ജയകുമാർ എന്ന പേരാണ്. അനുപമയുടെയും അജിത്തിന്റെയും സ്ഥിരമായ മേൽവിലാസം പേരൂർക്കട ആയിരുന്നിട്ടും മറ്റൊരു മേൽവിലാസമാണ് രേഖപ്പെടുത്തിയിരിക്കുന്നത്. അമ്മയിൽ നിന്നു കുഞ്ഞിനെ വേർപ്പെടുത്താൻ ആസൂത്രിതമായി ഇടപെട്ടു എന്നത് തെളിയിക്കുന്നതാണ് രേഖകൾ.\nStory Highlights : news paper ad child missing\nRead more on: CHILD MISSING\nമുഹമ്മദ് സൗഹാന് എവിടെ?; മലപ്പുറത്ത് 15കാരനെ കാണാതായിട്ട് 100 ദിവസം\nഅനുപമയുടെ കുഞ്ഞിനെ അഞ്ച് ദിവസത്തിനകം കേരളത്തിലെത്തിക്കും\nമുല്ലപ്പെരിയാറിൽ തുറന്ന9ഷട്ടറുകളും അടച്ചു\nഗുജറാത്തിൽ 8 മത്സ്യത്തൊഴിലാളികളെ കാണാതായതായി


കോപ്പയില് ബ്രസിലിനെ പിടിച്ചു കെട്ടി ഇക്വഡോര് ക്വാര്‍ട്ടര് ഫൈനില് - Keralabhooshanam Daily കോപ്പയില് ബ്രസിലിനെ പിടിച്ചു കെട്ടി ഇക്വഡോര് ക്വാര്‍ട്ടര് ഫൈനില്\nHome/NEWS/LATEST/കോപ്പയില് ബ്രസിലിനെ പിടിച്ചു കെട്ടി ഇക്വഡോര് ക്വാര്‍ട്ടര് ഫൈനില്\nഗ്വയാനിയ : നെയ്മറിനെ അടക്കം വമ്പന്മാരെ കൂടാതെ ഇറങ്ങിയ നിലവിലെ ചാമ്പ്യന്മാരായ ബ്രസീലിനെ 11നു സമനിലയില് തളച്ച് ഇക്വഡോര് കോപ്പ അമേരിക്കയുടെ ക്വാര്‍ട്ടര് ഫൈനലില് കടന്നു.\nമറ്റൊരു മത്സരത്തില് പെറു ഒരു ഗോളിന് വെനസ്വേലയെ തോല്‍പ്പിച്ചു.\nഅഞ്ച് ടീമുകള് അടങ്ങിയ ഗ്രൂപ്പ് ബിയില് നിന്ന് 10 പോയിന്റോടെ ബ്രസീല് ഗൂപ്പ് ചാമ്പ്യന്മാരായി. .പെറു (7 പോയിന്റ്) കൊളംബിയ (4 പോയിന്റ്), ഇക്വഡോര് (3 പോയിന്റ്) , വെനസ്വേല (2 പോയിന്റ്് ) . ഇതില് അവസാന സ്ഥാനക്കാരായ വെനസ്വേല പുറത്തായി\nക്വാര്‍ട്ടര് ഫൈനല് ബെര്‍ത്ത് നേരത്തേ തന്നെ ഉറപ്പിച്ചതിനാല് വലിയ അഴിച്ചുപണികള് നടത്തിയാണ് പരിശീലകന് ടിറ്റെ ഇക്വഡോറിനെതിരെ ബ്രസീല് ടീമിനെ ഇറക്കിയത്. നെയ്മര്, ഗബ്രിയേല് ജെസ്യൂസ്, കാസെമിറോ തുടങ്ങിയ പ്രധാന താരങ്ങളെല്ലാം പകരക്കാരുടെ പട്ടികയില് ഇടം നേടിയപ്പോള് ഫിര്‍മിഞ്ഞ്യോ എവര്‍ട്ടന്, ഗാബി , എന്നിവര് ആദ്യ ഇലവനിലെത്തി.\nനാലാം വിജയം ലക്ഷ്യം വെച്ച് ഇറങ്ങിയ ബ്രസീലിനെതിരെ മികച്ച പോരാട്ട വീര്യമാണ് ഇക്വഡോര് പുറത്തെടുത്തത്. 37ാം മിനിട്ടില് ഇക്വഡോറിന്റെ പ്രതിരോധപ്പൂട്ട് പൊളിച്ച് മഞ്ഞപ്പട ലീഡെടുത്തു. എവര്‍ട്ടന് എടുത്ത ഫ്രീ കിക്കില് പ്രതിരോധതാരം എഡെര് മിലിട്ടാവോയായിരുന്നു ഗോള് സ്‌കോറര്.\nസമനില ഗോളിനായുള്ള ഇക്വഡോറിന്റെ ശ്രമങ്ങള് രണ്ടാം പകുതിയില് ഫലം കണ്ടു. മഞ്ഞപ്പടയെ ഞെട്ടിച്ചുകൊണ്ട് മത്സരത്തിന്റെ 53ാം മിനിട്ടില് ഇക്വഡോര് സമനില ഗോള് നേടി. പകരക്കാരനായി എത്തിയ ഏംഗല് മിനയായിരുന്നു ഗോള് നേടി ഇക്വഡോറിനെ ക്വാര്‍ട്ടറിലെത്തിച്ചത്.\nവിനീഷ്യസിനെയും കാസെമിറോയെയും പകരക്കാരായി ഇറക്കി വിജയഗോളിനായി ബ്രസീല് പരിശ്രമിച്ചെങ്കിലും ഇക്വഡോര് പ്രതിരോധം കോട്ട കെട്ടി വിഫലമാക്കി.\nഈ ഗ്രൂപ്പിലെ തന്നെ മറ്റൊരു മത്സരത്തില് പെറു എതിരില്ലാത്ത ഒരു ഗോളിന് വെനസ്വേലയെ തോല്‍പ്പിച്ചു.48 ാം മിനുട്ടില് കാറില്ലേയാണ് പെറുവിന്റെ വിജയഗോള് നേടിയത്.\nശനിയാഴ്ച്ച ക്വാര്‍ട്ടര് ഫൈനല് മത്സരങ്ങള് നടക്കും.\nസിഫ്റ്റ് എന്ന പക്ഷിയിലൂടെ മാത്രമേ കെ.എസ്.ആര്.ടി.സി. എന്ന ആനയ്ക്ക് പറക്കാനാകൂ: ബിജു പ്രഭാകര്


മാനസിക സന്തോഷം നേടുന്ന രാശിക്കാര് ഇവര് | Daily Horoscope For 12th June 2020 - Malayalam BoldSky\nമാനസിക സന്തോഷം നേടുന്ന രാശിക്കാര് ഇവര്\n| Published: Friday, June 12, 2020, 6:00 [IST]\nഇന്ന് വൃശ്ചികം രാശിക്കാര്‍ക്ക് പ്രത്യേകമായി ചില നല്ല നേട്ടങ്ങള് ലഭിക്കുന്നു. കുറച്ച് ദിവസങ്ങളായി അവര് നടത്തുന്ന സാമ്പത്തിക ശ്രമങ്ങള് ഇന്ന് ഫലം കാണാനാകും. വരുമാനം വര്‍ദ്ധിപ്പിക്കുന്നതിന് ഇവര്‍ക്ക് ഒരു നല്ല മാര്‍ഗം കണ്ടെത്താന് കഴിയും. വൃശ്ചികം രാശിക്കാരുടെ കുടുംബജീവിതവും സന്തോഷകരമാകും. ഇന്നത്തെ ദിവസം മറ്റുള്ള രാശിക്കാര്‍ക്ക് എങ്ങനെ എന്നറിയാന് രാശിഫലം വായിക്കൂ.\nഇന്നത്തെ ദിവസം നിങ്ങള്‍ക്ക് സമ്മിശ്രമായിരിക്കും. നിങ്ങള് ജോലി ചെയ്യുകയാണെങ്കില് ഇന്ന് ജോലിഭാരം കൂടുതലായിരിക്കും. ബിസിനസുകാര്‍ക്ക് ചില സാമ്പത്തിക ലാഭമുണ്ടാക്കുമെന്ന് പ്രതീക്ഷിക്കുന്നു. കുടുംബജീവിതത്തെക്കുറിച്ച് സംസാരിക്കുമ്പോള്, മാതാപിതാക്കള് ഇന്ന് നിങ്ങളോട് അസന്തുഷ്ടരാകും. ആരോഗ്യത്തിന്റെ കാര്യത്തില് ദിവസം മികച്ചതായിരിക്കും.\nഇന്ന് നെഗറ്റീവ് ചിന്തകള് നിങ്ങളെ കീഴടക്കാന് അനുവദിക്കരുത്. ഇപ്പോള് നിങ്ങളുടെ ലക്ഷ്യത്തില് മാത്രം ശ്രദ്ധ കേന്ദ്രീകരിക്കേണ്ടതുണ്ട്. ഇന്ന് പിതാവില് നിന്ന് പ്രയോജനം നേടാന് കഴിയും. നിങ്ങള് ഒരു പ്രതിസന്ധിയിലാണെങ്കില് ഒരു തീരുമാനമെടുക്കാന് കഴിയുന്നില്ലെങ്കില്, വിശ്വസ്തരായ ആളുകളില് നിന്നും നിങ്ങള്‍ക്ക് ഉപദേശം സ്വീകരിക്കാം. ഇന്ന് നിങ്ങള്‍ക്ക് പണവുമായി ബന്ധപ്പെട്ട ചില വലിയ ജോലികളും ചെയ്യാം. ജോലി ചെയ്യുന്നവര്‍ക്ക് ഇന്ന് ദുഷ്‌കരമായ ദിവസമായിരിക്കും.\nനിങ്ങള് വിനോദ വ്യവസായവുമായി ബന്ധപ്പെട്ടിരിക്കുന്നുവെങ്കില്, ഇന്ന് നിങ്ങള്‍ക്ക് വളരെ ഗുണം ചെയ്യും. നിങ്ങളുടെ ഏതെങ്കിലും പ്രവൃത്തി വളരെക്കാലമായി കുടുങ്ങിക്കിടക്കുകയാണെങ്കില്, അത് ഇന്ന് പൂര്‍ത്തിയാകാന് സാധ്യതയുണ്ട്. മാനസികമായി നിങ്ങള്‍ക്ക് സുഖം തോന്നും. സാമ്പത്തിക രംഗത്ത്, ദിവസം ഭാഗ്യമായിരിക്കും. അടുത്തിടെ ഒരു നിക്ഷേപം നടത്തിയിട്ടുണ്ടെങ്കില്, ഇന്ന് നിങ്ങള്‍ക്ക് പ്രതീക്ഷിച്ച ഫലങ്ങള് ലഭിക്കും. കുടുംബ ജീവിതത്തില് അവസ്ഥ സാധാരണമായിരിക്കും. മാതാപിതാക്കളുടെ പൂര്‍ണ്ണ പിന്തുണ ലഭിക്കും. വിവാഹിതനാണെങ്കില് ഇന്ന് വളരെ റൊമാന്റിക് മാനസികാവസ്ഥയിലായിരിക്കും. ആരോഗ്യം നന്നായിരിക്കും.\nഇന്ന് നിങ്ങള് വളരെ ശ്രദ്ധിക്കേണ്ടതുണ്ട്, പ്രത്യേകിച്ചും നിങ്ങള് യാത്ര ചെയ്യാന് പോകുകയാണെങ്കില് സ്വയം ശ്രദ്ധിക്കുക. ഇന്ന് ചെലവുകള് വര്‍ദ്ധിക്കും. നിങ്ങളുടെ ചെലവുകള് നിയന്ത്രിക്കാന് നിങ്ങള് പഠിക്കുന്നത് നല്ലതാണ്. ജോലിയെക്കുറിച്ച് വളരെയധികം സമ്മര്‍ദ്ദം ചെലുത്തരുത്, പ്രത്യേകിച്ചും നിങ്ങള് ബിസിനസ്സ് നടത്തുകയാണെങ്കില്. നിങ്ങളുടെ പങ്കാളിയുമായി നിങ്ങള്‍ക്ക് ചില അഭിപ്രായ വ്യത്യാസം ഉണ്ടായേക്കാം.\nനിങ്ങള്‍ക്ക് മാനസിക സമാധാനം വേണമെങ്കില് അനാവശ്യമായ സംസാരത്തില് നിന്ന് ഇന്ന് വിട്ടുനില്‍ക്കുക. ജോലിസ്ഥലത്ത്, നിങ്ങള്‍ക്ക് ഇന്ന് നല്ല ഫലങ്ങള് നേടാന് കഴിയും, പ്രത്യേകിച്ചും നിങ്ങള് ബിസിനസ്സ് ചെയ്യുകയാണെങ്കില്, നിങ്ങളുടെ ബുദ്ധി ഉപയോഗിച്ച് നിങ്ങള്‍ക്ക് ഒരു വലിയ അവസരം നേടാനാകും. ജോലിസ്ഥലത്ത് നിങ്ങളുടെ പ്രവര്‍ത്തനം വിലമതിക്കപ്പെടും. ദാമ്പത്യ ജീവിതത്തില്, നിങ്ങളുടെ പങ്കാളിയുമായി കൂടുതല് സമയം ചെലവഴിക്കാന് ശ്രമിക്കുക.\nഇന്ന് നിങ്ങളുടെ മാനസികാവസ്ഥ ശരിയായിരിക്കില്ല, അതിനാല് നിങ്ങള്‍ക്ക് അലസത അനുഭവപ്പെടും. നിങ്ങളുടെ വിലയേറിയ സമയം അനാവശ്യമായി പാഴാക്കുകയോ തര്‍ക്കിക്കുകയോ ചെയ്യുന്നതിനു പകരം, നിങ്ങളുടെ ജോലിയില് ശ്രദ്ധ കേന്ദ്രീകരിക്കുന്നതാണ് നല്ലത്. സാമ്പത്തിക തടസ്സങ്ങള് കാരണം നിങ്ങളുടെ ചില ജോലികള് നിര്‍ത്തിവച്ചിട്ടുണ്ടെങ്കില്, ഇന്ന്, ആരുടെയെങ്കിലും സഹായത്തോടെ, നിങ്ങളുടെ പ്രശ്‌നം പരിഹരിക്കപ്പെടും. കുടുംബ ജീവിതത്തില് അവസ്ഥ സാധാരണമായിരിക്കും. ആരോഗ്യത്തെക്കുറിച്ച് സംസാരിക്കുമ്പോള്, നിങ്ങള് വളരെയധികം സമ്മര്‍ദ്ദത്തിലാകും. ഇത് നിങ്ങളുടെ ശാരീരിക ആരോഗ്യത്തെയും ബാധിക്കും.\nവ്യക്തിഗത ജീവിതത്തിലെ പ്രശ്‌നങ്ങള് വര്‍ദ്ധിക്കുന്നതായി തോന്നുന്നു. ഇന്ന് പലതരം ചിന്തകള് നിങ്ങളുടെ മനസ്സിലേക്ക് വരാം, സമ്മര്‍ദ്ദം വര്‍ദ്ധിിക്കും. ജോലി ചെയ്യുന്നവര്‍ക്ക് പ്രധാനപ്പെട്ട ദിവസമായിരിക്കും. പെട്ടെന്ന് നിങ്ങളുടെ കൈകളില് ഒരു സുവര്‍ണ്ണാവസരം വരാം, നിങ്ങളുടെ കരിയര് ഒരു പുതിയ ദിശയിലേക്ക് നീങ്ങും. ബിസിനസ്സുകാര് ഇന്ന് ഒരു പ്രതിസന്ധിയില് അകപ്പെടാം. അത്തരമൊരു സാഹചര്യത്തില്, ശരിയായ ഉപദേശത്തോടെ മാത്രമേ നിങ്ങള് മുന്നോട്ട് പോകൂ. പണത്തിന്റെ അവസ്ഥ നന്നായിരിക്കും.\nകഴിഞ്ഞ കുറച്ച് ദിവസങ്ങളായി നിങ്ങളുടെ സാമ്പത്തിക സ്ഥിതി ശക്തിപ്പെടുത്തുന്നതിന് നിങ്ങള് എല്ലാ ശ്രമങ്ങളും നടത്തുകയാണെങ്കില്, ഇന്ന് നിങ്ങളുടെ കഠിനാധ്വാനം ഫലം കാണും. വരുമാനം വര്‍ദ്ധിപ്പിക്കുന്നതിന് നിങ്ങള്‍ക്ക് ഒരു നല്ല മാര്‍ഗം കണ്ടെത്താന് കഴിയും. ജോലിക്കാര്‍ക്ക് നിങ്ങളുടെ കഠിനാധ്വാനത്തിലൂടെ നിങ്ങള്‍ക്ക് മറ്റൊരു ഐഡന്റിറ്റി സൃഷ്ടിക്കാന് കഴിയും. നിങ്ങള് പങ്കാളിത്തത്തോടെ ബിസിനസ്സ് നടത്തുകയാണെങ്കില്, നിങ്ങളുടെ പങ്കാളിയുമായി നല്ല ബന്ധം പുലര്‍ത്തുന്നത് നല്ലതാണ്, ഇന്ന് നിങ്ങളുടെ ബിസിനസ്സ് മുന്നോട്ട് കൊണ്ടുപോകുന്നതിന് ചില പ്രധാന തീരുമാനങ്ങളും എടുക്കാം. കുടുംബജീവിതം സന്തോഷകരമാകും. ഇന്ന് നിങ്ങള് കുടുംബത്തോടൊപ്പം നല്ല സമയം ചെലവഴിക്കും.\nഇന്ന് നിങ്ങള്‍ക്ക് പെട്ടെന്ന് കഠിനമായ ഒരു സാഹചര്യം നേരിടേണ്ടി വന്നേക്കാം, നിങ്ങളുടെ തീരുമാനം എടുക്കുന്നതില് നിങ്ങള്‍ക്ക് ചില ബുദ്ധിമുട്ടുകള് അനുഭവപ്പെടും. പണത്തിന്റെ സാഹചര്യം ശക്തമായിരിക്കും. ബിസിനസ്സ് അല്ലെങ്കില് ജോലി എന്നിവയെക്കുറിച്ച് സംസാരിക്കുമ്പോള്, ഇന്ന് നിങ്ങള് വളരെ തിരക്കിലായിരിക്കും. ആരോഗ്യത്തിന്റെ കാര്യത്തില് ദിവസം മികച്ചതാണ്. എങ്കിലും ഇന്ന് ഭക്ഷണം ശ്രദ്ധിക്കുക.\nതൊഴില് ചെയ്യുന്നവര്‍ക്ക് അവരുടെ കഠിനാധ്വാനത്തിന്റെ നല്ല ഫലം ലഭിക്കും. നിങ്ങളുടെ പ്രകടനം കണക്കിലെടുത്ത് നിങ്ങള്‍ക്ക് ചില സ്ഥാനങ്ങള് ലഭിച്ചേക്കാം. നിങ്ങള് ബിസിനസ്സ് നടത്തുകയാണെങ്കില് പ്രവൃത്തികള് വേഗത്തില് പൂര്‍ത്തിയാകും. കുടുംബ ജീവിതത്തില് സന്തോഷവും സമാധാനവും ഉണ്ടാകും. ദിവസത്തിന്റെ രണ്ടാം ഭാഗത്ത് സാമ്പത്തിക നേട്ടങ്ങള് സാധ്യമാണ്. ഇന്ന്, നിങ്ങള്‍ക്ക് ചില നല്ല കാര്യങ്ങളും ലഭിക്കും. ആരോഗ്യത്തിന്റെ കാര്യത്തില് ദിവസം അനുകൂലമായിരിക്കും. മാനസിക പിരിമുറുക്കം നീങ്ങും.\nഇന്ന് നിങ്ങളുടെ മിക്ക ജോലികളും തടസ്സമില്ലാതെ പൂര്‍ത്തിയാക്കുകയും നിങ്ങള്‍ക്ക് മാനസിക സമാധാനം അനുഭവപ്പെടുകയും ചെയ്യും. ഇന്ന് നിങ്ങളുടെ കുടുംബാംഗങ്ങളുമായി കൂടുതല് സമയം ചെലവഴിക്കാന് നിങ്ങള് ആഗ്രഹിക്കും. പങ്കാളിയുടെ എല്ലാ ആവലാതികളും പരിഹരിക്കുന്നതിന് നിങ്ങളുടെ ഭാഗത്തുനിന്ന് സാധ്യമായതെല്ലാം ചെയ്യും. സാമ്പത്തിക രംഗത്ത് ദിവസം ശുഭമായിരിക്കും. പെട്ടെന്ന് സമ്പത്ത് ലഭിക്കാനുള്ള സാധ്യതയുണ്ട്. നിങ്ങള് ബിസിനസ്സ് നടത്തുകയാണെങ്കില്, ഇന്ന് നിക്ഷേപിക്കാനുള്ള മികച്ച അവസരം നിങ്ങള്‍ക്ക് ലഭിക്കും. ഇന്ന് നിങ്ങള്‍ക്ക് വിശ്രമിക്കാന് ആവശ്യമയ സമയം ലഭിക്കും.\nനിങ്ങളുടെ കുടുംബജീവിതത്തില് നിങ്ങള് കൂടുതല് ശ്രദ്ധിക്കേണ്ടതുണ്ട്. സങ്കീര്‍ണ്ണമായ ചില പ്രശ്‌നങ്ങള് എത്രയും വേഗം പരിഹരിക്കാന് ശ്രമിക്കുക, അല്ലാത്തപക്ഷം നിങ്ങളുടെ വീടിന്റെ സമാധാനം അസ്വസ്ഥമാകാം. പണത്തിന്റെ കാര്യത്തില് ഇന്ന് ചെലവേറിയ ദിവസമായിരിക്കും. ഗാര്‍ഹിക ഉത്തരവാദിത്തങ്ങള് നിറവേറ്റുന്നതിന് ഇന്ന് പണം ചിലവഴിക്കേണ്ടിവരും. കുട്ടികളുടെ ധാര്‍ഷ്ട്യ സ്വഭാവം നിങ്ങളുടെ പ്രശ്‌നം വര്‍ദ്ധിപ്പിക്കും. നിങ്ങള് ഒരു ജോലി ചെയ്യുകയാണെങ്കില്, ഇന്ന് നിങ്ങള് വളരെ തിരക്കിലായിരിക്കും. നിങ്ങളുടെ കഴിവുകള് കാണിക്കാനുള്ള സുവര്‍ണ്ണാവസരം ഇന്ന് നിങ്ങള്‍ക്ക് ലഭിക്കാന് സാധ്യതയുണ്ട്. ആരോഗ്യം സമ്മിശ്രമായിരിക്കും.\nDaily Horoscope For 12th June 2020\nRead your daily horoscope for 12th June 2020 in Malayalam.\nStory first published: Friday, June 12, 2020, 6:00 [IST]\nJun 12, 2020 ലെ വാര്‍ത്തകള്


സ്നേഹത്തിന്റെയും സൗഹൃദത്തിന്റെയും കൂട്ടായ്മയാണ് ശുഭരാത്രി - ദിലീപ് - metromatinee.com Lifestyle Entertainment & Sports\nവിജയത്തിളക്കത്തോടെ ശുഭരാത്രി തിയേറ്ററുകളിൽ പ്രദർശനം തുടരുകയാണ് . നന്മയുടെ വിജയമെന്നാണ് ചിത്രത്തെ സിനിമ പ്രവർത്തകർ പോലും വിശേഷിപ്പിക്കുന്നത്. റേഡിയോ സുനോയ്ക്ക് ഒപ്പമാണ് ചിത്രത്തിന്റെ വിജയം ദിലീപ് ആഘോഷിച്ചത്. ഒരുപാട് കാര്യങ്ങൾ ചിത്രത്തെ കുറിച്ച് ദിലീപിന് പങ്കു വയ്ക്കാൻ ഉണ്ടായിരുന്നു.\nഒരു യഥാർത്ഥ സംഭവത്തെ ആസ്പദമാക്കി രണ്ടു വര്ഷം മുൻപ് തന്നെ ചിത്രമാകാൻ ആലോചിച്ച സിനിമയാണ് ശുഭരാത്രി. അന്ന് മുതൽ മുഹമ്മദായി സിദ്ദിഖിനെ തീരുമാനിച്ചിരുന്നെങ്കിലും കൃഷ്ണനായി ആര് എന്ന ചോദ്യം ബാക്കിയായി. പലപ്പോളും പലരെയും വച്ച് സംസാരിച്ചെങ്കിലും ഒരു തീരുമാനമായില്ല. തന്റെ ബാല്യകാല സുഹൃത്ത് കൂടിയായ വ്യാസൻ കെ പിയോട് അവസാനം ദിലീപ് ചോദിച്ചു , ഉപേക്ഷിച്ചോ ആ സിനിമ?\nഅനഗ്നെ താൻ ആ കഥാപാത്രം ചെയ്യാമെന്ന് അങ്ങോട്ട് പറയുകയായിരുന്നു എന്ന് ദിലീപ് പറയുന്നു. തനിക്കു വേണ്ടി കഥാപാത്രത്തിന്റെ പ്രാധാന്യം കൂറ്റൻ പറഞ്ഞില്ലെന്നും അതിൽ അഭിനയിച്ച സായ് കുമാർ, ശാന്തി കൃഷ്ണ , ആശ ശരത് , കെ പി എ സി ലളിത തുടങ്ങിയവരെല്ലാം പ്രാധാന്യം പോലും നോക്കാതെയാണ് അഭിനയിച്ചതെന്നും ദിലീപ് പറയുന്നു. അതുകൊണ്ടു തന്നെ ഇതൊരു കൂട്ടായ്മയുടെയും സൗഹൃദത്തിന്റെയും വിജയമാണ് എന്നും അദ്ദേഹം പറയുന്നു.\ndileep about shubharathri movie success


4malayalees - പ്രണയദിനം സ്‌പെഷ്യലാക്കാന് ബര്‍ഗര് വിത്ത് റിങ്ങ്\nപ്രണയദിനം സ്‌പെഷ്യലാക്കാന് ബര്‍ഗര് വിത്ത് റിങ്ങ്\n2018-02-12/ 4m reporter\nവാഷിങ്ടണ്: പ്രണയദിനത്തില് പ്രിയപ്പെട്ടവര്‍ക്ക് സ്‌പെഷ്യല് സമ്മാനം നല്‍കാനാഗ്രഹിക്കുന്നവര്‍ക്ക് സ്‌പെഷ്യല് ഡിന്നറുമായി അമേരിക്കയ ിലെ ഹോട്ടല്. രണ്ട് ലക്ഷം രൂപയുടെ സ്‌പെഷ്യല് ബര്‍ഗര് ഡിന്നര് ആണ് ഹോട്ടല് തയ്യാറാക്കുന്നത്. വജ്രം പതിച്ച സ്വര്‍ണമോതിരം ബര്‍ഗറിനോടൊപ്പമുണ്ടാകുമെന്നതാണ് ഡിന്നറിന്റെ പ്രത്യേകത.\nപ്രണയദിനത്തില് ഒരു റോസാപ്പൂവ് സമ്മാനിച്ചാലും അത് വിലപ്പെട്ടതായിരിക്കുമെങ്കിലും വ്യത്യസ്തത പരീക്ഷിക്കുന്‌പോഴാണ് സമ്മാനം മികച്ചതാകുന്നത്. മോതിരം വിരലിലണിയിക്കുന്നതിന് പകരം ഡിന്നറിന് കൊണ്ടു പോയി സര്‍പ്രൈസ് നല്‍കാന് ബര്‍ഗര് വിത്ത് റിങ്ങ് പരീക്ഷിക്കാം.\nസമ്മാനമായി സ്‌പെഷ്യല് ബര്‍ഗര് നല്‍കാന് ഉദ്ദേശിക്കുന്നവര് രണ്ട് ദിവസം മുന്‍പേ ഓര്‍ഡര് ചെയ്യണം.\nയുഎസില് സ്റ്റെം-ഒപിടി പ്രോഗ്രാമിലുള്ള വിദേശവിദ്യാര്‍ത്ഥികള് കസ്റ്റമര് പ്ലേസ് സൈറ്റുകളില് ജോലി ചെയ്യുന്നതിന് കൂടുതലായെത്തുന്നു; ഓഗസ്റ്റില് ഇതിനുള്ള നിരോധനം നീക്കിയത് ഗുണം ചെയ്തു; ഇന്ത്യക്കാരടക്കമുള്ള ഫോറിന് സ്റ്റുഡന്റ്‌സിന് തൊഴിലവസരമേറി


വെഞ്ഞാറമൂട് കൊലപാതകം : ഏറ്റുമുട്ടലിന് പിന്നില് കൃത്യമായ ഗൂഢാലോചനയെന്ന് പൊലീസ്; തമ്മിലടിപ്പിക്കാന് ബോധപൂര്‍വം ആരോ ശ്രമിച്ചുവെന്നും നിഗമനം – Jaihind TV\nവെഞ്ഞാറമൂട് കൊലപാതകം : ഏറ്റുമുട്ടലിന് പിന്നില് കൃത്യമായ ഗൂഢാലോചനയെന്ന് പൊലീസ്; തമ്മിലടിപ്പിക്കാന് ബോധപൂര്‍വം ആരോ ശ്രമിച്ചുവെന്നും നിഗമനം\nവെഞ്ഞാറമൂട് കൊലപാതകത്തിൽ കൊല്ലപ്പെട്ടവരുടെ സംഘത്തെയും കൊലയാളി സംഘത്തെയും തമ്മില് അടിപ്പിക്കാന് ബോധപൂര്‍വം ആരോ ശ്രമിച്ചുവെന്ന് സൂചന. വെഞ്ഞാറമൂട്ടില് ഡിവൈഎഫ്ഐ പ്രവര്‍ത്തകരുടെ കൊലപാതകത്തിന് കാരണമായ ഏറ്റുമുട്ടലിന് പിന്നില് കൃത്യമായ ഗൂഡാലോചനയുണ്ടെന്നാണ് പോലീസിന്‍റെ നിഗമനം.\nവെഞ്ഞാറമൂട് ഇരട്ട കൊലപാതകത്തിന് കാരണമായ ഏറ്റുമുട്ടലിന് പിന്നില് കൃത്യമായ ഗൂഡാലോചനയുണ്ടായെന്നാണ് പൊലീസ് നിഗമനം. കൊല്ലപ്പെട്ടവരുടെ സംഘത്തെയും കൊലയാളി സംഘത്തെയും തമ്മില് അടിപ്പിക്കാന് ബോധപൂര്‍വം ആരോ ശ്രമിച്ചു എന്നതിന്‍റെ സൂചനയാണ് അന്വേഷണ സംഘത്തിന് ലഭിച്ചത്. അക്രമത്തിന് തൊട്ടുമുമ്പ് തേമ്പാമൂട് ജംഗ്ഷനിൽ ഇരുചക്ര വാഹനത്തില് രണ്ടു തവണ വന്നു പോയ ആളെ കേന്ദ്രീകരിച്ചാണ് പോലീസിന്‍റെ അന്വേഷണം.\nകൃത്രിമമായി സൃഷ്ടിക്കപ്പെട്ട ആക്രമണ ഭീതിയാണ് ഇരുസംഘങ്ങളും ആയുധങ്ങള് കരുതാനുളള കാരണമെന്നും പൊലീസ് അനുമാനിക്കുന്നു. കൊല്ലപ്പെട്ടവര്‍ക്ക് ഒപ്പം ഉണ്ടായിരുന്ന ചെറുപ്പക്കാരുടെയും പ്രതികളില് ചിലരുടെയും മൊഴികളില് നിന്നാണ് ഇങ്ങനെയൊരു സാധ്യതയിലേക്ക് പൊലീസ് എത്തിയത്. ഇരുകൂട്ടരെയും തമ്മില് തല്ലിക്കാനുളള ആസൂത്രിതമായ ശ്രമം നടത്തിയത് ആരെന്ന അന്വേഷണമാണ് പോലീസ് നടത്തുന്നത്.ഇതിനായി ആക്രമണ സമയത്ത് സ്ഥലത്ത് ഉണ്ടായിരുന്നവരുടെയെല്ലാം ടെലിഫോണ് രേഖകള് വീണ്ടും വിശദമായി പരിശോധിക്കും. റിമാന്‍ഡില് കഴിയുന്ന രണ്ടു പ്രതികളെ വീണ്ടും ചോദ്യം ചെയ്യുന്നതോടെ ഗൂഢാലോചന നടത്തിയ ആളെ കണ്ടെത്താന് കഴിയുമെന്ന പ്രതീക്ഷയിലാണ് അന്വേഷണ സംഘം.


പ്രമേഹരോഗികൾക്ക് സീതപ്പഴം കഴിക്കാമോ? ന്യൂട്രീഷ്യനിസ്റ്റ് പറയുന്നു | Can Diabetics Eat Sitaphal Expert Explains\nപ്രമേഹരോഗികൾ സീതപ്പഴം ഒഴിവാക്കേണ്ടതില്ലെന്നാണ് റുജുത പറയുന്നത്. കാരണം ഇതിൽ ഗ്ലൈസെമിക് ഇൻഡെക്സ് കുറവാണെന്നും റുജുത പറഞ്ഞു. ഇരുമ്പിന്റെ നല്ല ഉറവിടമാണ് സീതപ്പഴം. ക്ഷീണം, വിളർച്ച എന്നിവ തടയാനും പ്രത്യുൽപാദനക്ഷമത മെച്ചപ്പെടുത്താനും സീതപ്പഴം സഹായിക്കുന്നു.\nTrivandrum, First Published Oct 23, 2021, 8:53 AM IST\nരുചിയിൽ മാത്രമല്ല ആരോഗ്യത്തിനും വളരെയധികം ഗുണപ്രദമാണ് കസ്റ്റാർഡ് ആപ്പിൾ (Custard Apple) അല്ലെങ്കിൽ സീതപ്പഴം. ഇതിൽ വിറ്റാമിൻ സി (vitamin C) യും മറ്റ് ആന്റി ഓക്‌സിഡന്റുകളും ധാരാളമായി അടങ്ങിയിട്ടുണ്ട്.\nകസ്റ്റാർഡ് ആപ്പിളിൽ ആന്റിഓക്‌സിഡന്റുകൾ, നാരുകൾ, വിറ്റാമിൻ സി, പൊട്ടാസ്യം, മഗ്നീഷ്യം എന്നിവയും മറ്റും അടങ്ങിയിട്ടുണ്ട്. ഈ പോഷകങ്ങൾ മൊത്തത്തിലുള്ള ആരോഗ്യത്തിന് സഹായിക്കുന്നു. മധുരം ധാരാളമായി അടങ്ങിയതിനാൽ പ്രമേഹമുള്ളവർ കസ്റ്റാർഡ് ആപ്പിൾ ഒഴിവാക്കാറുണ്ടെണ്ടന്ന് സെലിബ്രിറ്റി ന്യൂട്രീഷ്യനിസ്റ്റ് റുജുത ദിവേകർ പറയുന്നു.\nഎന്നാൽ പ്രമേഹരോഗികൾ സീതപ്പഴം ഒഴിവാക്കേണ്ടതില്ലെന്നാണ് അവർ പറയുന്നത്. കാരണം ഇതിൽ ഗ്ലൈസെമിക് ഇൻഡെക്സ് കുറവാണെന്നും റുജുത പറഞ്ഞു. ഇരുമ്പിന്റെ നല്ല ഉറവിടമാണ് സീതപ്പഴം. ക്ഷീണം, വിളർച്ച എന്നിവ തടയാനും പ്രത്യുൽപാദനക്ഷമത മെച്ചപ്പെടുത്താനും സഹായിക്കുന്നു.\nമാനസികാവസ്ഥ മികച്ചതാക്കി മാറ്റാൻ ഏറ്റവും സഹായിക്കുന്ന പഴങ്ങളിലൊന്നാണ് സീതപ്പഴം. തലച്ചോറിലെ ഡോപാമൈൻ, സെറോടോണിൻ തുടങ്ങിയ ന്യൂറോ ട്രാൻസ്മിറ്ററുകളെ പുനർ സൃഷ്ടിക്കുന്നതിൽ പ്രധാന പങ്ക് വഹിച്ചുകൊണ്ട് ഇത് മാനസികാവസ്ഥയെ മികവുറ്റതാക്കി മാറ്റുന്നു. മാത്രമല്ല സീതപ്പഴം കഴിക്കുന്നത് വാർദ്ധക്യത്തിന്റെ ലക്ഷണങ്ങളായ നേർത്ത വരകളേയും പാടുകളെയും ചർമ്മത്തിലുണ്ടാകുന്ന ചുളിവുകളേയും കുറയ്ക്കുന്നതിന് സഹായിക്കുന്നതായും റുജുത പറഞ്ഞു.\nLast Updated Oct 23, 2021, 9:14 AM IST


>> ബംഗാൾ ഉൾക്കെടലിൽ വീണ്ടും ന്യൂനമർദ്ദത്തിന് സാധ്യത >> തെറ്റായ വികസന സമീപനങ്ങൾ തിരുത്തുവാൻ സർക്കാർ തയ്യാറല്ല എന്നതിനുള്ള മറ്റൊരു ഉദാഹരണമാണ് ഗിഫ്റ്റ് സിറ്റി >> കാസർഗോഡ് ജില്ലാ പരിസ്ഥിതി സമിതി സംഘം പാറമടകൾ സന്ദർശിക്കുന്നു >> പട്ടാപകൽ പരിസ്ഥിതി പ്രവർത്തകനായ ഡോക്ടർക്ക് നേരെ തലസ്ഥാന നഗരിയിൽ ഗുണ്ടാ ആക്രമണം >> ഇടുക്കി ജില്ലയിലെ ഭൂമി കൈയ്യേറ്റക്കാര്‍ക്ക് ശക്തമായ താക്കീതായി കയ്യേറ്റം ഒഴിപ്പിച്ച നടപടി\nആനക്കള്ളക്കടത്ത് കേസില് അന്വേഷണം തുടരാന് സര്‍ക്കാര് അനുമതി നല്‍കി. കുറ്റക്കാര്‍ക്കെതിരെ നിയമ നടപടി തുടരാമെന്ന് ചീഫ് വൈല്‍ഡ് ലൈഫ് വാര്‍ഡന് നിര്‍ദേശം ലഭിച്ചു. ഇതോടെ അന്വേഷണം നിര്‍ത്തിവെച്ചുകൊണ്ടുള്ള ഉത്തരവ് വനം വകുപ്പ് റദ്ദാക്കി.\nവനംവകുപ്പ് അന്വേഷിക്കുന്ന ആനക്കള്ളക്കടത്ത് കേസ് അട്ടിമറിക്കാന് ഒത്താശ ചെയ്യാന് വകുപ്പ് മന്ത്രി കെ രാജു ഇടപെട്ടുവെന്ന വാര്‍ത്ത ഒരു സ്വകാര്യ ചാനലാണ് പുറത്ത് വിട്ടത്.\nവന്യജീവിസംരക്ഷണനിയമം ലംഘിച്ച് ആനകളെ കേരളത്തിലേക്ക് കടത്തിയതിനടക്കം രജിസ്റ്റര് ചെയ്ത കേസുകളുടെ അന്വേഷണം നിര്‍ത്തവെയ്ക്കാന് മന്ത്രി ഉത്തരവിട്ടു. വനംവകുപ്പ് പ്രിന്‍സിപ്പല് സെക്രട്ടറിയുടെ ഉത്തരവിന്‍റെ പകര്‍പ്പും പുറത്ത് വന്നിരുന്നു. സംഭവം വിവാദമായതോടൊയാണ് പുതിയ നടപടി.\nതെറ്റായ വികസന സമീപനങ്ങൾ തിരുത്തുവാൻ സർക്കാർ തയ്യാറല്ല എന്നതിനുള്ള മറ്റൊരു ഉദാഹരണമാണ് ഗിഫ്റ്റ് സിറ്റി\nകാസർഗോഡ് ജില്ലാ പരിസ്ഥിതി സമിതി സംഘം പാറമടകൾ സന്ദർശിക്കുന്നു


ഹരിദാസ് വധക്കേസിലെ പ്രതിയെ സിപിഐഎം സംരക്ഷിച്ചിട്ടില്ല: എം.വി. ജയരാജന് » Newsthen\nഹരിദാസ് വധക്കേസിലെ പ്രതിയെ സിപിഐഎം സംരക്ഷിച്ചിട്ടില്ല: എം.വി. ജയരാജന്\nപുന്നോല് ഹരിദാസ് വധക്കേസിലെ പ്രതിയായ നിജില് ദാസിനെ സിപിഐഎം സംരക്ഷിച്ചിട്ടില്ലെന്ന് കണ്ണൂര് ജില്ലാ സെക്രട്ടറി എം.വി. ജയരാജന് മാധ്യമങ്ങളോട് പറഞ്ഞു.സി പി എം പ്രവർത്തകൻ കോടിയേരി പുന്നോലിലെ കെ ഹരിദാസനെ കൊലപ്പെടുത്തിയ കേസിലെ പ്രതി ആർഎസ്‌എസ് നേതാവ് നിജിൽദാസിന് ഒളിച്ചുകഴിയാൻ വീട് നൽകിയ അധ്യാപിക അറസ്റ്റിലായിരുന്നു. പുന്നോൽ അമൃതവിദ്യാലയത്തിലെ അധ്യാപിക ധർമടം അണ്ടലൂർ ശ്രീനന്ദനത്തിൽ പി എം രേഷ്‌മ (42) ആണ് അറസ്റ്റിലായത്. കൊവിഡ് കാലം മുതല് പ്രശാന്ത് ആര്‍എസ്എസ് അനുകൂല നിലപാടുകള് സ്വീകരിച്ചയാളാണ് വീട്ടുടമയുടെ ഭര്‍ത്താവ്. പ്രതിക്ക് വീട് വാടകയ്ക്ക് നല്‍കിയത് പ്രശാന്തിന്റെ ഭാര്യ രേഷ്മയാണെന്നും ഇവരും പ്രതി നിജിലുമായി ബന്ധമുണ്ടെന്ന് പൊലീസ് കണ്ടെത്തിയിട്ടുണ്ടെന്നും ജയരാജന് മാധ്യമങ്ങളോട് പറഞ്ഞു.\nകൊലക്കേസ് പ്രതിയാണെന്ന് അറിഞ്ഞുകൊണ്ടാണ് പ്രതി നിജിൽ ദാസിന് രേഷ്‌മ വീട് ഒരുക്കി നൽകിയത്. ‘പൊലീസ് അന്വേഷിക്കുന്നുണ്ട്, ഒളിച്ചുതാമസിക്കാൻ ഒരിടംവേണം’ എന്നു പറഞ്ഞ് വിഷുവിനുശേഷമാണ് പ്രതി സുഹൃത്തായ അധ്യാപികയെ ഫോണിൽ വിളിച്ചത്. 17 മുതൽ പിണറായി പാണ്ട്യാലമുക്കിലെ വീട്ടിൽ നിജിൽദാസിന് താമസിക്കാൻ രേഷ്‌മ എല്ലാ സൗകര്യവും ഒരുക്കിക്കൊടുത്തു.\nഭക്ഷണം പാകംചെയ്‌ത് എത്തിച്ചു. വാട്‌സാപ്പ് കോളിലൂടെയായിരുന്നു സംസാരം. രാത്രിയും പകലുമായി ഇടയ്‌ക്കിടെ അധ്യാപിക വീട്ടിൽ വരുന്നത് നാട്ടുകാരും ശ്രദ്ധിച്ചിരുന്നു. വർഷങ്ങളായി അടുത്ത ബന്ധമുള്ളവരാണ് ഇരുവരുമെന്ന് പൊലീസ് പറഞ്ഞു. മുഴുവൻ തെളിവും ശേഖരിച്ചശേഷമാണ് പൊലീസ് രേഷ്‌മയുടെ അറസ്‌റ്റ് രേഖപ്പെടുത്തിയത്.\nനിജിൽദാസ് കൊലക്കേസ് പ്രതിയാണെന്ന കാര്യം അമൃതവിദ്യാലയത്തിലെ മീഡിയ കോ–-ഓഡിനേറ്റർകൂടിയായ അധ്യാപികക്ക് മാധ്യമങ്ങളിലൂടെ നേരത്തെ അറിയാമായിരുന്നു. എന്നിട്ടും ഒളിപ്പിച്ച് താമസിപ്പിച്ചത് ഐപിസി 212 പ്രകാരം അഞ്ച് വർഷംവരെ ശിക്ഷ ലഭിക്കാവുന്ന കുറ്റമാണ്.\nഹലാൽ ഭക്ഷണം നിരോധിക്കണം എന്നാവശ്യപ്പെട്ട് സുപ്രീംകോടതിയിൽ ഹർജി\n16-കാരിയെ പീഡിപ്പിച്ച് ഗര്‍ഭിണിയാക്കിയത് അച്ഛന്; ഗര്‍ഭഛിദ്രത്തിന് കൊണ്ടുപോകുമ്പോള് അറസ്റ്റ്,


#JusticeForJisha; നീതി - നാദിര്‍ഷാ മോഡൽ - Lawkam.Org\n#JusticeForJisha; നീതി – നാദിര്‍ഷാ മോഡൽ Malayalam\tContentsShiju Josephനീതി – നാദിര്‍ഷാ മോഡൽ\n# Shiju Joseph\nജിഷയുടെ ഘാതകരെ ‘ജന’ത്തിന് വിട്ടുകൊടുക്കണം എന്നാണല്ലോ പൊതുവില് ജനാഭിലാഷം (അമര് അക്ബർ അന്തോണി മോഡൽ). നീതി നടപ്പിലാക്കാന് പറ്റിയ ഏജന്‍സി ആള്‍ക്കൂട്ടമാണ് എന്ന വൈകാരികവിശ്വാസം അതിവേഗം പടരുകയാണ്, ഫെയ്സ്ബുക്കിലൂടെയുo വാട്സാപ്പിലൂടെയും ജയറാമിലൂടെയുമൊക്കെ. ആരാണ് ഇവര് പറയുന്ന, നമ്മള് പറയുന്ന ഈ ജനം? നീതി നടത്താന് നിയുക്തര് എന്ന് നാം വിശ്വസിക്കുന്ന ‘ജനം’?\nഇതേ ജനമാണ് ഒറ്റ മണിക്കൂറിനുള്ളില് ദാദ്രിയില് ഇഷ്ടിക ഉപയോഗിച്ച് ഒരു വയോധികന്‍റെ മേല് നീതി നടപ്പിലാക്കിയത്; വഡോദരയില് ഒറ്റ ദിവസം കൊണ്ട് സ്ത്രീകളും പിഞ്ചുകുഞ്ഞുങ്ങളുമടങ്ങുന്ന നൂറുകണക്കിനുപേരുടെ മേല് അത്തരം നീതി നടപ്പിലാക്കിയത്. പതിനായിരങ്ങള് വരുന്ന അത്തരം ഒരു ജനസഞ്ചയമാണ് മണിപ്പൂരില് ഒരു ജയില് തന്നെ തകര്‍ത്ത് ഒരു യുവാവിന്‍റെ മേല് അത്തരം നീതി നടപ്പിലാക്കിയത്.\nഇതേ ജനം തന്നെയാണ് ഇന്നലെ കോട്ടയത്ത് കൈലാസ് ബോറയെന്ന ഒരു ആസാം സ്വദേശിയെ മോഷണക്കുറ്റം ആരോപിച്ച് പൊരിവെയിലത്ത് കെട്ടിയിട്ടുകൊന്ന് നീതി നടപ്പിലാക്കിയത്. ഈ ജനം എന്നു നമ്മള് പറയുന്നതിന്‍റെ നീതിബോധം ഇങ്ങനെയൊക്കെയാണ്. അതിനെയാണ് നമ്മള് നീതിന്യായവ്യവസ്ഥയുടെ മേലെ കൊണ്ടുപോയി പ്രതിഷ്ഠിക്കാന് നോക്കുന്നത്.\nഞാനും നിങ്ങളുമൊക്കെയടങ്ങുന്ന ഈ ജനം ഏപ്രില് 28 വരെ ജിഷയുടെ എതിര് പക്ഷത്തായിരുന്നു എന്നു മറക്കണ്ട. ജനം എന്നു പറയുന്ന ഈ നമ്മളാണ് (അതില് ആണും പെണ്ണുമെല്ലാം പെടും) ‘എന്തുകൊണ്ടായിരിക്കും അവളുടെ അച്ഛന് അവളുടെ അമ്മയെ ഉപേക്ഷിച്ചു പോയത്’ എന്ന് ഗവേഷണം നടത്തിക്കൊണ്ടിരുന്നത്. ജനം എന്ന് പറയുന്ന ഈ നമ്മളാണ് അവളുടെ വസ്ത്രം ലേശം ഇറുകിപ്പോയാല് ‘അവള് ആള് പെശകാ’ണെന്ന് പറഞ്ഞുകൊണ്ടിരുന്നത്.\nജനം എന്നു പറയുന്ന ഈ നമ്മളാണ് അവള്‍ക്കുകൂടി അര്‍ഹമായ ഭൂമിയെല്ലാം നമ്മുടെയും കുടുംബത്തിന്‍റെയും കയ്യില് പിടിച്ചുവെച്ചിട്ട് അവളെയും അമ്മയെയും കനാല്‍പുറമ്പോക്കിലേക്ക് തള്ളിവിട്ടത്; അവള്‍ക്ക് വീടും സാമ്പത്തികസുരക്ഷയും ജോലിയും മാന്യതയുമെല്ലാം ഉറപ്പാക്കേണ്ടത് രാഷ്ട്രീയക്കാരുടെ (അവരുടെ മാത്രം) ചുമതലയാണെന്ന് പറഞ്ഞുകൊണ്ടിരുന്നത്; അവള്‍ക്കോ അവളുടെ അമ്മക്കോ വേണ്ടി ഏതെങ്കിലും ഗ്രാമസഭയില് സംസാരിക്കാനെങ്കിലും ഓര്‍ക്കാത്തത്.\nനമ്മുടെ ജാതിയുടെയോ മതത്തിന്‍റെയോ സ്ഥാപനങ്ങളില് അവള്‍ക്ക് സംവരണം കൊടുക്കാന് ഒരുകാരണവശാലും സമ്മതിക്കില്ല എന്ന് പറഞ്ഞുകൊണ്ടിരുന്നത്. ജനം എന്ന് പറയുന്ന നമ്മളാണ് ‘ഈ ഇരുപത്തൊമ്പതാം വയസ്സില് പട്ടണത്തില് പോയി പഠിച്ചുവക്കീലാകാന് നോക്കാതെ വല്ല വീട്ടുവേലക്കും പോയി അമ്മയെ സഹായിച്ചുകൂടെ ആ പെണ്ണിന്’ എന്ന് ചോദിച്ചു കൊണ്ടിരുന്നത്. നമ്മള് തന്നെയാണ് ‘നമുക്ക് അര്‍ഹതപ്പെട്ട ജെനറല് സീറ്റ് ഇവളെപ്പോലുള്ള പട്ടികജാതിക്കാരൊക്കെ കൊണ്ടുപോകുകയാണ്; എന്നിട്ട് ഇവരൊക്കെ വല്ലതും പഠിക്കുമോ; അതൊട്ടില്ലതാനും; ഈ സംവരണമൊക്കെ എന്നേ എടുത്തു കളയണ്ടതായിരുന്നു’ എന്ന് രോഷം കൊണ്ടിരുന്നത്. (ലിസ്റ്റ് ഒരുപാട് നീളും ജനമേ.!)\n– അതേ, സംശയിക്കണ്ട, ജനം എന്ന് പറയുന്ന ഈ നമ്മളെ പേടിച്ചാണ് ജിഷയുടെ അമ്മ ആ കൂരയുടെ പരിസരത്തേക്ക് ആരെയും അടുപ്പിക്കാതിരുന്നത്. കാവ്യഭാഷയില് പറഞ്ഞാല് (‘ജന’ത്തിന് മനസ്സിലാകുന്നത് ആ ഭാഷയാണല്ലോ) ജനം എന്ന് പറയുന്ന ഈ നമ്മളാണ് ഏപ്രില് 28 വരെ ആ പെണ്‍കുട്ടിയുടെമേല് നമ്മുടെ സമൂഹത്തിന്‍റെ ആള്‍ക്കൂട്ടനീതി നടപ്പിലാക്കിക്കൊണ്ടിരുന്നത്;\nഅവളെ നിരന്തരം റേപ് ചെയ്തുകൊണ്ടിരുന്നത്; മാരകമായി ആക്രമിച്ചു മുറിവേല്പിച്ചു കൊണ്ടിരുന്നത്. ഏപ്രില് 28-നു ഇതേ ജനത്തിന്‍റെ പ്രതിനിധിയായ ഒരുത്തന് അതുവരെ നമ്മള് ചെയ്തുകൊണ്ടിരുന്നതും ഒരുക്കിവച്ചു കൊണ്ടിരുന്നതുമായ എല്ലാ വയലന്‍സും ഒരു മണിക്കൂറിനുള്ളില് കൂടുതല് ഹിംസാല്‍മകമായി, പ്രത്യക്ഷമായി ചെയ്തുതീര്‍ത്തു.\nഇരുപത്തൊന്‍പതുവര്‍ഷം മുന്‍പുണ്ടായ വിധിപ്രസ്താവം.\nനമ്മുടെ നീതി, അവന്‍റെ നിര്‍വഹണം.\nഒറ്റത്തവണ കൊണ്ട് തീര്‍പ്പാക്കി എന്നുമാത്രം. (പ്രത്യക്ഷകുറ്റകൃത്യങ്ങളില് ഏര്‍പ്പെടുന്നവരുടെ വ്യക്തിത്വം, ജനിതകഘടകങ്ങള് ഇവ മറന്നുകൊണ്ടുള്ള ഒരു ബ്ലാക്ക് ആന്‍ഡ് വൈറ്റ് പ്രസ്താവമല്ല ഇത്. വിഷയം നാദിര്‍ഷാമോഡല് ആള്‍ക്കൂട്ടനീതി എന്നതാണ്.)\nനമ്മള് ഇതുവരെ ചെയ്തു കൊണ്ടിരുന്നത് എന്താണെന്ന് ഒന്ന് ഇരുന്നാലോചിച്ചാല് നമുക്ക് കണ്ണാടിയില് കാര്‍ക്കിച്ചു തുപ്പാനെങ്കിലും തോന്നും. അതിനുള്ള സത്യസന്ധതയില്ലാത്തതു കൊണ്ട് നാം ‘അവനെ കണ്ടു പിടിക്കൂ, അവനെ കൊല്ലൂ’ എന്ന ആക്രോശിച്ചുകൊണ്ടേയിരിക്കുന്നു.\nനമ്മുടെ പങ്ക് വെളിയില് വരാതിരിക്കാന് ഒറ്റ രാത്രികൊണ്ട് നാമെല്ലാം കാലുമാറി ജിഷയുടെയും അമ്മയുടെയും ഒപ്പമായിരിക്കുന്നു. ജനമേ, ഒരു നൂറ്റാണ്ടു മുന്‍പേ ഫ്രോയ്ഡ് നമ്മുടെ ഈ സൂത്രത്തെ ‘പ്രൊജക്ഷന്’ എന്ന് പേരിട്ടു വിശദീകരിച്ചിട്ടുണ്ടു കേട്ടോ.\n‘അവനെ പിടികൂടൂ, അവനെ കൊല്ലൂ’ എന്നുള്ള നമ്മുടെ ആക്രോശങ്ങളിലൂടെ പുറത്തുവരുന്നത് നമ്മുടെ തന്നെ ഉള്ളിലെ ജനാധിപത്യവിരുദ്ധതയും ആക്രമണോത്സുകതയും ഉത്തരവാദിത്തത്തില് നിന്ന് ഒഴിവാകാനുള്ള വ്യഗ്രതയുമാണ്.\n[പ്രമുഖ സൈക്കോളജി ടീച്ചറും ക്ലിനികൽ സൈക്കൊളജിസ്റ്റുമായ ഷിജു ജോസഫിൻറെ ഫേസ് ബുക്ക് പോസ്റ്റിൽ നീന്ന്]\nComments Tagged with: Justice For Jisha Search\tSubscribe to Blog via Email


air india may start service from karippur international airport | എയര് ഇന്ത്യയും വന്നേക്കും!! കരിപ്പൂര് വിമാനത്താവളം വീണ്ടും സജീവമാകുന്നു, എയര് ഇന്ത്യ സംഘമെത്തും - Malayalam Oneindia\n1 min ago കൊവിഡ്; നിരീക്ഷണത്തിൽ ഉള്ളവരുടെ വിവരങ്ങൾ സർക്കാർ അമേരിക്കൻ കമ്പനിക്ക് വിൽക്കുന്നുവെന്ന് ചെന്നിത്തല\n11 min ago കൂവൈത്തിൽ 83 പുതിയ കേസുകൾ: രോഗബാധിതരിൽ 51 പേർ ഇന്ത്യക്കാർ, രോഗം ബാധിച്ചവരിൽ കുടുതൽ വിദേശികൾ!!\n11 min ago ലോക്ക് ഡൗണ് കഴിഞ്ഞാലും പ്രവാസികൾക്ക് ഉടനെ നാട്ടിലെത്താനാകില്ല; മെയ് വരെ കാത്തിരിക്കണം!\nഎയര് ഇന്ത്യയും വന്നേക്കും!! കരിപ്പൂര് വിമാനത്താവളം വീണ്ടും സജീവമാകുന്നു, എയര് ഇന്ത്യ സംഘമെത്തും\nUpdated: Thu, Dec 20, 2018, 11:19 [IST]\nകോഴിക്കോട്: സൗദിയ്ക്കു പിന്നാലെ കരിപ്പൂരില് എയര് ഇന്ത്യയുടെ വിമാനസര്‍വിസ് ആരംഭിക്കുന്നതിനുള്ള ഒരുക്കങ്ങള് തകൃതി. വിദേശ കമ്പനി വന്നിട്ടും സര്‍വ്വീസ് തുടങ്ങുന്നതില് മെല്ലെ പോക്ക് തുടരുന്ന എയര്‍ഇന്ത്യ പ്രതിഷേധങ്ങള്‍ക്കും സമ്മര്‍ദ്ദങ്ങള്‍ക്കുമൊടുവിലാണ് നടപടികള് തുടങ്ങുന്നത്. എയര് ഇന്ത്യയുടെയും എയര്‍പോര്‍ട്ട് അതോറിറ്റിയുടെയും ഉന്നത തല സംഘം വ്യാഴാഴ്ച ഇതുസംബന്ധിച്ച പരിശോധനകള്‍ക്കായി കരിപ്പൂരില് എത്തുന്നുണ്ട്. എയര് ഇന്ത്യയുടെ വലിയ വിമാനങ്ങളുടെ സര്‍വ്വീസ് പുനരാരംഭിക്കുന്നതിന്റെ ഭാഗമായി എയര് ഇന്ത്യ ഓപ്പറേഷന് ഡിപ്പാര്‍ട്ട്‌മെന്റ് പ്രതിനിധി പി. ബാലചന്ദ്രന്റെ നേതൃത്വത്തിലുള്ള ഉന്നതതല സംഘമാണ് വിമാനത്താവളം സന്ദര്‍ശിച്ച് അവസാനഘട്ട പരിശോധന നടത്തുക.\nനേരത്തെ സാധ്യതാ പഠനത്തിന് ആവശ്യപ്പെടാതിരുന്ന ജംബോ 747 വിമാനത്തിന്റെ സാധ്യതാ പഠനത്തിനും എയര്‍ഇന്ത്യ അപേക്ഷസമര്‍പ്പിച്ചിട്ടുണ്ട്. 400 പേര്‍ക്ക് യാത്ര ചെയ്യാവുന്ന വിമാനമാണിത്. 400 ല് കുടുതല് യാ ത്രക്കാരെ കൊള്ളുന്ന 747 ജംബോ വിമാന ത്തിന് പുറമെ, 440 യാ ത്രക്കാരെ കയറ്റാവുന്ന വിമാനത്തിനും സാധ്യതയുണ്ട്. മറ്റു ചില വിമാനങ്ങള്‍കൂടി ആരംഭിക്കാനുള്ള നീക്കങ്ങളും എയര് ഇന്ത്യയുടെ ഭാഗത്തുനിന്നുണ്ട്.\n298 യാത്രക്കാരെ കയറ്റാവുന്ന 300 330 ജംബോ വിമാനമാണ് സൗദിയ എയര്‍ലൈന്‍സ് ഇപ്പോള് സര്‍വ്വീസ് നടത്തുന്നത്. മിക്കവാറും നിറയെ യാത്രക്കാരുമായാണ് സൗദിയ സര്‍വ്വീസ് നടത്തുന്നത്. ഈ മാസം അഞ്ച് മുതലാണ് സൗദിയ സര്‍വ്വീസ് തുടങ്ങിയത്. അതേസമയം, എയര്‍ക്രാഫ്റ്റുകളുടെ കുറവാണ് എയര് ഇന്ത്യ സര്‍വ്വീസ് തുടങ്ങുന്നതിന് താമസം നേരിടുന്നതിലെ ഒരു കാരണമെന്ന് ചൂണ്ടിക്കാണിക്കപ്പെടുന്നു.\nസൗദിയയെക്കാളും എല്ലാ അനുകൂല സാഹചര്യവുമുണ്ടായിട്ടും എയര് ഇന്ത്യ സര്‍വ്വീസ് തുടങ്ങാത്തതിനെതിരെ ശക്തമായ പ്രതിഷേധം വന്നപ്പോഴാണ് എയര്‍ഇന്ത്യ ഉണര്‍ന്നത്. ഇതെതുടര്‍ന്ന് കഴിഞ്ഞ സപ്തമ്പറില് അവര് കരിപ്പൂരില് സന്ദര്‍ശനം നടത്തി. എന്നാല് പിന്നീട് നടപടികളൊന്നും ഉണ്ടായില്ല. പിന്നീട് കരിപ്പൂരില് നിന്ന് സര്‍വ്വീസ് തുടങ്ങാന് തയ്യാറാണെന്ന് കാണിച്ച് എയര്‍പോര്‍ട്ട് അതോറിറ്റിക്ക് കത്തു നല്‍കി. ഒക്‌ടോബര് മാസത്തിനു ശേഷം മറ്റു നടപടികളൊന്നുമുണ്ടായില്ല. എംകെ രാഘവന് എംപിയടക്കം ഇക്കാര്യം ചൂണ്ടിക്കാണിച്ചു. മലബാര് ഡവലപ്‌മെന്റ് ഫോറം കോഴിക്കോട് എയര്‍ഇന്ത്യ ഓഫീസ് ഉപരോധിക്കുകയുണ്ടായി. സൗദി സര്‍വ്വീസ് ഉദ്ഘാടനത്തിന് എംപിമാര് എയര്‍ഇന്ത്യ അധികൃതരുമായി ചര്‍ച്ചയും നടത്തിയിരുന്നു.ഇതെ തുടര്‍ന്നാണ് നാളെ വീണ്ടും എയര്‍ഇന്ത്യ അധികൃതര് കോഴിക്കോട്ടെത്തുന്നത്.\n400 ല് കൂടുതല് യാ ത്രക്കാരെ കയറ്റാവുന്ന ജംബോ747 പോലുള്ള വിമാനങ്ങള്‍ക്ക് കരിപ്പൂര് സജ്ജമാണെന്ന് ബോയിങ്ങ് വിമാന കമ്പനിയുടെ ഏറ്റവും ഉയര്‍ന്ന ടെക്‌നിക്കല് ഡാറ്റാ മാനേജര് സബാ സ്റ്റ്യന് ലവീന പുറപ്പെ ടുവിച്ച രേഖ മലബാര് ഡവലപ്പ്‌മെന്റ് ഫോറം കഴിഞ്ഞ ജൂലൈ 13ന് തന്നെ കേന്ദ്ര വ്യോമയാന മന്ത്രിക്ക് സമര്‍പ്പിച്ചിരുന്നതായി ഭാരവാഹികള് പറയുന്നു. സൗദി എയര് കൊച്ചിയിലെ സര്‍വ്വീസ് വെട്ടികുറച്ചാണ് കോഴിക്കോട് സര്‍വ്വീസ് തുടങ്ങിയത്. ഇന്ത്യയും സൗദിയും തമ്മിലുള്ള ഉഭയകക്ഷി കരാര് അനുസരിച്ച് കോഴിക്കോട്ട് നിന്ന് പുതിയ സര്‍വ്വീസ് ആരംഭിക്കാന് കഴിയാത്തതായിരുന്നു കാരണം. സീറ്റ് ഷെയറിംഗ് കരാര് അനുസരിച്ച് സൗദി എല്ലാ സീറ്റകളും ഇതിനകം ഉപയോഗിക്കുന്നുണ്ട്. എന്നാല് ഈ തടസ്സം പോലും എയര് ഇന്ത്യക്കില്ല. കരാറനുസരിച്ചു തന്നെ 5500 സീറ്റുകള് ഒഴിഞ്ഞു കിടക്കുകയാണ്.ഇത്തരം അനുകൂല സാഹചര്യങ്ങളുണ്ടായിട്ടും അതുപയോഗിക്കാത്തതിനു പിന്നില് ഒരു വിഭാഗമാളുകള് ദുരൂഹത ആരോപിക്കുന്നു.\nവ്യാഴാഴ്ച പി. ബാലചന്ദ്രനോടൊപ്പം ക്യാപ്റ്റന്. എസ്.എസ് രന്ദാവ, ഡി.ശ്യാം സുന്ദര് റാവു, ദീപക് ശര്‍മ്മ, അരവിന്ദ് കൃഷ്ണന് എന്നിവരടങ്ങുന്ന സംഘമാണ് സന്ദര്‍ശനം നടത്തുന്നത്.എയര്‍പോര്‍ട്ട് അതോറിറ്റിയുടെയും എയര്‍ഇന്ത്യയുടെയും സംയുക്ത പരിശോധനക്കു ശേഷം റിപ്പോര്‍ട്ട് ഉന്നതാധികാര സമിതിയുടെ പരിഗണനക്കു വിടും.\nകോഴിക്കോട്7കൊവിഡ് രോഗികൾ, ഇന്ന് രോഗം സ്ഥിരീകരിച്ചത് ദുബായിൽ നിന്നെത്തിയ 25കാരന്!\nair india kozhikkode malappuram flight എയര് ഇന്ത്യ കോഴിക്കോട് മലപ്പുറം വിമാനം\nair india may start service from karippur international airport\nപീഡാനുഭവ സ്മരണയിൽ ദു:ഖവെള്ളി ആചരിച്ച് വിശ്വാസികൾ!! പള്ളികളിൽ ചടങ്ങ് മാത്രം


പ്രവാചക ശബ്‌ദം - ശുദ്ധീകരണ സ്ഥലം ചൊരിയുന്ന ദൈവസ്നേഹാനുഭവം\n"യേശു അവരോട് പറഞ്ഞു: ഭയപ്പെടേണ്ടാ, നിങ്ങള് ചെന്ന് എന്റെ സഹോദരന്‍മാരോടു ഗലീലിയിലേക്കു പോകണമെന്നും അവിടെ അവര് എന്നെ കാണുമെന്നും പറയുക" (മത്തായി 28:10).\nശുദ്ധീകരണ സ്ഥലത്തെ ആത്മാക്കൾക്കു വേണ്ടി പ്രാർത്ഥിക്കാം: മാര്‍ച്ച്-20\nശുദ്ധീകരണസ്ഥലത്തെ പറ്റിയുള്ള ചിന്ത ഗുണകരവും, ഭീതിയേക്കാളുപരി ആശ്വാസദായകവുമാണ്. ശുദ്ധീകരണസ്ഥലത്തെ സഹനങ്ങള് വലുതാണെങ്കിലും അത് നല്‍കുന്ന ആന്തരിക ആശ്വാസം, ഭൂമിയിലെ ഒരു ആനന്ദത്തിനും, ആസ്വാദനത്തിനും നല്‍കുവാന് കഴിയാത്തവിധം അവര്‍ണ്ണനീയമാണ്.\n(വിശുദ്ധ ഫ്രാന്‍സിസ് ഡി സാലെസ്)\nശുദ്ധീകരണസ്ഥലത്തേക്കുറിച്ച് ഭയപ്പെടാതിരിക്കുക! നിത്യജീവിതത്തിനായി നമ്മെ ശുദ്ധീകരിക്കുന്ന ദൈവസ്നേഹമാണത്. ഇതൊരു ശിക്ഷയല്ല. മറിച്ച് സ്നേഹദായകമായ അവസ്ഥയാണ്. ആത്മാക്കളെ സുഖപ്പെടുത്തുകയും, ശുദ്ധീകരിക്കുകയും, പക്വമതികളാക്കുകയും അവര്‍ക്ക് വേണ്ടി പ്രാര്‍ത്ഥിക്കുവാന് നമ്മോടു ആവശ്യപ്പെടുന്ന ദൈവത്തിന്റെ സ്നേഹമാണത്.\nശുദ്ധീകരണസ്ഥലത്തെ ആത്മാക്കളെ മറക്കാതിരിക്കുക


ഇനി അധികം കാത്തിരിക്കേണ്ട; 'ആര്‍ആര്‍ആര്' റിലീസ് തീയതി പ്രഖ്യാപിച്ച് രാജമൗലി | ss rajamouli announced rrr release date\nഇനി അധികം കാത്തിരിക്കേണ്ട; 'ആര്‍ആര്‍ആര്' റിലീസ് തീയതി പ്രഖ്യാപിച്ച് രാജമൗലി\nസീ5, നെറ്റ്ഫ്ളിക്സ് എന്നീ പ്ലാറ്റ്ഫോമുകളിലായിരിക്കും ചിത്രത്തിന്‍റെ ഒടിടി റിലീസ്. എന്നാല് ഇത് ഡയറക്റ്റ് ഒടിടി റിലീസ് ആയിരിക്കില്ല, മറിച്ച് തിയറ്റര് റിലീസിനു ശേഷമുള്ള ഒടിടി സ്ട്രീമിംഗ് ആയിരിക്കും\nThiruvananthapuram, First Published Oct 2, 2021, 5:50 PM IST\n'ബാഹുബലി' സീക്വലിനു (Baahubali 2) ശേഷം എസ് എസ് രാജമൗലി (SS Rajamouli) സംവിധാനം ചെയ്യുന്ന 'ആര്‍ആര്‍ആറി'ന്‍റെ റിലീസ് തീയതി (RRR Release Date) പ്രഖ്യാപിച്ചു. ഒക്ടോബര് 13 എന്ന നേരത്തെ പ്രഖ്യാപിച്ചിരുന്ന തീയതിയില് ചിത്രം എത്തില്ലെന്ന് നിര്‍മ്മാതാക്കള് നേരത്തെ അറിയിച്ചിരുന്നു. പോസ്റ്റ് പ്രൊഡക്ഷന് മിക്കവാറും പൂര്‍ത്തിയായിട്ടുണ്ടെങ്കിലും പല സംസ്ഥാനങ്ങളിലും തിയറ്ററുകള് തുറന്നിട്ടില്ലാത്തതാണ് കാരണമായി പറഞ്ഞിരുന്നത്. എന്നാല് ആരാധകര്‍ക്ക് അധികം കാത്തിരിക്കേണ്ടിവരാത്ത രീതിയില് ചിത്രം എത്തിക്കാനാണ് അണിയറക്കാരുടെ തീരുമാനം. 2022 ജനുവരി 7ന് ചിത്രം ലോകമെമ്പാടുമുള്ള തിയറ്ററുകളില് എത്തും.\n'ബാഹുബലി 2'ന്‍റെ വന് വിജയത്തിനു ശേഷം 2018 നവംബര് 19നാണ് രാജമൗലി 'ആര്‍ആര്‍ആറി'ന്‍റെ ചിത്രീകരണം ആരംഭിച്ചത്. എന്നാല് കൊവിഡ് കണക്കുകൂട്ടലുകള് തെറ്റിച്ചു. മാസങ്ങളോളം നിര്‍ത്തിവെക്കേണ്ടിവന്ന ഷൂട്ടിംഗ് കഴിഞ്ഞ വര്‍ഷം ഒക്ടോബറിലാണ് വീണ്ടും പുനരാരംഭിച്ചത്. 'രൗദ്രം രണം രുധിരം' എന്നതിന്‍റെ ചുരുക്കെഴുത്താണ് 'ആര്‍ആര്‍ആര്'. ജൂനിയര് എന്‍ടിആര്, രാംചരണ്, അജയ് ദേവ്‍ഗണ്, അളിയ ഭട്ട്, ഒലിവിയ മോറിസ്, റേ സ്റ്റീവെന്‍സണ്, അലിസണ് ഡൂഡി തുടങ്ങി വന് താരനിരയെയാണ് രാജമൗലി അണിനിരത്തുന്നത്. 1920കള് പശ്ചാത്തലമാക്കുന്ന ചിത്രം അല്ലൂരി സീതാരാമ രാജു, കോമരം ഭീം എന്നീ സ്വാതന്ത്ര്യ സമര സേനാനികളുടെ കഥയാണ് പറയുന്നത്. സ്വാതന്ത്ര്യത്തിന് മുമ്പ് തെലങ്കാനയിലെ ആദിവാസി പോരാട്ടങ്ങള്‍ക്ക് നേതൃത്വം കൊടുത്തവരാണ് ഇവര്. അതേസമയം ഇവര് യഥാര്‍ഥ ജീവിതത്തില് നേരിട്ട് കണ്ടിട്ടില്ല. ഇരുവരും പരസ്‍പരം കണ്ടിരുന്നെങ്കിലോ എന്ന ഭാവനയിലാണ് ചിത്രത്തിന്‍റെ കഥ രാജമൗലി ഒരുക്കിയിരിക്കുന്നത്.\nLast Updated Oct 2, 2021, 6:18 PM IST


റിസ്ക്കാണ് 'കല്ല്യാണം'-Shravan Mukesh debut Kalyanam Movie Review\nഎല്ലാ പ്രണയകഥകളും ഏറെക്കുറേ ക്ലീഷേ ആണെന്നിരിക്കേ, 'കല്ല്യാണം' അതിനു ഒരു പടി മുന്‍പിലാണ്\nമമ്മൂട്ടിയുടേയും മോഹന്‍ലാലിന്‍റെയും ജയറാമിന്‍റെയും മക്കള്‍ക്കു ശേഷം മലയാള സിനിമയിലേക്ക് മറ്റൊരു താര പുത്രന്‍റെ അരങ്ങേറ്റം. രാജേഷ് നായര് സംവിധാനം ചെയ്ത ‘കല്ല്യാണ’ത്തിലൂടെ സിനിമയിലേക്ക് ചുവടു വയ്ക്കുകയാണ് അഭിനേതാക്കള് മുകേഷിന്‍റെയും സരിതയുടെയും മകന് ശ്രാവണ് മുകേഷ്.\n‘എ ക്ലീഷെ ലവ് സ്റ്റോറി’ എന്ന ടാഗ്‌ലൈനോടെയാണ് ചിത്രം ഇന്ന് തിയേറ്ററുകളില് എത്തിയത്. പേരു സൂചിപ്പിക്കുന്നതു പോലെ പ്രണയവും കല്ല്യാണവും തന്നെയാണ് ചിത്രത്തിന്‍റെ ഇതിവൃത്തം. അയല്‍വാസികളാണ് ശരത്തും (ശ്രാവണ്) ശാരിയും (വര്‍ഷ). അഞ്ചാമത്തെ വയസു മുതല് ശരത്തിനു ശാരിയോടു പ്രണയമാണ്. എന്നാല് ചെറുപ്പത്തില് അടുത്ത സുഹൃത്തുക്കളായിരുന്ന ഇവര്‍ക്കിടയില് മുതിരും തോറും അകലം കൂടി വരുന്നു. തന്‍റെ പ്രണയം ശാരിയോടു തുറുന്നു പറയാന് ശരത് പല വഴികളും നോക്കുന്നുണ്ടെങ്കിലും അതിനുള്ള ധൈര്യം അയാള്‍ക്കില്ല. സുഹൃത്തും ശരത്തിനെക്കാള് രണ്ടു വയസ്സു മാത്രം മുതിര്‍ന്ന അയാളുടെ അമ്മാവനും ശിങ്കിടികളായി കൂടെയുണ്ടെങ്കിലും പ്രത്യേകിച്ച് ഫലമൊന്നുമുണ്ടാകുന്നില്ല.\nശരത്തിന്‍റെ മാതാപിതാക്കളായി ശ്രീനിവാസനും മാലാ പാര്‍വ്വതിയുമെത്തുമ്പോള് ശാരിയുടെ അച്ഛനായി എത്തുന്നത് മുകേഷാണ്. ഹരീഷ് കണാരനും ഗ്രിഗറിയും അമ്മാവന്‍റെയും സുഹൃത്തിന്‍റെയും കഥാപാത്രങ്ങളെയാണ് ചിത്രത്തില് അവതരിപ്പിക്കുന്നത്. എല്ലാ പ്രണയകഥകളും ഏറെക്കുറേ ക്ലീഷേ ആണെന്നിരിക്കേ, ‘കല്ല്യാണം’ അതിനു ഒരു പടി മുന്‍പിലാണ്, ക്ലീഷേകളുടെ അയ്യരുകളിയായ ഈ ചിത്രം.\nഅയല്‍വാസിയും കളിക്കൂട്ടുകാരിയുമായ പെണ്‍കുട്ടിയോടു തോന്നുന്ന പ്രണയത്തെ കണ്ടു മടുത്ത ചേരുവകള് ഒട്ടും ചേരും പടിയല്ലാതെ ചേര്‍ത്ത് സംവിധായകന് പ്രേക്ഷകര്‍ക്കു മുന്നിലെത്തിച്ചിരിക്കുന്നത് നിരാശപ്പെടുത്തും. തമാശകള്‍ക്കായി കുത്തി നിറച്ച തമാശകളും സംഭാഷണങ്ങളും, പ്രേമിക്കുന്ന പെണ്‍കുട്ടിയെ കയറി പീഡിപ്പിച്ചാല് പിന്നെ അവളെ സ്വന്തമാക്കാമെന്ന സുഹൃത്തുക്കളുടെ ഉപദേശവുമൊക്കെ വിളമ്പുന്ന രംഗങ്ങള് കണ്ടിരിക്കാന് അപാരമായ ക്ഷമയുള്ളവര്‍ക്കേ കഴിയൂ.\nശക്തമല്ലാത്ത നായക കഥാപാത്രത്തില് എത്തിയ ശ്രാവണ് മുകേഷിന്‍റെ അഭിനയവും എടുത്തു പറയാന് തക്കവണ്ണമുള്ള മുഹൂര്‍ത്തങ്ങള് ഒന്നും തന്നെ സമ്മാനിച്ചില്ല. അഭിനയത്തിന് ആഗ്രഹം മാത്രം പോര, ‘അപ്റ്റിറ്റ്യൂഡ്’ കൂടി വേണം. ശ്രാവണിന് അത് അച്ഛനമ്മമാരില് നിന്നും ജനിതകമായി പകര്‍ന്നു കിട്ടിയിട്ടുണ്ടാകാം. പക്ഷെ അവതരണത്തിന് വേണ്ട തയ്യാറെടുപ്പുകള്, അതിന്‍റെ പൂര്‍ണ്ണതയില് ശ്രാവണിന് കിട്ടിയതായി അഭിനയം കാണുമ്പോള് തോന്നുന്നില്ല.\nനല്ല സിനിമകളില്, നല്ല വേഷങ്ങള് നന്നായി തന്നെ കൈകാര്യം ചെയ്തു കണ്ടിട്ടുള്ള മുകേഷ്, ശ്രീനിവാസന്, മാലാ പാര്‍വ്വതി എന്നിവരില് നിന്നൊക്കെ ശരാശരിയിലും താഴ്ന്ന പ്രകടനം കാണേണ്ടി വരുന്നത് സങ്കടമാണ്. പറഞ്ഞു പഴകിയ കഥയും, ദുര്‍ബ്ബലമെന്നു പോലും വിളിക്കാന് ബലമില്ലാത്ത തിരക്കഥയും ഈ ചിത്രത്തിന്‍റെ വില്ലന്. ധര്‍മ്മജന്, ഇന്ദ്രന്‍സ് എന്നിവരുടെ കഥാപാത്രങ്ങള്‍ക്ക് എന്താണ് ഈ ചിത്രത്തില് കാര്യം എന്ന് പ്രേക്ഷകര്‍ക്ക് ന്യായമായും സംശയം തോന്നാം. എങ്കിലും ചിത്രത്തിലെ ഏറ്റവും നല്ല പ്രകടനം ഇന്ദ്രന്‍സിന്റെതാണ്.\nചിത്രത്തിന്റെ ‘പോസിറ്റീവ്സ്’ എന്നു വിളിക്കാവുന്നത് ഗാനങ്ങളെയാണ്. ഗാനരംഗങ്ങള് ബോറടിപ്പിക്കുമ്പോഴും, സിദ്ദാര്‍ത്ഥ് മേനോന്, നജീം അര്‍ഷാദ് എന്നിവരുടെ പാട്ടുകളും, ദുല്‍ഖര് സല്‍മാന്-ഗ്രിഗറി ടീമിന്‍റെ പാട്ടും നന്നായി. ‘കല്യാണ’ത്തിന്‍റെ സാങ്കേതിക വശങ്ങള്‍ക്കൊന്നും തന്നെ തിരക്കഥയുടെ പാളിച്ചകള് മറച്ചു പിടിക്കാന് ആയില്ല.\n‘കല്ല്യാണം’ എന്നത് നമ്മുടെ സമൂഹത്തിനെ സംബന്ധിച്ചിടത്തോളം ഒരു വലിയ വാക്കാണ്, വിഷയമാണ്. ആ വ്യവസ്ഥയുടെ, വിഷയത്തിന്‍റെ മാനങ്ങള് വളരെ വലുതാണ്. ആ ഒരു വാക്ക്, ഇങ്ങനെ ചെറിയൊരു സിനിമയില് ഉപയോഗിച്ച് തീര്‍ന്നത് നഷ്ടം തന്നെ. ‘ചിലപ്പോ ബിരിയാണി കിട്ടിയാലോ’ എന്ന റിസ്ക്കില് താത്പര്യമുള്ളവര് മാത്രം കാണേണ്ട ചിത്രം.\nTags: Mukesh, Sreenivasan


കരിപ്പൂരിൽ വീണ്ടും വൻ സ്വർണ്ണ വേട്ട; ദുബായ് യാത്രക്കാരനിൽ നിന്ന് രണ്ടേകാൽ കിലോ സ്വർണ്ണം പിടികൂടി | Kairali News | kairalinewsonline.com\nകരിപ്പൂരിൽ വീണ്ടും വൻ സ്വർണ്ണ വേട്ട; ദുബായ് യാത്രക്കാരനിൽ നിന്ന് രണ്ടേകാൽ കിലോ സ്വർണ്ണം പിടികൂടി\nകരിപ്പൂരിൽ വീണ്ടും വൻ സ്വർണ്ണ വേട്ട. ദുബായ് യാത്രക്കാരനിൽ നിന്ന് രണ്ടേകാൽ കിലോ സ്വർണ്ണം പിടികൂടി. കോഴിക്കോട് കസ്റ്റംസ് പ്രിവന്റീവ് വിഭാഗമാണ് 78 ലക്ഷം രൂപ വില വരുന്ന സ്വർണ്ണ ബിസ്ക്കറ്റുകൾ കണ്ടെടുത്തത്.\nഅബുദാബിയിൽ നിന്ന് ബുധനാഴ്ച കരിപ്പൂരിൽ എത്തിയ ഇത്തിഹാദ് എയർവെയ്സിൽ നിന്നാണ് 19 സ്വർണ്ണ ബിസ്ക്കറ്റുകൾ കസ്റ്റംസ് വിഭാഗം പിടികൂടിയത്. 2216ഗ്രാം സ്വർണ്ണ ബിസ്ക്കറ്റുമായി ദുബായ്ൽ നിന്നെത്തിയ മലപ്പുറം ചീക്കോട് സ്വദേശി ത്വൽഹത്ത് കോഴിക്കോട് കസ്റ്റംസ് പ്രിവന്റീവ് വിഭാഗത്തിന്റെ പിടിയിലായി.\nകസ്റ്റംസിന് ലഭിച്ച രഹസ്യ വിവരത്തെ തുടർന്ന് നടത്തിയ പരിശോധനയിലാണ് 78 ലക്ഷം രൂപ വില വരുന്ന സ്വർണ്ണ ബിസ്ക്കറ്റുകൾ കണ്ടെടുത്തത്. മൈക്രോവേവ് ഓവനിലെ ട്രാൻസ്ഫോർമറിനുള്ളിൽ ഒളിപ്പിച്ച നിലയിലായിരുന്നു ഇവ.\nകസ്റ്റംസ് ഡെപ്യുട്ടി കമ്മീഷണർ ഇ എന്ന് നിഥിൻലാലിന്റെ നേതൃത്വത്തിലുള്ള സംഘമാണ് സ്വർണ്ണ ബിസ്ക്കറ്റുകൾ കണ്ടെടുത്തത്. പിടിയിലായ ത്വൽഹത്തിനെ ചോദ്യം ചെയ്യുകയാണ്. ഇയാൾ ഇതുവരെ സ്വർണ്ണക്കടത്തിൽ പിടിയിലായിട്ടില്ലെന്ന് കസ്റ്റംസ് അധികൃതർ പറഞ്ഞു.\nതിങ്കളാഴ്ച കരിപ്പൂരിൽ 20 ലക്ഷം രൂപയുടെ സ്വർണ്ണം കസ്റ്റംസ് പ്രിവന്റീവ് വിഭാഗം പിടികൂടിയിരുന്നു. 804 ഗ്രാം മിശ്രിത രൂപത്തിലുള്ള സ്വർണ്ണവും7ലാപ്ടോപ്പും2ഐഫോണുമാണ് കസ്റ്റംസ് പിടിച്ചത്. മഞ്ചേരി എളങ്കൂർ സ്വദേശി ഉവൈസിൽ നിന്നാണ് ഇവ കണ്ടെടുത്തത്.\nTags: AirportDUBAIGold Smugglingkarippur airportSmuggling


കിഫ്ബിക്ക് വീണ്ടും നോട്ടീസ് അയയ്ക്കാൻ ഇഡി | Malayali Manasu\nHome Kerala കിഫ്ബിക്ക് വീണ്ടും നോട്ടീസ് അയയ്ക്കാൻ ഇഡി\nകിഫ്ബിക്ക് വീണ്ടും നോട്ടീസ് അയയ്ക്കാൻ ഇഡി\nചോദ്യം ചെയ്യലിന് ഹാജരാകാൻ ആവശ്യപ്പെട്ടാണ് നോട്ടീസ് നൽകുക.\nകിഫ്ബി ഉദ്യോഗസ്ഥരെ ചോദ്യം ചെയ്യുന്നതിന് തെരഞ്ഞെടുപ്പ് പെരുമാറ്റച്ചട്ടം തടസമാകില്ലെന്ന് ഇഡി വൃത്തങ്ങൾ പറയുന്നു.\nകിഫ്ബി സിഇഒ ഉൾപ്പെടെയുള്ളവർക്ക് നോട്ടീസ് നൽകാനാണ് ഇഡിയുടെ തീരുമാനം.\nഇഡിയുടെ സമൻസിന് അർധ ജുഡീഷൽ അധികാരം ഉണ്ടെന്നും ഉദ്യോഗസ്ഥർ പറഞ്ഞു.\nകിഫ്ബിക്കെതിരെ എൻഫോഴ്‌സ്‌മെന്‍റ് ഡയറക്ടറേറ്റ് കേസെടുത്തിരുന്നു. കേന്ദ്രാനുമതിയില്ലാതെ കിഫ്ബി മസാല ബോണ്ട് ഇറക്കി വിദേശഫണ്ട് സ്വീകരിച്ചതിനായിരുന്നു കേസ്.\nPrevious articleപോസ്റ്ററുകൾക്ക് പിന്നിൽ ഇരുട്ടിന്റെ സന്തതികളാണെന്ന് മന്ത്രി എ.കെ.ബാലൻ.\nNext articleസ്ഥാനാർത്ഥികളെ സഭാ മക്കൾ സഹായിക്കണമെന്ന പേരിലുള്ളത് വ്യാജപ്രസ്താവന :ഫാ. ജോൺസ് ഏബ്രഹാം കോനാട്ട്


മുദ്ര വായ്പയുടെ പേരിൽ തട്ടിപ്പ്: സീരിയൽ നടൻ അറസ്റ്റിൽ - MALABAR FLASH\nHome Arrested Ernakulam Kerala News കേരളം കേരള വാര്‍ത്ത മുദ്ര വായ്പയുടെ പേരിൽ തട്ടിപ്പ്: സീരിയൽ നടൻ അറസ്റ്റിൽ\nമുദ്ര വായ്പയുടെ പേരിൽ തട്ടിപ്പ്: സീരിയൽ നടൻ അറസ്റ്റിൽ\nമൂവാറ്റുപുഴ: സിനിമാ നിർമാതാക്കൾക്കും സംവിധായകർക്കും ജൂനിയർ ആർട്ടിസ്റ്റുകൾക്കുമൊക്കെ മുദ്ര വായ്പ ശരിയാക്കി നൽകാമെന്നു വിശ്വസിപ്പിച്ച് ലക്ഷങ്ങൾ തട്ടിയെടുക്കുന്ന സീരിയൽ നടൻ അറസ്റ്റിൽ.[www.malabarflash.com]\nതൃശൂർ പഴയങ്ങാടി പാലിയൂർ വീട്ടിൽ വിജോ പി.ജോൺസൺ (33) ആണ് പിടിയിലായത്. സൗത്ത് മാറാടി കരയിൽ മഞ്ചരിപ്പടി സ്വദേശിനിയായ യുവതിയുടെ 10.5 ലക്ഷം രൂപ തട്ടിയെടുത്തെന്ന പരാതിയെ തുടർന്നു നടന്ന അന്വേഷണത്തിലാണ് അറസ്റ്റ്.\nസിനിമയുമായി ബന്ധപ്പെട്ട് പ്രവർത്തിക്കുകയായിരുന്ന യുവതിയെ സിനിമയുടെ ലൊക്കേഷനിലാണ് വിജോ പരിചയപ്പെട്ടത്. യുവതി സാമ്പത്തികാവശ്യം പറഞ്ഞപ്പോൾ പണം മുദ്ര വായ്പ വഴി ശരിയാക്കി നൽകാമെന്നു പറഞ്ഞായിരുന്നു തട്ടിപ്പു നടത്തിയത്.\nവായ്പ എടുക്കുന്നതിന് ആവശ്യമായ രേഖകളും അപേക്ഷയും വിജോ തയാറാക്കി. ആദ്യഘട്ടത്തിലാവശ്യമായ പണവും ചെലവാക്കി. എന്നാൽ വായ്പ ലഭിച്ച തുക വിജോ തട്ടിയെടുത്തെന്നാണ് യുവതി പരാതി നൽകിയത്.\nസമാനമായ ഒട്ടേറെ തട്ടിപ്പുകൾ നടത്തിയതിന് വിജോ വിയ്യൂർ ജയിലിൽ ജയിൽ ശിക്ഷ അനുഭവിച്ചിട്ടുണ്ട്. തൃശൂർ പേരാമംഗലം പോലീസ് സ്റ്റേഷൻ പരിധിയിൽ മൂന്നു വായ്പാ തട്ടിപ്പു കേസുകൾ ഇയാളുടെ പേരിലുണ്ട്. ഭൂമി വിൽപനയുമായി ബന്ധപ്പെട്ട് മൂവാറ്റുപുഴ സ്വദേശിയായ സലാമിൽ നിന്ന്5ലക്ഷം രൂപ തട്ടിയ കേസിൽ അറസ്റ്റ് വാറന്റ് ഉള്ളതായും പോലീസ് പറഞ്ഞു.\nലക്ഷങ്ങളുടെ തട്ടിപ്പിനിരയായവരിൽ പലരുടെയും നോട്ടപ്പുള്ളിയായി മാറിയതോടെ വിജോ രാത്രി ഉറങ്ങിയിരുന്നത് സ്വന്തം വീടിന്റെ ടെറസിനു മുകളിൽ. സ്വന്തം മുറിയിൽ ഉറങ്ങിയിട്ട് നാളേറെയായെന്ന് ഇയാൾ പോലീസിനോടു പറഞ്ഞു. പണം നഷ്ടപ്പെട്ടവർ പലരും തന്നെ കൈകാര്യം ചെയ്യാൻ ക്വട്ടേഷൻ നൽകിയിരുന്നെന്നും ഇവർ രാത്രി വീട്ടിലെത്തുമായിരുന്നെന്നും വിജോ പറയുന്നു.\nപുലർച്ചെ തന്നെ കാറിൽ സ്ഥലം വിടും. പകൽ മുഴുവൻ കാറിൽ കറങ്ങി നടക്കും. അധികനേരം എവിടെയും തങ്ങാറില്ല. ഫോൺ നമ്പറുകളും മാറിക്കൊണ്ടിരുന്നു. ഇതിനിടെ തട്ടിപ്പുകൾ തുടർന്നു.\nഅറസ്റ്റിനായി പോലീസ് വീടു വളഞ്ഞപ്പോഴും ടെറസിൽ ഉറക്കത്തിലായിരുന്നു വിജോ. പോലീസ് എത്തിയതറിഞ്ഞ് ടെറസിൽ നിന്ന് മതിലിൽ ഊർന്നിറങ്ങി അടുത്തുള്ള പുരയിടത്തിലൂടെ ഓടി രക്ഷപ്പെടാൻ ശ്രമിക്കുന്നതിനിടെ പോലീസ് സംഘം വളഞ്ഞു പിടിക്കുകയായിരുന്നു. ഒട്ടേറെ സീരിയലുകളിലും സിനിമകളിലും ചെറിയ റോളുകളിൽ അഭിനയിച്ചിട്ടുണ്ട്.


'ചിലപ്പോള് ഇതെന്‍റെ അവസാന ചിത്രമായിരിക്കും'; ഭീകരാക്രമണത്തില് കൊല്ലപ്പെട്ട മേജറിന്റെ സന്ദേശം - Janayugom Online\n‘ചിലപ്പോള് ഇതെന്‍റെ അവസാന ചിത്രമായിരിക്കും’; ഭീകരാക്രമണത്തില് കൊല്ലപ്പെട്ട മേജറിന്റെ സന്ദേശം\nBy: Web Desk | Wednesday 19 June 2019 10:06 PM IST\n‘ചിലപ്പോള് ഇതെന്‍റെ അവസാന ചിത്രമായിരിക്കും’, മേജര് കേതന് ശര്‍മ്മ കുടുംബത്തിനയച്ച സന്ദേശമായിരുന്നു ഇത്. കേതന് പറഞ്ഞതുപോലെ തന്നെ സംഭവിച്ചു. ജമ്മു കശ്മീരിലെ അനന്ത്നാഗില് ഭീകരരുമായുണ്ടായ ഏറ്റുമുട്ടലില് ഗുരുതരമായി പരിക്കേറ്റ് ആശുപത്രിയിലേക്ക് കൊണ്ടുപോകുന്നതിനിടെയാണ് കേതന് കുടുംബാംഗങ്ങളുള്ള വാട്സ് ആപ്പ് ഗ്രൂപ്പിലേയ്ക്ക് സന്ദേശം അയച്ചത്. കേതന് പരുക്കേറ്റ വിവരം ഉദ്യോഗസ്ഥര് കുടുംബത്തെ അറിയിച്ചിരുന്നു. മരണവിവരം പിന്നീടാണ് അറിയിച്ചത്.\nജന്മനാടായ മീററ്റില് കേതന്റെ മൃതദേഹം പൊതുദര്‍ശനത്തിന് വച്ചിരുന്നു. തിങ്കളാഴ്ച പുല്‍വാമയിലെ അരിഹാലില് പട്രോളിങ് നടത്തുകയായിരുന്നു സൈനികവാഹനത്തിന് നേരെ ഭീകരര് സ്‌ഫോടനം നടത്തുകയായിരുന്നു. വാഹനത്തില് ഐഇഡി ഘടിപ്പിച്ച് 44 രാഷ്ട്രീയ റൈഫിള്‍സിലെ വാഹനത്തിലേക്ക് ഇടിച്ച് കയറ്റുകയായിരുന്നു.\nഅനന്ത്‌നാഗിലെ ബിജ്‌ബെഹാരയില് ഭീകരരുണ്ടെന്ന രഹസ്യവിവരത്തെത്തുടര്‍ന്ന് നടത്തിയ തിരച്ചിലിനിടയില് ൈസന്യത്തിനുനേരെ ഭീകരര് വെടിവയ്ക്കുകയായിരുന്നു. ചൊവ്വാഴ്ച അനന്ത്‌നാഗില് നടന്ന ഏറ്റുമുട്ടല് ഉള്‍പ്പെടെ അഞ്ച് ദിവസത്തിനിടെ ജമ്മു കശ്മീരില് വീരമൃത്യു മരിച്ചത് പത്ത് സൈനികരാണ്.\nമെക്സിക്കോയില് വെടിവെയ്പ്പ്; 14 പോലീസുകാര് കൊല്ലപ്പെട്ടു\nജമ്മു കശ്മീരില് രണ്ടിടത്ത് ഏറ്റുമുട്ടല്; ഒരു ഭീകരന് കൊല്ലപ്പെട്ടു\nഭീകരാക്രമണം; കേരളത്തിലും ജാഗ്രതാ മുന്നറിയിപ്പ്\nഭീകരാക്രമണ സാധ്യത; രാജ്യത്ത് അതിജാഗ്രതാ നിര്‍ദ്ദേശം\nകശ്മീരില് ഭീകരാക്രമണം: രണ്ടുപേര് കൊല്ലപ്പെട്ടു\nതീവ്രവാദ ബന്ധം: കസ്റ്റഡിയിലെടുത്ത അബ്ദുള് ഖാദര് റഹീമിനെ വിട്ടയച്ചു


Sunday, 19 September 2021 01:16:33 AM\nഅഫ്ഗാനിസ്ഥാനിലെ ഐഎസ് ശക്തിക്രേന്ദ്രങ്ങളില് അമേരിക്ക വ്യോമാക്രമണം നടത്തി\nവാഷിങ്ടണ്: അഫ്ഗാനിസ്ഥാനിലെ ഐഎസ് ശക്തിക്രേന്ദ്രങ്ങളില് വ്യോമാക്രമണം നടത്തി അമേരിക്ക. കാബൂള് ആക്രമണത്തിന്റെ സൂത്രധാരന് ഒളിച്ചിരിക്കുന്നുവെന്ന് കരുതിയ നന്‍ഗന് പ്രവിശ്യയിലാണ് ആക്രമണം നടത്തിയത്. വ്യോമാക്രമണത്തില് കാബൂള് ആക്രമണത്തിന്റെ സൂത്രധാരനെ വധിച്ചതായാണ് വിവരം. ഡ്രോണ് ആക്രമണം നടത്തിയതായും ലക്ഷ്യം കൈവരിച്ചുവെന്നും പെന്റഗണ് സ്ഥിരീകരിച്ചു. പ്രസിഡന്റ് ജോ ബൈഡനാണ് ആക്രമണത്തിന് ഉത്തരവിട്ടത്. അതേസമയം വിമാനത്താവളത്തിന് പുറത്തുണ്ടായ ചാവേര് സ്‌ഫോടനത്തില് മരണം 170 ആയി. 13 അമെരിക്കന് സൈനികരു...


യു.എ.ഇ ദേശീയദിനാഘോഷം; നൂറുകണക്കിന് തടവുകാര്‍ക്ക് മോചനം\nയു.എ.ഇ ദേശീയദിനം ആഘോഷിക്കുമ്പോള് സ്വാതന്ത്ര്യത്തിന്‍റെ വിഹായസിൽ കുടുംബവുമൊത്ത് സാധാരണ ജീവിതം നയിക്കാൻ ആയിരത്തോളം ജയിൽ അന്തേവാസികൾക്ക് അവസരമൊരുങ്ങുന്നു\n26 Nov, 2019 at 10:13 PM\nയു.എ.ഇയുടെ നാല്‍പത്തിയെട്ടാം ദേശീയ ദിനാഘോഷ വേളയിൽ നൂറുകണക്കിന് തടവുകാർക്ക് മോചനം. യു.എ.ഇ പ്രസിഡൻറ് ശൈഖ് ഖലീഫ ബിൻ സായിദ് ആൽ നഹ്യാൻ 662 തടവുകാരെ മോചിപ്പിക്കാൻ ഉത്തരവിട്ടു. വിവിധ എമിറേറ്റുകളിലെ ഭരണാധികാരികളും നൂറുകണക്കിന് തടവുകാരുടെ മോചനം ഉറപ്പാക്കും.\nയു.എ.ഇ ദേശീയദിനം ആഘോഷിക്കുമ്പോള് സ്വാതന്ത്ര്യത്തിന്‍റെ വിഹായസിൽ കുടുംബവുമൊത്ത് സാധാരണ ജീവിതം നയിക്കാൻ ആയിരത്തോളം ജയിൽ അന്തേവാസികൾക്ക് അവസരമൊരുങ്ങുന്നു. രാജ്യത്തിന്‍റെ പല ഭാഗങ്ങളിലായി തടവനുഭവിക്കുന്ന വിവിധ ദേശക്കാരുടെ മോചനത്തിനാണ് പാത തെളിയുന്നത്. പ്രസിഡൻറ് ശൈഖ് ഖലീഫ മുഖേന മോചിതരാകുന്ന 662 പേരുടെ സാമ്പത്തിക ബാധ്യതകൾ പരിഹരിക്കാനും പ്രസിഡൻറ് തീരുമാനിച്ചിട്ടുണ്ട്.\nശൈഖ് ഖലീഫയുടെ ആഹ്വാനത്തിനു പിന്നാലെ അജ്മാൻ ഭരണാധികാരി ശൈഖ് ഹുമൈദ് ബിൻ റാശിദ് അൽ നുഐമി അജ്മാനിലെ 103തടവുകാരെ മോചിപ്പിക്കാൻ തീരുമാനമെടുത്തു. ഉമ്മുൽഖുവൈൻ ഭരണാധികാരി ശൈഖ് സഊദ് ബിൻ റാശിദ് അൽ മുഅല്ലയും നിരവധി തടവുകാർക്ക് മോചനം പ്രഖ്യാപിച്ചിട്ടുണ്ട്. ജയിൽ ജീവിത കാലത്തെ മാനസാന്തരവും നല്ലനടപ്പും പരിഗണിച്ചാണ് കുടുംബങ്ങൾക്ക് ആശ്വാസവും പുതിയൊരു ജീവിതം തുടങ്ങുവാൻ സൗകര്യവുമൊരുക്കുന്ന ഈ ദയാവായ്പിന് രാഷ്ട്രനേതാക്കൾ തയ്യാറായത്.